
SUFOI 


Ekspedition og regnskab 
Postbox 6,2820 Gentofte 
Giro 911 77 25 

SUFOI er en forening, der har til formål at bidrage til 
opklaringen af UFO-fænomenerne ved indsamling og 
bearbejdning af observationsberetninger samt at ud¬ 
brede kendskabet til emnet ved publikationer, fore¬ 
drag og anden udadvendt virksomhed. 

Det er SUFOIs opfattelse, at de mange observations¬ 
beretninger udgør et vigtigt videnskabeligt forsk¬ 
ningsgrundlag. Da fænomenerne endnu er uopkla¬ 
rede, ønsker SUFOI ikke at fremhæve eller afvise no¬ 
gen bestemt teori om deres art eller oprindelse. 

Ved et UFO forstår vi: »Et uidentificeret flyvende ob¬ 
jekt, hvis væsentligste kendetegn er, at det selv 
efter en nøje undersøgelse, foretaget af kompetente 
forskere, ikke kan forklares som værende et kendt, 
naturligt fænomen.« 

SUFOI ledes af Repræsentantskabet 

Den daglige ledelse varetages af formanden og de to 
næstformænd. 

Repræsentantskabet består af 1 repræsentant fra 
hvert af de til enhver tid etablerede områder i Skan¬ 
dinavien og de nedsatte arbejdsudvalg. 

SUFOI • UFO-NYT 

De i »UFO-NYT« offentliggjorte artikler fremtræder 
som bidrag til kendskabet og forståelsen af UFO- 
forskningen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri, og uden at organisationen hæfter for de 
fremsatte meninger. Red. 


LEDER _ 

Hvad er UFOerne? 

Ved Per Andersen 


Foreningens aktive medlemmer 
spørger sikkert ofte sig selv — og 
til tider SUFOI — hvad vi tror UFOer¬ 
ne er. Dette spørgsmål »Hvad er 
UFOerne?« er vel i det hele taget 
det, man oftest møder ved fore¬ 
drag og andre arrangementer. 

Men som regel får spørgeren et 
skuffende svar. Vi må nemlig svare, 
at det ved vi ikke — ja faktisk må vi 
svare, at spørgsmålet er uden me¬ 
ning. 

Det er nemlig ikke op til SUFOI at 
tro noget som helst. Tidens hang 
til ny-religiøsitet og mysticisme, 
hvor en tro er det centrale, har ikke 
noget med SUFOI’s arbejde at gøre. 
SUFOI er ikke en »mission«, der øn¬ 
sker at »omvende« offentligheden 
til at tro på UFOer. 

Det er derimod SUFOI’s opgave, 
ved hjælp af så saglige og objektive 
metoder som muligt, at fremlægge 
kendsgerningerne om UFOerne — 
uanset om de taler for den ene eller 
anden teori. Og fremlægge kends¬ 
gerningerne, så samfundet som hel¬ 
hed kan acceptere dem. Vi ønsker 
med andre ord at indgå i en viden¬ 
skabelig diskussion om fænome¬ 
nernes natur. 

Men dette forhindrer naturligvis 
ikke SUFOI’s repræsentantskabs¬ 
medlemmer i at have en personlig 
mening eller tro på, hvad UFO-fæ¬ 
nomenerne dækker over. Sådanne 
meninger kommer med jævne mel¬ 
lemrum til udtryk i UFO-NYT, og det 
er det nærmeste man kan komme 
et svar på ovenstående spørgsmål. 


Men det er som sagt ikke SUFOI ’s 
holdning, der kommer til udtryk på 
denne måde. 

Er der da overhovedet ikke noget 
vi kan sige om UFO-fænomenerne? 
Jo, det kan vi — og det gør vi — 
men vi kan med vores bedste vilje 
ikke sige, at nogen af de kendsger¬ 
ninger, vi har om UFO-fænomener¬ 
ne, klart og entydigt beviser nogen 
af de hypoteser, der er fremlagt som 
forsøg på forklaring — endsige ba¬ 
re sandsynliggør nogen af dem. 
Derfor er det SUFOI’s mening, at vi 
i dag ved for lidt til at udtale os ret 
meget om de forskellige hypoteser. 

Der er mange — også i UFOIogi- 
ske kredse - der ikke tager så tungt 
på denne skelnen imellem, hvad 
man personligt tror, og hvad man er 
i stand til at bevise med accepte¬ 
rede bevismetoder. For eksempel 
er følgende blevet anført i et brev 
til mig: »Vi ville føle det besynder¬ 
ligt, hvis en medarbejder ikke »troe¬ 
de« på UFOer som værende rumski¬ 
be. Hos os er denne »tro« hjørne¬ 
stenen i UFO-sagen«. Men det er 
den altså ikke i SUFOI. Her er hjør¬ 
nestenen præcis, hvad man kan be¬ 
vise ved hjælp af ansvarlige meto¬ 
der. 

Vi bruger ikke de metoder, vi bru¬ 
ger, for at være videnskabelige — 
så dygtige bliver vi nok aldrig! Men 
fordi vi forsøgerat bruge metoder¬ 
ne, er vi måske en dag i stand til at 
få startet en seriøs dialog med vi¬ 
denskaben. Det er naivt at tro, at vi 
»alene« er i stand til at løse UFO- 
gåden! □ 

UFO-NYT 4/81 3 













UFO-KLASSIKER 


af Kim Møller Hansen 


Den 24. april 1964 klokken 17.45 så politibetjent Lonnie 
Zamora et ægformet fartøj uden for byen Socorro i staten 
New Mexico. 

Ved siden af fartøjet stod 2 små væsner i hvide dragter! 

— En nærobservation af 3. grad, som det amerikanske luft¬ 
våben efter grundige undersøgelser ikke har kunnet forklare. 


Klassikeren landingen ved Socorro 
er genfortalt mangfoldige gange og 
blevet mere og mere hårrejsende i 
hver ny version, selv i ansete og re¬ 
spekterede UFO-forskeres bøger. 
Lonnie Zamora har også selv siden 
de første interviews i april 1964 pyn¬ 
tet på historien. Men hvem ville ikke 
gøre det efter en langvarig belejring 
af amatøragtige UFO-entusiaster, 
som stiller snesevis af tåbelige le- 



Fig. 1. Politibetjent Lonnie Zamora, 30 år. 


dende spørgsmål om rumskibe, ra- 
dioblack outs, beep-beep lyde, »sy¬ 
dende« klippestykker ved landings¬ 
stedet og meget mere af samme 
skuffe. 

Allerede få timer efter hændelsen 
blev Zamora interviewet af FBI- 
agenten J. Arthur Byrnes, Jr., som 
var i Socorro samme dag i et andet 
ærinde. Zamora og Byrnes udfærdi¬ 
gede en detaljeret rapport, som blev 
underskrevet af Zamora den 25. april 
1964 kl. 01.00. Byrnes er en meget 
erfaren interviewer, og da rapporten 
blev skrevet, medens Zamora stadig 
havde begivenhederne frisk i erin¬ 
dringen, er dette allerførste vidne¬ 
udsagn af stor interesse. 

Zamoras UFO-rapport. 

Politibetjent Lonnie Zamora, 30 år, 
fortæller: 

»Da jeg den 24. april 1964 kl. ca. 
17.45 i byens sydlige del forfulgte 
en sort Chevrolet, der kørte for 
stærkt, hørte jeg en buldren og så 
en flamme på himlen i sydvest et 
godt stykke væk — muligvis 800— 
1600 m. Jeg kom i tanke om et skur 
med dynamit, som ligger i den ret¬ 
ning, og troede, at det var sprunget 
i luften. Jeg besluttede derforat af¬ 
bryde biljagten og køre ud til dyna¬ 
mitskuret. 

Flammen var blålig og ligesom 
lidt orange. Jeg kan ikke rigtig be¬ 


dømme flammens størrelse, men 
den var næsten ubevægelig. Den 
gik ligesom ned mod jorden, lige¬ 
som en nedadrettet vifte — en 
slags tragt — som var dobbelt så 
bred forneden som foroven og ca. 
4 gange højere end bredden for¬ 
oven. Flammen havde en bredde på 
3 grader eller deromkring. 

Jeg bemærkede ikke noget ob¬ 
jekt oven over flammen og så heller 
ikke, om den øverste del af flammen 
var flad. Solen stod i vest og gjorde 
ikke udsynet bedre. Flammens ne- 
derste del kunne ikke ses, fordi den 
var skjult bag en bakke. 

Der var ingen røg, men en del »be¬ 
vægelse« under flammen. Dette kan 
have været støv, idet det blæste 
temmelig kraftigt. Vejret var i øvrigt 
solrigt med få spredte skyer på him¬ 
len. 

Den støj, jeg hørte, var en buldren 
— ikke et drøn som fra et jetfly — 
men en skiften fra en høj frekvens 
(tone) til lav dyb frekvens. Lyden 
kunne høres i 10 sekunder, og i sam¬ 
me tidsrum var flammen synlig. 
Begge sidevinduer i patruljevognen 
(Pontiac) var for øvrigt rullet ned. 
Der var tilsyneladende ingen andre 
trafikanter bortset fra fartbilisten 
foran mig. Han kan have hørt den 
langtrukne buldren, men muligvis 
ikke set flammen, fordi han var for 
tæt på bakken foran. 

Jeg drejede væk fra hovedvejen, 
og i tredje forsøg lykkedes det mig 
at køre op på toppen af en stejl bak¬ 
ke, der ligger i et uvejsomt terræn. 
Jeg fortsatte vestpå ned ad grus¬ 
vejen i omkring 10—15 sekunder, 
medens jeg ledte efter dynamitsku¬ 
ret, som jeg ikke nøjagtig kunne 
huske hvor lå. 

Pludselig opdagede jeg mod syd 

et skinnende objekt omkring 135— 
185 meter fra mig (Afstanden blev 
senere beregnet til at være ca. 250 
m). Objektet befandt sig ikke på 
vejen og lignede ved første øjekast 
en bil med bunden i vejret. Jeg troe¬ 
de, at det måske var nogle børn, 
som havde gjort det, for lige ved 
siden af objektet stod der 2 skikkel¬ 
ser i hvide kedeldragter. En af dem 
så ud til at dreje hovedet og kigge 
overrasket på patruljevognen. 

Jeg havde kun holdt stille i nogle 



Fig.2 

Zamoras tegning af objektet, da han så det 
første gang på 250 meters afstand. 


få sekunder og kørte nu hurtigt ned 
mod de 2 skikkelser i håb om at kun¬ 
ne hjælpe. 

Objektet så ud, som om det var 
lavet af aluminium. Det var hvidt 
mod den sandede baggrund, men ik¬ 
ke blankt som f.eks. noget forkro¬ 
met. Det var ovalt med den lange 
akse lodret (Se fig. 2), og ved første 
øjekast lignede det en væltet hvid 
bil, som lå på køleren. Jeg så kun de 
2 skikkelser, medens jeg holdt stil¬ 
le i 2 sekunder eller deromkring. Jeg 
bemærkede ingen usædvanlig 
kropsform eller mulige hatte eller 
anden form for hovedbeklædning. 
Skikkelserne så ud til at have nor¬ 
male kroppe — men det var mulig¬ 
vis små voksne eller store børn. 

Medens jeg kørte ned mod objek¬ 
tet, kaldte jeg politistationen i So- 
corro: »Socorro 2 til Socorro, mulig 
10—40 (ulykke). Jeg vil være 10—6 
(optaget) uden for bilen for at under¬ 
søge bilen nede i »arroyoen« (Arroyo 
er et spansk ord for kløft). Jeg stand¬ 
sede, medens jeg stadig talte i mi¬ 
krofonen, og gik derefter ud af 
vognen. 

Jeg var næppe kommet ud, før 
jeg hørte en meget høj buldren, der 
ikke kan sammenlignes med lyden 
fra et fly. Lyden steg jævnt fra en 
lav tone til en øresønderrivende 
larm. Samtidig med lyden kunne jeg 
se en flamme under objektet. Ob¬ 
jektet var nu ved at stige langsomt 
lige op. 


Flammen var svagt blå med en 
slags orange farve forneden. Fra 
min position (30 m) så jeg objektet 
fra siden. Der var ingen røgudvikling 
kun støv og sand. Så snart jeg hørte 
larmen og så flammen, vendte jeg 
om af frygt for, at objektet ville eks¬ 
plodere, og løb bort fra objektet, 
medens jeg stadig så på det. Jeg 
slog i skyndingen benet mod pa¬ 
truljevognens ene bagskærm. 

Zamoras tegning af objektet set på ca. 30 
meters afstand. 

Objektet var ovalt med den lange 
akse vandret (!) (Se fig. 3). Det var 
slankt uden vinduer eller døre. Lige 
da larmen begyndte, stod objektet 
stadig på eller var lige over jorden. 
Jeg lagde mærke til et rødt skrift¬ 
tegn midt på objektet (Se fig. 4). 
Skrifttegnet var ca. 75 cm højt og 
60 cm bredt. 

Skrifttegnet på siden af objektet. 

Da jeg stødte imod bilen, tabte 
jeg brillerne, men fortsatte med at 
løbe mod nord med bilen mellem 
mig og objektet. Da jeg havde løbet 
ca. 7—8 m, så jeg, at objektet be¬ 
fandt sig i bilens højde og hang lige 
over landingsstedet. 8 meter læn¬ 
gere fremme standsede jeg, fordi 
jeg ikke kunne høre larmen mere. 

Jeg var skræmt, og det var min 
hensigt at fortsætte ned ad bakken. 
Men jeg vendte mig nu mod objek¬ 
tet, samtidig med at jeg lagde mig 
ned og beskyttede hovedet med 
armene. 


Da larmen forsvandt, kiggede jeg 
op og så, at objektet fløj bort i syd¬ 
vestlig retning. Netop som larmen 
hørte op, kom der en meget høj hvi¬ 
nen, og derefter blev der fuldstæn¬ 
dig stille. Objektet så ud til at bevæ¬ 
ge sig i en ret kurs i konstant højde 
over jorden — muligvis 3 til 4,5 me¬ 
ter — og det fløj hen over dynamit¬ 
skuret, der er 2,5 m højt. Det fløj 
temmelig hurtigt. 



I_I 


Fig. 4 a. Her er skrifttegnet rentegnet (af 
hvem?) - og måske forvansket, da det jo ikke 
er helt identisk med Zamoras oprindelige 
tegning. Denne version er hentet fra bogen 
The Humanoids. 

Jeg løb tilbage til bilen, samlede 
brillerne op og kaldte Nep Lopez, 
radiooperatøren: »Kig ud ad vindu¬ 
et og se, om du kan få øje på et ob¬ 
jekt«. Lopez spurgte: »Hvad er det?, 
og jeg svarede: »Det ligner en bal¬ 
lon«. 

Jeg ved ikke, om han så det. Hvis 
Nep kiggede ud ad sit eget kontor¬ 
vindue, der vender mod nord, kunne 
han ikke se det. Jeg fortalte ham ik¬ 
ke, i hvilken retning han skulle se. 

Medens jeg talte med Nep, kunne 
jeg se objektet. Det steg langsomt 
og blev mindre og forsvandt i det 
fjerne ved Box Canyon eller Six Mile 
Canyon. Da det fløj, var der hverken 
flamme, røg eller lyd. 

Jeg bad Nep Lopez om at sende 
sergent M. S. Chavez herud og gik 
derned, hvor objektet havde været. 
Jeg så da, at krattet brændte flere 
steder. Sergent Chavez kaldte mig 
over radioen og bad om min nøjag¬ 
tige position. 

Da Chavez kom, spurgte han, 
hvad der var i vejen, siden jeg sved¬ 
te så voldsomt og var bleg. Jeg vi¬ 
ste sergent Chavez det brændende 
krat, og Chavez opdagede nu aftryk¬ 
kene i jorden. 

Da jeg så objektet første gang, så 
jeg noget som lignede 2 ben. Objek¬ 
tet var da ca. 1 meter over jorden. 
Anden gang betragtede jeg objek¬ 
tet i måske 20 sekunder. Lige da jeg 

L.RA.NT hUl SUAKV. 


Fig. 5. 

Her ses et kort over Socorro og landskabet syd for byen, hvor UFOet blev observeret. 
(1): Zamora forfølger her en bil, da han ser er blålig flamme på himlen. (2): Herfra ser 
Zamora det, han tror er en forulykket bil og 2 skikkelser i hvide kedeldragter. Afstanden 
til objektet er ca. 250 meter. (3): Zamora fortsætter hertil og parkerer 30 meter fra objektet. 
Kort efter letter objektet. (4): Borgmesterens dynamitskur, som UFOet passerede hen¬ 
over, da det forsvandt mod sydvest. (5): Hr. og fru Felix Phillips’hjem, 300 meter sydøst 
for landingsstedet. Ægteparret hørte ikke den støj, Zamora rapporterede om. (6): Dom¬ 
huset i Socorro, hvor sergent Chavez befandt sig, da han modtog Zamoras besked om 
at komme ud til observationsstedet. (7): Chavez kørte fejlagtigt hertil, inden han fandt 
Zamoras nøjagtige position. (8): 115.000 volts højspændingsledning. 



Fig. 6. Politibetjent Zamora (tv.) og sergent Chavez står her, hvor Zamora parkerede pa- 
truljevognen. Dynamitskuret ses ved pilen. 






steg ud af vognen efter at have 
kaldt stationen 1. gang, hørte jeg 2 
eller 3 dumpe slag, ligesom når man 
smækker en dør hårdt. Der var højst 
et sekund mellem slagene. Dette 
var lige før larmen begyndte. Perso¬ 
nerne blev herefter ikke set mere. 

Lige før sergent Chavez ankom til 
observationsstedet, tog jeg min 
kuglepen og lavede en tegning af 
skrifttegnet på objektet«. 


EFTERFORSKNINGEN. 

Vicesherif James Luckie, som hav¬ 
de hørt radiosamtalerne mellem 
Lonnie Zamora og sergent Chavez, 
tog straks ud til de to betjente på 
oberservationsstedet. Kort efter an¬ 
kom også FBI-agent J. Arthur Byr- 
nes, Jr. Byrnes befandt sig i Chavez’ 
kontor og arbejdede på en anden 
sag, da han hørte Zamora kalde sta¬ 
tionen. Han tog derfor ud til obser¬ 
vationsstedet af ren og skær nys¬ 
gerrighed. 

Byrnes ringede senere til kaptajn 
Richard Holder, chef for sporings¬ 
stationen ved hærens White Sands 
Raketbase, der ligger syd for Socor¬ 
ro. 

Landingsaftryk og fodspor! 

På observationsstedet kunne man 
tydeligt se 4 aftryk i det bløde sand, 
og adskillige steder imellem aftryk¬ 
kene var krattet afsvedent. Aftryk¬ 
kene havde en uregelmæssig form 
og kan bedst beskrives som flad¬ 
bundede V-formede render, mellem 
30 og 65 cm lange og 2,5 til 5 cm dy¬ 
be. Der blev lagt små sten omkring 
aftrykkene for at beskytte dem, og 

næste morgen blev de fotograferet 
af sergent Chavez. 

Aftrykkene var placeret således, 
at de udgjorde hjørnerne i en asym¬ 
metrisk diamantform. (Se fig. 15). 
Dette sammenholdt med Zamoras 
udsagn om, at han så 2 ben på ob¬ 
jektet, førte til, at man kaldte det 
»landingsaftryk«. 

Betjentene opdagede også 5 an¬ 
dre aftryk, samlet tæt ved det ene 
landingsaftryk. Disse aftryk var 
smallere, havde en mere uregel¬ 
mæssig form og var meget svagere 
afgrænset end landingsmærkerne. 
Da man antog, at de var lavet af de 
2 væsner, blev de kaldt »fodspor«. 

Superhemmeligt våben? 

Den 28. april, 1964 (dvs. 4 dage ef¬ 
ter hændelsen) kom Dr. J. Allen Hy- 
nek til Socorro for at undersøge sa¬ 
gen. Han var på daværende tids¬ 
punkt tilknyttet luftvåbnets Project 
Blue Book. 

Dr. Hynek behøvede ikke at tage 
sig af sagens tekniske sider, idet 
der på dette tidspunkt var foretaget 
opmålinger af observationsstedet, 
fotograferet og opsamlet prøver af 
jordbunden og det afsvedne krat. 
Hynek koncentrerede sig derfor om 
sagens menneskelige aspekter. Han 
undersøgte (ved dette og under de 
adskillige senere besøg i Socorro) 
de involverede personers karakter 
og indbyrdes relationer så indgåen¬ 
de som muligt. 

Dr. Hynek forsøgte at gennem¬ 
hulle Lonnie Zamoras udsagn ved 
at søge efter indbyrdes modsigel¬ 
ser,, men anstrengelserne var for¬ 
gæves. Zamora viste sig at være en 
pålidelig og vellidt mand med »beg¬ 
ge ben på jorden«, og ifølge Hynek 
er det yderst usandsynligt, at Za¬ 
mora skulle være med i et svindel¬ 
nummer. 

I sin rapport til luftvåbnet skrev 
Hynek: »Ethvert almindeligt objekt 
ville bestemt være blevet genkendt. 
Det ville være temmelig utroligt, 
hvis et ganske ordinært objekt så¬ 
som en ballon, en helikopter eller 
et lille privatfly kunne forblive uiden¬ 
tificeret (for Zamora) og derudover 
være årsag til, at Zamora blev 
skræmt under observationen«. 

Hynek konkluderede at: »Zamora 
så et håndgribeligt fysisk objekt... 
Det er absolut nødvendigt, at vi fin¬ 
der ud af, hvad det var for et fysisk 
objekt«. 


Hynek anbefalede, at: »Objektet, 
hvis det var en ny opfindelse under 
testflyvning, blev bragt til det sam¬ 
me sted, så man kunne filme det, 
medens det fløj som beskrevet af 
Zamora...« 

Luftvåbnet fulgte Hyneks råd og 
kontaktede endda alle landets fly¬ 
fabrikker for at høre, om de på eget 
initiativ havde udviklet et sådant 
fartøj uden at fortælle det til for¬ 
svarsministeriet. 

Eftersøgningen var resultatløs, 
og der er ikke siden dukket et far¬ 
tøj op, som passer til Zamoras vid¬ 
neudsagn. 


Fig. 8. Landingsstedet med de 4 aftryk. 

(Foto: US Air Force). 


CIA indblandet? 

Det amerikanske efterretningsvæ¬ 
sen, CIA, mistænkes jævnligt for at 
stå i kulisserne og trække i trådene 
ved mange af historiens store be¬ 
givenheder — landingen ved Socor¬ 
ro er ingen undtagelse. En opfind¬ 
som amerikaner har fundet ud af, 
at hvis man bytter lidt om på stre¬ 
gerne i det røde skrifttegn, som Za¬ 
mora så på objektet, så - hokus po- 
kus -stårder pludselig CIA. Ak ja... 
hug en hæl og klip en tå! 

Fig. 9. Landingsaftrykkene 
mod nordvest og nordøst. 
Det er bemærkelsesvær¬ 
digt, at alle 4 aftryk har 
samme øst-vest oriente¬ 
ring. Dette giver mindre 
stabilitet ved landingen, 
end hvis landings-»puder- 
ne« var orienteret i hver sin 
retning. 


Fig. 10. 

Fodspor i det bløde sand. 


Fig. 11. Landingsaftrykke¬ 
ne mod sydvest (øverst) og 
sydøst. Der er lagt sten 
omkring aftrykkene for at 
beskytte dem. 




Southwest 

"Padprint" 


Southeast 

"Padprint 1 

Andre vidner 

Da kaptajn Holder vendte tilbage 
til politistationen sammen med 
betjentene, fortalte Nep Lopez, at 
han havde modtaget 3 telefonkald 
fra folk, som havde set en blå¬ 
lig flamme i området. Desværre 
havde han ikke noteret, hvornår 
opringningerne indløb eller vidner¬ 
nes adresser. 

Under et af sine senere be¬ 
søg interviewede Dr. Hynek en 
mand ved navn Opel Grinder, 
der bestyrer Whitting Brothers 
Servicestationen ved hovedvej 85. 
Grinder fortalte, at der på obser¬ 
vationsdagen var kommet en turist 
ind på servicestationen og sagt, 
at flyvemaskinerne fløj noget lavt 
her på egnen. Grinder svarede, at 
der var mange helikoptere i om¬ 
rådet, hvortil bilisten svarede: 
»Hvis det var en helikopter, så den 
godt nok mærkelig ud«. Bilisten 
havde set objektet lige syd for by¬ 
en. Det var øjensynligt i vanske¬ 
ligheder og var ved at lande. Han 
sagde, at det måtte være i vanske¬ 
ligheder, fordi han så en politi¬ 
bil (Zamoras) på vej ud til det, 
tværs gennem det sandede terræn. 
Hynek prøvede at få luftvåbnet til 
gennem efterretningstjenesten at 
finde det ukendte vidne, men de 
udviste overhovedet ingen inter¬ 
esse! 


INDVENDINGER 

UFO-Nyts læsere har i UFO-Nyt 
nr. 2, 1981 kunnet stifte bekendt¬ 
skab med ingeniør Philip J. Klass’ 
negative holdning til UFO-fæno- 
menerne. Klass forsøger ihærdigt 
med alle kneb at forklare de klas¬ 
siske UFO-tildragelser i ufologien. 
Læserne vil her og i de følgende 
numres »UFO-Klassiker« stifte 
nærmere bekendtskab med Klass’ 
»forklaringer«. 

Klass mener, at der er to mulige 
forklaringer på Socorro-hændel- 
sen. (evt. en kombination). Den før¬ 
ste forklarer den som værende et 
naturfænomen, medens den an¬ 
den forklaring går ud på, at ob¬ 
servationsberetningen er opspind 
— et reklamenummer for byen 
Socorro. 

Plasma? 

Zamora så ifølge Klass slet ikke 
et fast fysisk objekt, men en plas¬ 
ma (en samling ioniseret luft), som 


var blevet frigjort fra en af de få 
spredte skyer over Socorro eller 
varen koronaudladning fra 115.000 
volt-højspændingsledningen, der 
løber 1600 meter vest for observa¬ 
tionsstedet. Plasmaen har så til¬ 
bagelagt omkring 1600 m og lagt 
sig pænt til rette (husk, at det 
blæste kraftigt denne dag) i den 
lille kløft, hvor Zamora opdagede 
den. De to landingsben på objek¬ 
tet var bare et par lange grene 
på nogle buske tæt ved kløf¬ 
ten (se fig. 14), og de skikkel¬ 
ser var blot energiudladninger fra 
plasmaen, som Zamora p.g.a. af¬ 
standen fejlagtigt antog for at være 
personer ved objektet. Landings¬ 
mærkerne og det afsvedne krat 
er også forårsaget af (de efterhån¬ 
den mange) energiudladninger, 
som plasmaen har »affyret« mod 
den sandede jordbund. 

Et ægtepar, hr. og fru Felix Phil¬ 
lips, som bor ca. 300 meter fra 
landingsstedet, var hjemme på ob¬ 
servationstidspunktet, men hørte 
ingen buldren eller høj hvinen på 
trods af, at alle vinduer i huset 
stod åbne. Klass mener derfor, at 
Zamora overhovedet ikke har hørt 
nogen buldren, hverken da han så 
den blå flamme på himlen under 
biljagten, eller da objektet lettede 
og forsvandt. 

Den øresønderrivende larm, som 
skræmte Zamora fra vid og sans, 
var blot et produkt af Zamoras 
fantasi! 


Fig. 13. Nærbillede af et landingsaftryk. 



Fig. 12. 

Her ses noget afsvedent krat midt imellem 
de 4 aftryk. 


Det er lige før, at denne plasma¬ 
forklaring er mere opsigtsvækken¬ 
de og fantastisk end Zamoras be¬ 
retning! 

Reklamenummer? 

Socorro er en by med ca. 7000 
indbyggere. Byen gennemskæres 
af hovedvej 60 og hovedvej 85. 
Turistindtægterne er beskedne, 
men hvis nu et rumskib fra en frem¬ 
med klode kunne besinde sig til 
at lande i et ikke for uvejsomt 
terræn mellem de 2 hovedveje, 
kunne landingsstedet blive en stor 

Fig. 14. Pilene viser de 2 buske, som Zamora ifølge Klass’ hypotese kan have antaget for 
at være landingsben. 


seværdighed, der nok tiltrække 
de turister, som ellers fortsætter 
gennem Socorro uden at lægge 
penge i bykassen. 


Ifølge Klass har Zamora og de 
øvrige betjente sammen med by¬ 
ens borgmester, Bursom, opdigtet 
historien. Landingsmærkerne 


skulle således være lavet af Za¬ 
mora med en spade, ligesom han 
har antændt krattet. 

Klass mener, at denne forklaring 
understøttes af borgmester Bur¬ 
soms økonomiske interesser i en 
øget turisme. Bursom er foruden 
borgmester også bankdirektør i 
Socorro, og han ejer det stykke 
jord, UFOet landede på. 

Mon Zamora virkelig ville risikere 
sit gode omdømme og arbejdet 
inden for politiet ved at deltage 
i et svindelnummer, der hoved¬ 
sagelig ville gavne borgmesteren? 
Desuden er en hemmelighed mel¬ 
lem mere end 2 personer efter 
kort tid ikke mere en hemmelighed. 
Og hvad med myndighedernes un¬ 
dersøgelser? 


UIDENTIFICERET 

Major Hector Quintanilla, davæ¬ 
rende chef for Project Blue Book, 
siger: »Vi undersøgte jordprøverne 




Typisk mærke 


Fig. 15. Denne tegning vi¬ 
ser aftrykkenes og det af¬ 
svedne krats indbyrdes pla¬ 
cering. Diagonalerne i fir¬ 
kanten, der dannes af de 4 
landingsmærker krydser 
næsten hinanden i rette 
vinkler. En sætning i geo¬ 
metrien lyder, at hvis dia¬ 
gonalerne i et kvadrat kryd¬ 
ser hinanden i rette vinkler, 
ligger midtpunkterne i kva¬ 
dratets sider på periferien 
af en cirkel. Det er derfor 
af stor interesse, at cen¬ 
trum for en sådan cirkel 
faktisk falder sammen med 
det sted på jorden, der var 
mest brændt (se også fig. 
12). Under visse betingel¬ 
ser ville centret for fartø¬ 
jets tyngde have været di¬ 
rekte over cirklens centrum 
og ville derfor gøre det 
brændte mærkes tilstede¬ 
værelse endnu mere be¬ 
tydningsfuldt. 

på hærens laboratorier. De brænd¬ 
te buske blev undersøgt for mu¬ 
lige rester efter brændstof. Vi mål¬ 
te afstandene mellem landings¬ 
mærkerne. Der var endda fodspor 
i sandet. Min første reaktion var, 
at det var en testtype af et måne¬ 
landingsfartøj fra NASA eller luft¬ 
våbnet — det så ud til at være 
den eneste logiske forklaring. 

Dette er måske den bedst doku¬ 
menterede sag i luftvåbnets arki¬ 
ver, og jeg har undersøgt alt. He¬ 
le vejen op til forsvarskomman¬ 
doen. . . og intet, intet. Jeg ville 
ønske, at jeg kunne sætte fingeren 
på den ... men jeg er ikke over¬ 
bevist om, at det var noget ikke- 
jordisk.« 

Den officielle rapport om Za- 
moras observation konkluderer: »I 
begyndelsen blev det antaget at 
være en observation af en slags 



Fig. 16. Ud fra grundtegningen i fig. 13 kan 
man som vist her lave en model af objektet. 
Objektets konstruktion er unægtelig noget 
asymmetrisk. Landingsbenene har hver sin 
længde og hædningsvinkel. 

månelandingsfartøj. Efterforsknin¬ 
gen har til dato ikke kunnet be¬ 
kræfte dette. Sagen er rubriceret 
som UIDENTIFICERET, indtil nye 
data foreligger.« 

Dr. Hynek skriver afslutningsvis i 
»The Hynek UFO Report«: »Der 
er måske en enkel, naturlig forkla¬ 
ring på Socorro-hændelsen, men 


efter at have undersøgt sagen til 
bunds tror jeg det ikke. Det er 
min opfattelse, at en virkelig fy¬ 
sisk tildragelse fandt sted den 24. 
april 1964 uden for Socorro i New 
Mexico.« 

Kilder: 

1. Project Blue Book, arkivnr. 8766. 

2. »The Hynek UFO Report«, J. Allen 
Hynek, 1977. 

3. »UFOs Past, Present & Future«, Ro¬ 
bert Emenegger, 1974. 

4. »The Humanoids«, red. Charles 
Bowen, 1969. 

5. »UFOs - Identified«, Philip J. Klass, 
1968. 

6. »UFOs - Explained«, Philip J. Klass, 
1974. 

7. »UFOs. A Pictorial History from 
Antiquity to the Present«, David C. 
Knight, 1979. 

8. »UFO - Dokumenteret«, J. Allen 
Hynek, SUFOI, 1974. 


UFO-NYT 
ÅRGANG 1979 


268 sider 

spændende læsestof 


Nu har du en enestående chance for at erhverve dig 268 sider spæn¬ 
dende læsestof om alle UFO-sagens aspekter. 

Køb UFO-NYT årgang 1979 og læs om ... 

• Prins Henrik og Flemming Ahrenkiel i UFO-samtale! 

• Den verdensomspændende og kontroversielle UMMO-sag. 

• FN og UFOerne. 

• NASA’s holdning til UFO-sagen. 

• Pilot sporløst forsvundet over Australien efter UFO-møde! 

• Teneri fa opskræmt af lysende himmel-fænomen! 

• En oversigt over danske rapporter fra 1976. 

• Røgringe over Holstebro! 

• En MIB (»mænd i sortn) sag med spændende afslutning! 

• Spindelvæv og isklumper fra himlen. 

• International UFO-Kongres i London 

• samt en lang række spændende UFO-observationer fra Danmark! 

Hele UFO-NYT årgang 1979 har indtil nu kostet kr. 65,-, men nu sæl¬ 
ger vi den til den fantastisk lave special-pris 

kr. 50,00 + eksped. 

BESTIL DEN STRAKS. 

Bestilling sker lettest ved indbetaling af beløbet + kr. 5,00 (ekspe¬ 
dition/porto) til giro 9 11 77 25. SUFOI, Postbox 6, 2820 Gentofte. 
Skriv venligst »årgang 79« på modtagerdelen. 


Det har nyligen startats en UFO/ 
vetenskaps-tidskrift i Sverige. 
Den behandlar UFO-fenomenet 
och vetenskap, såsom matema¬ 
tik, astronomi och rymdfart. 


Prenumeration: 
Skicka in 15 svenska kronor till: 

Soderkopings UFO-Forening 

Styrmansgatan 1, S-61400 
Soderkoping, Sverige, 

så får du årets tre nummer 
av COSMIC 



— Husk nu at stille hans ur 2 timer 
frem. Det glemte vi sidste gang... 

OBSERVATIONER _ 

M in -UFO over Blackbushe 

Af Omar Fowler. 


Klokken var 14.30, og vejret var klart 
med 4/8 cumulus-skydække og god 
sigtbarhed. Chefinstruktør Laurie 
Adlington (53) og pilot-elev løjtnant 
James Plastow (20) fra »Sandhust 
Staff College« var netop lettet i de¬ 
res Cessna 150 fra Blackbushe fly¬ 
vepladsen nærCamberley i Surrey, 
da de mødte et højst usædvanligt 
mini-UFO. De befandt sig i 600 me¬ 
ters højde og fløj mod Basingstoke, 
Hampshire, da det skete. 

Løjtnant Plastow fortæller: 

»Jeg styrede flyet og var ved at 
forberede mig til flyvetesten, da 
chefinstruktøren pludselig overtog 
styringen, og drejede flyet skarpt 
mod højre. Vi gik ned i 450 meters 
højde, og her så jeg pludselig et obj. 
flyve forbi på tværs foran flyet. Det 
fløj temmelig hurtigt og forsvandt 
forbi flyet på blot 3 eller 4 sek. Det 
var omkring 40 meter fra flyet. 

Mit første indtryk var, at det var et 
objekt med form som en »dough¬ 



Mini-UFOet over Blackbushe lufthavnen, 
baseret på løjtnant Plastows skitser. 


nut«*), omkring 30 cm i diameter 
og med en sølv-metallisk farve (se 
figuren tv.) Laurie, chefinstruktø¬ 
ren, beskrev det som en »kviksølv¬ 
dråbe«. Det var bestemt metallisk 
og så massivt ud. 

Han (chefinstruktøren) foretog 
derefter adskillige kursændringer 
med flyet for ikke at miste objektet 
af syne, medens han drejede. Sam¬ 
tidig kaldte han (flyvepladsen) over 
radioen. Objektet så på dette tids¬ 
punkt ud til at følge flyet...han sagde 
over radioen, at objektet så ud til at 
lege med os. Det så ud til at flyve 
rundt om flyet. Vi holdt trit med ob¬ 
jektet det meste af tiden. 

Det fløj en enkelt gang meget tæt 
på os, og jeg havde indtryk af, at 
objektet var opbygget af flere dele, 
hvilket sås tydeligere, da det fløj 
under min side — jeg befandt mig i 
flyets venstre side — omkring 10 
meter under venstre vinge. Når man 
kiggede ned på det, så det ud til at 



Laurie Adlington’s skitser er grundlaget for 
denne tegning. 


være lavet af fem- eller sekskan¬ 
tede felter på overdelen, ligesom 
små plader. Jeg vil tro, at der var 
omkring 12 eller 13 felter i toppen 
og 8 eller 9 på en omkreds — de var 
ikke helt bittesmå. 

Jeg mener, at jeg på dette tids¬ 
punkt så en slags antenne på den 
ene side, men jeg er ikke sikker. Jeg 
ved, at jeg så noget stikke ud dér. 
Jeg husker også, at da objektet fløj 
lige foran flyet, så det ud til at be¬ 
stå af to halvdele. Der var ligesom 
en linie rundt om midten — en skil¬ 
lelinie. Jeg så også en slags klem¬ 
mer eller samlebeslag, der sad 
rundt langs midten med mellem¬ 
rum. 

Objektet snurrede ikke rundt...det 
drejede, men var ikke gyroskopisk. 
Det så ud til at dreje med én om¬ 
drejning pr. 4. sekund...det drejede 
langsomt, men fløj hurtigt. 

Objektet skiftede ikke farve, og 
jeg hørte ingen lyd fra det, måske 
på grund af støjen fra flymotoren. 
Det glimtede af og til lidt i sollyset. 
Det mest interessante var, at det 
drejede, men der var intet haleplan, 
finner, ingen styreindretninger, in- 


*) Doughnut, en betegnelse, man for øvrigt 
ofte støder på i engelsksprogede UFO-rap- 
porter, oversættes i engelsk-dansk ordbøger 
som oftest til: Berliner Pfannkuchen; altså 
en slags kage. Det dækker sådant set også 
meget godt; men det er blot ikke særlig an¬ 
vendeligt i UFO-sammenhæng, hvor det er 
formen på kagen, vi er interesserede i. Jeg 
plejer normalt at bruge udtrykket: badering, 
dåen »doughnut« normalt har denne facon. 
Imidlertid holder det ikke stik i denne rap¬ 
port, hvilket også har givet FSR’s redaktør 
anledning til en bemærkning om, at gen¬ 
standen altså ikke havde den amerikanske 
»donut«’s ringform. lOKj. 

tet. Det lignede en »doughnut«, bort¬ 
set fra at det var en smule højere og 
med flad top...« Der så ikke ud til at 
være noget ydre tegn på fremdriv- 
ningsmidler såsom propeller, jetdy¬ 
ser eller vinger. UFOet havde uden 
tvivl en drivkraft, fordet steg på et 
tidspunkt til 900 meters højde med 
Cessnaflyet efter sig. 

Kort efter denne hændelse be¬ 
sluttede piloterne at bryde af et øje¬ 
blik, eftersom de havde cirklet om 
objektet i omkring 5 minutter. Mini- 
UFOet forsvandt til sidst af syne 


bag flyet og blev sidst set med kurs 
mod London. Både Laurie Adling- 
ton (tidligere RAF-pilot) og løjtnant 
Plastow anser objektet for at være 
»menneskeskabt«. 

Dagen efter blev objektet — eller 
et lignende — set over flyvepladsen 
af en pilotkollega fra »Three Coun- 
ties Aero Club«, Simon Spence. 
Han anslog objektets flyvehøjde til 
at være mellem 250 og 300 meter, 
og han nåede at se objektet på en 
afstand af ca. 200 meter, før det fløj 
mod Farnborough med 240 km/t. 


DET STOD I UFO-NYT 

for 20 år siden 


Under denne overskrift er det min mening at bringe klip fra gamle numre 
af UFO-NYT. Klippene, der vil dække både dansk og udenlandsk stof, 
bliver bragt uden nogen form for kommentarer. 

Tanken med disse klip er bi a. at vise, hvad der rørte sig på UFO- 
fronten for 20 år siden, og de behøver på ingen måde at dække det, 
SUFOI står for i dag. Jørgen Bengtvig. 


Synsbedrag? 

Det mærkelige objekt, som kredser 
omkring Jorden, og som siden 12. 
august 1960 har stillet US Air Force’s 
civile satellitforskere og astrono¬ 
mer overfor en gåde, kan være en 
besøgende fra en anden verden, si¬ 
ger professor Robert Brown, leder 
af observatoriet i staten Connec- 
ticut. 

»Vor civilisation har i de sidste 50 
år gjort gevaldige fremskridt. Er det 
ikke muligt, at en civilisation på en 
anden planet, som er meget ældre 
end vor, kan være kommet meget 
længere frem«? 

Det hemmelighedsfulde objekt 
forandrer stadig sin kurs. Man op¬ 
dagede objektet, da man sendte 
Echo I ud, og siden da har UFO- 
observationerne stadig taget til. 

Meget ofte er der observeret et 


UFO i nærheden af Echo I, hvoraf 
man slutter, at Echo I bliver kontrol¬ 
leret. Den 24. august 1960 blev ob¬ 
jektet iagttaget af universitets-ob¬ 
servatoriet i Georgetown. Den 24. 
august 1960 og den 25. august 1960 
oplyste observatoriet i staten Con- 
necticut, at objektet bevægede sig 
ca. 3 gange så hurtigt som Echo I. 

Den 26. august 1960 erklærede 
Rob. Johnson, leder af observato¬ 
riet i Chicago, at objektet var et 
UFO. »Det var hurtigere end nogen 
fra Jorden afskudt satellit, og det 
roterer avet om — alle vore satelit- 
ter drejer sig med jordrotationen for 
med så meget større hastighed at 
kunne forlade jordatmosfæren«. 

Objektet blev den 25. august 1960 
fotograferet af ansatte i fly-firmaet 
»Grumman Aviation Corp«. Fotogra¬ 


Observationen varede kun et minut, 
men da han fløj med en praktikant, 
ville han ikke forfølge objektet. 

Flying Saucer Review, 
vol. 26, nr. 1, forår 1980/ 
Kim Møller Hansen. 

PS: En af de alvorlige mangler ved denne 
beretning er, at der intet står om tidspunktet 
for begivenheden. Desuden kan man nok stil¬ 
le sig noget skeptisk med hensyn til den 
anslåede størrelse og afstanden til genstan¬ 
den, da sådanne forhold som bekendt er 
yderst vanskelige at bedømme, når man ikke 
kan komme hen og få fingre i den — bog¬ 
staveligt talt. |OKj. 



fiet er den 7. september 1960 offent¬ 
liggjort i »Life«. 

Den 26. september 1960 sagde 
ingeniør Tom Hemphill, ansat i fir¬ 
ma »Convair Aircraft«, at han var 
overbevist om, at det hemmelig¬ 
hedsfulde objekt var en uhyre satel¬ 
lit, som kredsede omkring Jorden. 

Hemphill, dr. Johnson og andre 
astronomer er enige om, at objek¬ 
tet ikke kan være nogen bemandet 
russisk satellit, som er afskudt i 
hemnvSighed. 

G .iske bortset fra, at det er 
S’ - art at opsende en satellit mod 
jrdrotationen, ville det være næ¬ 
sten umuligt at indfange en sådan 
bemandet kapsel. 

NICAP-bulletin, oktober 1960. 

Oversætter: Siej. 

UFO-NYT juli/august 1961. 

SYNSRJNKT 



Af Per Borgaard 


Danmark har en grundlovssikret 
pressefrihed. Derfor har pressen 
pligt til at give en så bred og objek¬ 
tiv orientering om, hvad der fore¬ 
går i denne forvirrende verden, som 
overhovedet muligt. Det gælder 
selvsagt også på området UFOer. 

Derfor har tusinder af naive sjæle 
i 30 år spurgt: — Hvorfor skriver 
aviserne ikke sandheden om UFOer- 
ne? 

Svaret er kort og klart: — Venner, 
der findes ingen sandhed om UFO- 
erne — endnu! 

Der findes et vældigt, indbyrdes 
selvmodsigende rapportmateriale 
samt en masse teorier og »åben¬ 
baringer«. Det sidste udtryk bruges 
i mangel af bedre om dem, der ken¬ 
der »sandheden« om UFOerne — og 
den er der mange af — uden at kun¬ 
ne bevise den. 

En Peter A. Hansen, en H.C. Pe¬ 
tersen og en Steen Landsy må for¬ 
modes at vide mere om fænomenet 
end almindelige dødelige — og de 
er ikke just enige. For nu at sige 
det mildt. 

Så er det naivt at forlange, at avi¬ 
serne skal fortælle »sandheden om 
UFOerne«. 

Få aviser kender hele sandheden 
om noget som helst. Og dem, der 
gør det, skal man vogte sig for, for 
de fylder én med løgn. Se f.eks. 
»Land og Folks« sandhed om Kom- 
munist-Kina i 1950, 1960, 1970 og 
1980. eller se, hvad »UFO-NYT« men¬ 
te i 1960, 1970 og 1980. 

Det er ikke pressens opgave at 
give læserne den fulde og endelige 
politiske eller UFOIogiske sandhed. 
Dens opgave er at referere begi¬ 
venheder og meninger og søge at 
finde frem til kendsgerningerne 
bagved. Men hvad der er sandhed, 


og UFOerne 


må læseren i sidste instans selv 
afgøre — og det gælder især kom¬ 
plicerede og mangetydige emner 
som f.eks. politik og UFOIogi. 

At finde en bare delvis sandhed 
om UFO-fænomenet er videnskabs- 
mænds opgave. 

Det, pressen kan og bør gøre, er 
at referere observationer hæderligt 
og så iøvrigt lade dem stå for vid¬ 
nernes egen regning. Derudover kan 
pressen orientere om, hvad der i øv¬ 
rigt menes om UFO-fænomenet — 
uden at optræde som dommer. 

Den regel syndes der imod. Bl.a. 
fordi fænomenet er i strid med de 
naturlove, journalisterne lærte i sko¬ 
len. Det skal man ikke klandre dem 
for stærkt for. I 1957 betegnede 
Englands fornemste astronom rum¬ 
fart som »forbistret sludder«. Få må¬ 
neder senere var russerne uhøflige 
nok til at opsende Sputnik I. 

Alle — også UFOIoger og journa¬ 
lister — dummer sig. Det er en men¬ 
neskeret. Få gør det med deres go¬ 
de vilje. 

UFO-syndromet har fået megen 
skeptisk behandling i aviserne, bl.a. 
fordi journalister har skepsis ind¬ 
bygget i rygraden. Det kan læserne 
være glade for. Ellers ville de hver 
eneste dag blive groft vildført, for 
der er altid nogen, som kan se en 
fordel i at vildføre folk — f.eks. for 
at få dem til at købe et bestemt 
produkt. 

Men danske avislæsere er aldrig 
blevet udsat foren langvarig, veltil¬ 
rettelagt, politisk dikteret fortielse 
eller nedvurdering af UFO-fænome¬ 
net — som tilfældet har været i bå¬ 
de USA og Sovjet. 

Man kan blot bebrejde pressen, 
at dens skepsis svigtede over for de 
»videnskabelige« forklaringer på 


fænomenet, som blev serveret fra 
USA. Deres manglende kvalitet er 
siden dokumenteret. (Læs J. Allen 
Hyneks bøger og dr. Jacobs »The 
UFO Controversy in America«.) 

Drej engang 180 grader og se tin¬ 
gene fra journalisternes synsvinkel: 
Folk hævdede at have set sære ting. 
Andre folk hævdede stejlt, at det 
var fremmede rumskibe. Umiddel¬ 
bart måtte det virke utroligt, at UFO¬ 
er kunne lege tagfat på vore himle, 
uden at myndighederne kendte det 
mindste til dem. Og helt rablende 
blev det, når »Maren i Kæret« for¬ 
talte, at der var landet sådan en 
dims ved det største mosehul, og 
hun havde udvekslet hilsner med 
et par sjove småfyre, der fløj væk 
igen. Gæster fra verdensrummet 
kunne vel ikke være dummere, end 
at de kunne finde ud af at henvende 
sig til myndighederne. 

Deres opførsel er jo totalt absurd 
ud fra vore forudsætninger. 

Ikke underligt, at UFOerne blev 
behandlet som moderne skipper¬ 
krøniker. Det kræver en god selv¬ 
oplevet observation eller en lang til¬ 
vænningsproces at tage fænome¬ 
net alvorligt. 

Men det bliver behandlet mere 
seriøst end tidligere, og det kan bli¬ 
ve endnu bedre. Mønstret er, at den 
enkelte journalist afgør, hvordan 
avisen skal behandle emnet UFOer. 
Hvis historien er velskrevet, vil hans 
overordnede næppe blande sig. 

Et par praktiske råd til landets 
UFO-folk: Lad være med at dynge 
aviserne til med masseproducerede 
læserbreve. Lad være med at sende 
læserbreve, der kun er ufordøjede 
afskrifter af postulater fra et eller 
andet UFO-blad. Det er dårlig rekla¬ 
me forden såkaldte UFO-sag. 

Og lad være med - i hellig iver - 
at løfte »sagens« fane så højt, at 
fødderne ikke kan nå jorden. 

Pressen som begreb har ingen 
fællesholdning til UFO-problemet. 
Gennemsnitsholdningen hos jour¬ 
nalisterne i 1957 kunne nok karak¬ 
teriseres kort: »»fordrukkent slud¬ 
der!«. I dag er den mere nuanceret: 
»Det er faktisk interessant, men jeg 
skal altså til byrådsmøde nu...« 

Der er sket en positiv udvikling — 
trods alle de fantastiske »sandhe¬ 
der«, pressen gennem årene er ble¬ 
vet inviteret til at hoppe på. Og trods 
UFO-organisationernes pressein¬ 
formation, der er så effektiv som en 
højrearm med flere komplicerede 
brud. 

Tænk bare, at landets sagligste 
UFO-organisation (gæt hvem) hvert 
år beriger pressen med statistikker 
over UFO-observationer, som er op 
til IV 2 år gamle. Somme tider bilagt 
en brandaktuel særpræget obser¬ 
vation, som kun er et halvt år gam¬ 
mel. 

Jo, det skal nok få en forhærdet 
redaktionschef til at brøle »ryd for¬ 
siden, lad energiministeren kvaje 
sig på side tre, for HER er dagens 
historie!« 

Det virkelige liv er snarere en for¬ 
travlet redaktionssekretær, der kik¬ 
ker på den ene detaljerede rapport 
og sukker, »satans, det her kunne 
have været en god lokalhistorie, 
hvis vi havde fået den dengang«. 
Hvorpå han krøller pressemeddelel¬ 
sen sammen og smider den i ret¬ 
ning af papirkurven. 

Altså: Erkend, at pressen hakker 
strøelse i døgnets rejsestald. Derfor 
skal den — først og fremmest de 
lokale blade i området, hvor obser¬ 
vationen er sket — have besked så 
hurtigtog korrekt som muligt. 

Intet er så frustrerende for en 
journalist som at høre om en god 
observation i hans lokalområde — 
når den har fundet sted i juni, og 
han først hører om den i december. 
Så er historien ikke alene død, den 
stinker. Og alle chancer for at finde 
nye vidner gennem dagspressen er 
tabt på gulvet. 

Skulle journalisten trods alt me¬ 
ne, at man burde give historien en 
aktuel behandling under en ny vin¬ 
kel — f.eks. undersøge, hvordan vid¬ 
net har det nu — så lægger denne 
journalist sig ned og bider i det 
slidte redaktionstæppe, når han ser, 
at vidnet i »UFO-NYT« klart og tyde¬ 


ligt er identificeret som »en ung da¬ 
me fra Svendborg«. 

»Ung« er et vidt begreb, især for 
damer, og »damer« udgør godt 50 
pct. af menneskeheden. »Så kan 
det sgu osse være ligemeget«, siger 
han til sig selv. »Det er alligevel en 
skrøne, de gale mennesker har fun¬ 
det på, ellers ville de da have angi¬ 
vet deres kilde«. Og så blæser han 
på UFOerne og ringer i stedet til 
fjernvarmen for at høre om de nye 
chokpriser. 

Hvis nogen vil bebrejde ham det, 
er de naive. 

Ak ja, den største »tavshedsgrup¬ 
pe« i landet er UFO-organisatio- 
nerne. De har med flid vaccineret 
journalisterne mod UFO’itis. Og 
bagefter kan de så brokke sig over 
pressens holdning og skyde den 
allehånde stygge motiver i skoene. 

Hvordan retter man op på den si¬ 
tuation? 

1. Informér lokalt. 2. Informér hur¬ 
tigt. 3. Lad være med at sige mere, 
end I kan vedstå i en retssal, selv om 
I ikke taler under vidneansvar. 4. 
Hold jeres egne yndlingsteorier for 
jer selv. De rager ikke observatio¬ 
nens kendsgerninger. 5. Sig ikke et 
ord om »den store sammensværgel¬ 
se for at skjule sandheden om 
UFOerne« — heller ikke, hvis I er 
naive nok til at tro på den. De fleste 
journalister har været ude for folk 
med forfølgelsesvanvid, og dén med 


den store sammensværgelse er ger¬ 
ne et sikkert symptom. 

Hold jer til kendsgerninger. Husk, 
at man ikke kan holde kæft med til¬ 
bagevirkende kraft. Gem teorierne 
til den lille, frelste skare. Og lad væ¬ 
re med at tro, at I kan snøre avisen 
til at skrive dét, I ønsker, på den må¬ 
de, I ønsker. I kan måske gøre det 
én gang. Men hvis ikke I er helt ær¬ 
lige, er der lukket for den varme 
tryksværte næste gang. Så er jeres 
troværdighed som kilde gået fløj¬ 
ten — og det er kun løn som for¬ 
skyldt. 

Først og sidst: Kontakt den loka¬ 
le avis, find ud af, hvem der skriver 
om UFO-stofområdet — eller er 
mindst uinteresseret. Opbyg lang¬ 
somt et gensidigt tillidsforhold til 
ham eller hende. 

Hvis han (m/k) finder ud af, at I er 
til at stole på, vil I normalt få en fair 
behandling. Og den dag, I så kom¬ 
mer med en helt fantastisk CE III- 
beretning, vil I opleve, at han/hun 
ud fra sine tidligere erfaringer med 
jer refererer den fantastiske på¬ 
stand objektivt — og dermed måske 
hjælper jer med at finde de to-tre 
andre vidner, som gør observatio¬ 
nen stensikker. 

Uden dette tillidsforhold risikerer 
I at få en af de klassiske »Busrute 
til Mars?«-historier. 

Og så har I heller ikke fortjent 
bedre. □ 

RUMFART 


En bolig 

ved Jevgenija Alsats, APN 


Det kan være svært at sige, hvil¬ 
ket skridt der er det vanskeligste — 
det første? — det sidste? — eller 
måske det andet? Sandsynligvis er 
hvert skridt lige svært at tage, når 
det drejer sig om at gå på opdagel¬ 
se i det ukendte. 

Det er ikke ret længe siden vi 
hernede på Jorden hilste kosmonau¬ 
terne Leonid Popov og Valerij Rju- 
min velkommen tilbage fra deres 
185 dages rekordophold i rummet. 

Valerij Rjumin er forøvrigt også 
indehaver af en anden rekord: Han 
har i det hele tilbragt næsten et år 
ude i rummet, fordelt på flere tog¬ 
ter. 

Mens de endnu var under læge¬ 
kontrol i forbindelse med gentil¬ 
pasningen til jordiske forhold, hav¬ 
de jeg en samtale med to af deres 
forgængere, som også har tilbragt 
lange perioder i rumfart. — Jurij 
Romanenko og Vladimir Kovaljo- 
nok. 

— Hvad fordele er der ved de 
langvarige ophold i rummet? spurg¬ 
te jeg. 

— Når det drejer sig om arbejde 
over flere måneder, er de direkte, 
visuelle observationer af stor be¬ 
tydning, svarede Romanenko, og 
for at kunne iagttage rigtigt og præ¬ 
cist må man først vænne sig til, 
hvordan Jorden ser ud derudefra og 
lære sig at analysere det, man ser. 

Først betages man rent følelses¬ 
mæssigt: Hvor ser Jorden dog 
smuk og forbløffende ud, når man 
betragter den fra rumskibet! Men 
lidt efter lidt bliver man så i stand 
til at skelne de skiftende nuancer i 
fordelingen af vand og land, hele 
det fantastiske farvespektrum. Og 
så begynder man at analysere fæ¬ 
nomenerne i deres dynamiske ud¬ 


i kosmos 


vikling og at søge efter præcise 
træk. 

Det tager flere dage for besæt¬ 
ningen i et rumskib at få indrettet 
sig rigtigt. Og endelig skal man jo 
ogsåtilpasse sig vægtløsheden og 
lære sig at fungere og arbejde ved 
nul tyngde. 

Lad mig også nævne en anden 
fordel ved langvarige rumtogter. Be¬ 
sætningen opnår at blive et fast 
indarbejdet team, man har vænnet 



Vladimir Kovaljonok 



Jurij Romanenko 


sig til at arbejde sammen og står i 
nær og stabil kontakt med kontrol¬ 
centret og eksperterne på det felt, 
som de videnskabelige forsøg, der 
indgår i togtets program, drejer sig 
om. Når man så har nået bestemte 
resultater i eksperimenterne, har 
man mulighed for at sende materia¬ 
le herom tilbage til Jorden med 


gæstebesætninger. Eksperterne 
kan analysere vore opgivelser og 
ud fra de konklusioner, de kommer 
til, kan vi føre eksperimenterne vi¬ 
dere på grundlag af de korrektioner, 
videnskabsmændene foretager. Un¬ 
der en kort rumrejse er denne ar¬ 
bejdsform sevfølgelig ikke mulig. 

Men naturligvis er der en masse 
problemer i forbindelse med lang¬ 
varige bemandede rumfarter, først 
og fremmest af sundhedsmæssig 
karakter: Hvad er den maksimale 
grænse for ophold i rummet? Og så 
er der kosten og bekvemmelighe¬ 
derne (som det naturligvis er småt 
med i et rumskib!) plus en række 
andre problemer for slet ikke at tale 
om de rent teknologiske opgaver, 
der skal løses; og instrumenter og 
apparater, der skal passes. At disse 
problemer findes er der ikke noget 
mærkeligt i: Rumalderen indledtes 
jo for bare 23 år siden. 

Jeg tog tråden op og spurgte, 
hvad der efter hans mening var den 
mest effektive varighed af et ar¬ 
bejdsophold i rummet. 

To—tre måneder vil jeg mene, 
svarede Romanenko, — selv om 
Valerij Rjumins tilfælde tyder på, at 
man kan arbejde effektivt i meget 
længere tid i rummet. 

Jeg spurgte så Kovaljonok, om 
alle reagerer ens på vægtløsheden. 

— Nej, slet ikke. I togtets første 
fase vil hver især klare vægtløshe¬ 
den forskelligt. Jeg tror ikke engang 
alverdens medicinske eksperter kan 
forudsige med bestemthed, hvor¬ 
dan rumforholdene vil påvirke for¬ 
skellige mennesker. Det har nok en 
hel del at gøre med den psykolo¬ 
giske forberedelse. Jeg har læst 
temmelig mange medicinske vær¬ 
ker og talt med mange læger, og 

konklusionen må være, at menne¬ 
skelegemet vil kunne tilpasse sig 
til arbejde lige så ubesværet ved 
nul tyngde som under normale jord¬ 
forhold. Men det indebærer store 
tekniske vanskeligheder. Naturlig¬ 
vis har vi apparater — cykelergome- 
ter og trædemølle — til hjælp, men 
de giver kun belastning for en be¬ 
grænset periode. Efter min mening 
er det en lovmæssig nødvendighed, 
at menneskelegemet under rumop¬ 
hold bringes under permanent be¬ 
lastning. 


han sover eller er vågen — hele ti¬ 
den følge maskineriets funktion. På 
en måde er han en del af maskine¬ 
riet. Hvis lydene ændrer sig, er man 
straks lysvågen og leder efter år¬ 
sagen. 

Som kosmonaut kan man kun gå 
videre i arbejdsprogrammet, når 
man har sikret sig, at alting funge¬ 
rer som det skal. 

Jeg mindes det gamle ord, at der 
kun er et kort skridt fra det tragiske 


stille. Vores tidsskema var sat op på 
et instrumentbræt, og undertiden 
— navnlig hen mod afslutningen på 
en arbejdsdag — var det, som om 
tiden bare gled forbi i en endeløs 
strøm. Jeg plejede så at krydse hal¬ 
ve dage ud ad gangen. Det berolige¬ 
de. Til andre tider fløj ugerne afsted. 
Helt oprigtigt så jeg ikke alt for iv¬ 
rigt frem til landingsdagen. Jeg vil¬ 
le gøre mere arbejde, indsamle flere 
data, og alligevel havde jeg selvføl¬ 
gelig hjemve. 

— Generelt er jeg tilhænger af 
lange togter. Jeg tror mennesket 
kan tilbringe et helt år i vægtløshed. 

I reglen er der to mands besæt¬ 
ning i et rumskib eller en rumsta¬ 
tion. Hver har sine egne interesser 
og ønsker. — Er I oprigtige og fri 
for gensidig irritation hele tiden ude 



Rumstationen Saljut-6 
med et Soyuz rumskib (tv.) 
og et Progress fragtrum¬ 
skib. 

Saljut-6 har været beman¬ 
det af i alt 24 kosmonauter 
siden oktober 1977. 


Kovaljonok fortalte videre, at han 
havde udviklet sin egen teknik, hvis 
første led består i at holde hele mu¬ 
skelsystemet under permanent be¬ 
lastning. 

—Under rumturen, når jeg var gå¬ 
et i seng — eller rettere befandt mig 
i min sovepose et sted oppe under 
loftet — gennemførte jeg en serie 
gymnastikøvelser, så jeg svedte ved 
det. Om dagen sørgede jeg for hele 
tiden at bevæge arme og ben. Skul¬ 
le jeg flytte på en eller anden ting, 
skønnede jeg, hvad den ville veje 
på Jorden, og simulerede, at jeg 
løftede denne vægt. 

Jeg spurgte: Er rummænd aldrig 
bange? 

Kovaljonok lo: — Findes der et 
menneske, der aldrig er bange for 
noget? En af vore kosmonauter, 
Ivantjenkov bemærkede engang 
meget præcist, at om bord i et rum¬ 
fartøj må man sørge for til stadig¬ 
hed at være årvågen i rimelig grad. 
På den ene side ved man, at alle sy¬ 
stemer er dobbelte eller tredobbel¬ 
te, og at eksperterne på Jorden hele 
tiden holder øje med alt. 

Men på den anden side må man 
altid være forberedt på hvad som 
helst. Derfor vil kosmonauten — om 


til det komiske. Er det blevet be¬ 
kræftet derude i rummet? 

— Ja, kom det lidt tøvende fra 
Kovaljonok. — Jeg kan endnu få 
kuldegysninger ved tanken. Vores 
videorecorder — alle kosmonauters 
stolthed og fryd — var brudt sam¬ 
men. Vi brød vore hjerner med repa¬ 
rationer, men til sidst lykkedes det. 
I reglen ser vi fjernsyn, mens vi gør 
gymnastik, og jeg var ved at tage 
gymnastiktøjet på, da jeg pludse¬ 
ligt hørte en dyb og absolut frem¬ 
med stemme sige: Hellige fædre! 
Har I været her længe? 

... Nå, forklaringen var såmænd 
meget ligetil. Min kollega havde sat 
et bånd i apparatet og startet det, 
men billedet var ikke kommet frem 
endnu, så det var kun lyden fra en 
film, som straks efter begyndte at 
rulle over skærmen. 

Jeg spurgte Kovaljonok: På hvil¬ 
ket stadium begynder man at få den 
følelse, at returneringen til Jorden 
stadig er langt, langt borte? 

— Det beror helt på, hvor inten¬ 
sivt der skal arbejdes, og så på éns 
egen sindsstemning. Tre-fire gange 
har jeg følt det, som om tiden stod 


i rummet? spurgte jeg. — Eller for¬ 
holder I jer rent officielt til hinan¬ 
den? 

— I de 140 dage vi var sammen i 
rumstationen, har vi aldrig spist 
hverken morgenmad, frokost eller 
middag hver for sig. Det siger vist 
en hel del. Men naturligvis er hede 
diskussioner uundgåelige. En rum¬ 
tur er jo ikke en officiel reception 
eller et privat selskab, og i sit arbej¬ 
de kan enhver have sin egen me¬ 
ning. Det kan naturligvis godt give 
anledning til divergenser og diskus¬ 
sioner. Men selvsagt er vi aldrig gå¬ 
et over grænsen for normale ind¬ 
byrdes relationer mellem menne¬ 
sker. 

Varder nogen af de eksperimen¬ 
ter, I skulle udføre, som I måtte gøre 
modvilligt? 

— Ja, der er én ting, jeg ikke kan 
fordrage — at tage blodprøver fra 
min egen finger. Jeg er bange for 
nålen. .. 

Til slut: Hvad er det sværeste ved 
et rumtogt? 

— At arbejde uden at have lov til 
at gøre fejl... □ 

Interview med det sovjetiske presse¬ 
bureau APN, dec. 1980. 

UFO-FORSKNING 


»Fund af tredie grad« /2 

Af Leonard H. Stringfield 


I UFO-NYT nr. 3/81 bragte vi 1. del af denne artikelserie om spe¬ 
cielt det amerikanske forsvars påståede indsamling og op¬ 
bevaring af forulykkede UFOer og disses besætningsmed¬ 
lemmer, og forfatteren — Leonard H. Stringfield — redegjorde 
for arbejdet med indsamlingen af data om dette kontrover¬ 
sielle emne samt om den tillid eller mangel på samme, man 
kunne have til de indtil nu opnåede informationer. 

I seriens 2. del gennemgås yderligere 5 beretninger om »Fund 
af 3. grad«. Artikelserien i UFO-NYT er en sammenarbejdning 
af Stringfields redegørelser for sine undersøgelser, der tid¬ 
ligere er bragt i henholdsvis det engelske tidsskrift »Flying 
Saucer Review« nr. 4-5-6/1979 og i publikationen »The UFO 
Crash/Retrieval Syndrome, Status Report II« fra 1980, udgivet 
af Mutual UFO NetWork (MUFON) i USA. 


6. tilfælde: Officielle undersøgel¬ 
ser af nedstyrtet objekt. Bevæbnet 
vagt ved lille, død UFOnaut: 

MUFONs efterforskningsleder Ray¬ 
mond E. Fowler troede knap sine 
egne øjne, mens han iagttog Fritz 
Werner underskrive følgende er¬ 
klæring, dateret den 7. juni 1973: 

»Jeg Fritz Werner sværger herved 
på, at jeg under en specialmission 
i det amerikanske luftvåben den 
21. maj 1953 deltog i undersøgel¬ 
serne af et forulykket, ukendt ob¬ 
jekt i nærheden af Kingman, Ari- 
zona. 

Objektet var bygget af et usæd¬ 
vanligt metal, der lignede alumini¬ 
um. Under sammenstødet med 
jordoverfladen havde objektet bo¬ 
ret sig 50 cm ned i sandet, uden at 
der var synlige tegn på beskadi¬ 
gelser. Det var ovalt og ca. 9 m i 
diameter. En indgangsluge eller 
-dør var blevet åbnet og svinget 
lodret nedad. Den var ca. 110 cm 


høj og 50 cm bred. Jeg havde lejlig¬ 
hed til kort at snakke med en fra 
undersøgelsesholdet, der havde 
fået et hurtigt kig ind i objektet. 
Han havde set to drejelige stole, 
et ovalt rum og en mængde in¬ 
strumenter og indikatorpaneler. Et 
telt nærved objektet husede det af¬ 
sjælede legeme af det eneste be¬ 
sætningsmedlem, der havde været 

1 objektet. Det var ca. 120 cm højt 
med en brunlig hudfarve. Der var 

2 øjne, to næsebor, 2 ører og en 
lille rund mund. Skikkelsen var 
iklædt en sølvfarvet, metallisk 
dragt med tilhørende kalot eller 
hue af samme materiale. Der var 
ingen form for ansigtsskærm eller 
hjelm. 

Jeg bekræfter, at ovenstående 
erklæring er sandfærdig ved at un¬ 
derskrive dette dokument på den¬ 
ne dag den 7. dag i juni 1973.« 

Ray Fowler, en forsker med de 
bedste referencer, giver følgende 


referat af Werners oplevelse: 

Jeg (Fritz Werner) var projektin¬ 
geniør på en luftvåbenkontrakt med 
Atomenergikommissionen i »Ope¬ 
ration Upshot-Knothole« ved atom¬ 
forsøgsområdet i Nevada. En del af 
mit job var at måle trykbølgeeffekter 
på forskellige slags bygninger, der 
var rejst specielt til disse forsøg. 

Den 20. maj 1953 arbejdede jeg 
det meste af dagen på Frenchman 
Flat. Om aftenen fik jeg en telefon¬ 
opringning fra forsøgslederen Dr. 
Ed Doil, hvor han fortalte mig, at jeg 
skulle på en speciel opgave den føl¬ 
gende dag. Den næste dag meldte 
jeg mig til specialtjeneste og blev 
kørt til Indian Springs Luftbasen, 
der lå nær forsøgsområdet, og blev 
her grupperet sammen med 15 an¬ 
dre specialister. Vi fik besked på at 
efterlade alt af værdi i militærpoli¬ 
tiets varetægt, hvorefter vi blev an¬ 
bragt i et militærfly og fløjet til 
Phoenix i Arizona. Det blev os for¬ 
budt at tale sammen. I Phoenix blev 
vi overført til en bus, hvori der alle¬ 
rede sad andet personel. Bussens 
vinduer var blændede, så vi ikke 
kunne se, hvor man transporterede 
os hen. Vi kørte i ca. 4 timer, og jeg 
tror, vi kom til området omkring 
Kingman i Arizona. Kingman ligger 
nordvest for Phoenix og ikke så 
langt fra atomforsøgsområdet i Ne¬ 
vada. Under busturen fik vi af en 
oberst fra luftvåbnet at vide, at et 
af luftvåbnets superhemmelige far¬ 
tøjer var styrtet ned, og at vi — da vi 
alle var specialister på bestemte 
områder — på baggrund af vor egen 
specialviden skulle foretage under¬ 
søgelser af det forulykkede fartøj — 
og intet andet. 

Endelig stoppede bussen, og vi 
steg ud én efter én, efterhånden 

som vore navne blev råbt op. Deref¬ 
ter blev vi eskorteret til undersøgel¬ 
sesstedet af militærpoliti. Det for¬ 
ulykkede objekt lå badet i lyset fra 
to projektører og var omgivet af 
vagtposter. Projektørerne var så 
kraftige, at det var umuligt at skelne 
omgivelserne uden for det belyste 
område. Objektet var ovalt og ligne¬ 
de mest to dybe tallerkener, der var 
lagt ovenpå hinanden, kant mod 
kant. Diameteren var omkring 9 me¬ 
ter. Toppen og bunden af objektet 
buede udad (linseform), og disse 
overflader var ca. 6 meter i diameter. 
Objektet var fremstillet af et mat, 
sølvlignende metal, der mindede 
om poleret aluminium. Der hvor 
»tallerkenerne« stødte sammen i 
kanten var metallet mørkere, og 
langs kantsamlingen var der noget, 
der lignede sprækker eller smalle 
åbninger. En buet, åben luge eller 
halvdør var placeret på den forreste 
del og var sænket ned. Der kom lys 
ud indefra, men det kunne dog være 
anbragt af luftvåbnet. 

Min specielle opgave var, ud fra 
hvor dybt objektet havde boret sig 
ned i sandet samt nedboringsvink- 
len, at beregne objektets hastighed 
i vandret og lodret plan i selve ned¬ 
styrtningsøjeblikket. Ved kollisio¬ 
nen med jordoverfladen var objek¬ 
tet trængt omkring V2 m ned i san¬ 
det. Der fandtes intet landingsun¬ 
derstel, og så vidt jeg husker var der 
heller ikke opstået buler eller skram¬ 
mer i objektets overflade — ikke en¬ 
gang ridser. Evt. spørgsmål, der lå 
udenfor vort eget specielle fagom¬ 
råde, blev ikke besvaret. 

Bevæbnet militærpoliti holdt 
vagt ved et telt, der var rejst nær¬ 
ved. Det lykkedes mig at få et kig 
ind i teltet på et tidspunkt, og jeg 
kunne da se det afsjælede legeme 
af et menneskelignende væsen, ca. 
120 cm lang og klædt i en sølvfarvet 
metallignende dragt. Ansigtets hud¬ 
farve var mørkebrun og kunne være 
forårsaget af kontakten med vor at¬ 
mosfære. Ansigtet var ikke dækket, 
men skikkelsen havde en metallig¬ 
nende kalotagtig tingest på hove¬ 
det. 

Så snart den enkelte specialist 
var færdig med sine undersøgelser, 
blev han interviewet på bånd og der¬ 
efter eskorteret tilbage til bussen. 
På vej tilbage til bussen lykkedes 
det mig at få snakket ganske kort 
med en af de andre, der var blevet 
færdig på samme tid som jeg selv. 


Han fortalte, at han havde kastet et 
blik ind i objektet og set to drejelige 
sæder, instrumenter og display. En 
mand fra luftvåbnet bemærkede, at 
vi talte sammen og skilte os ad med 
et par advarende ord om ikke igen 
at tale med hinanden. 

Da vi alle var kommet tilbage til 
bussen, blev vi af en oberst fra luft¬ 
våbnet — der havde kommandoen 
— bedt om at løfte vores højre hånd 
og aflægge ed på, at vi ikke ville af¬ 
sløre noget af det, vi her havde op¬ 
levet. Jeg fik instrukser om at afle¬ 
vere min rapport i håndskrevet til¬ 
stand — den måtte ikke maskinskri- 
ves eller kopieres. Jeg fik et telefon¬ 
nummer, som jeg skulle ringe på, 
når rapporten varfærdigskrevet. Jeg 
ringede på nummeret og en mand 
fra luftvåbnet dukkede op og af¬ 
hentede rapporten. 

Ray Fowler fastslår, at Werner 
havde adskillige ingeniørmæssige 
og administrative opgaver på Wright- 
Patterson luftbasen mellem juni 
1949 og januar 1960. I denne perio¬ 
de arbejdede han på Kontoret for 
Specialundersøgelser under den 
dengang eksisterende Luft Mate¬ 
riel Kommando Installations Divisi¬ 
onen. Senere var han beskæftiget 


med design af landingsstel for fly, 
og blev chef for den afdeling på fly¬ 
laboratoriet på Wright Air Develop- 
ment Centret, der beskæftigede sig 
med landingsudstyr. Da den påståe¬ 
de, ovenfor nævnte begivenhed 
fandt sted, var han tilknyttet Atom¬ 
energikommissionen ved atomfor¬ 
søgsområdet i Nevada. Werner har 
fået publiceret en del tekniske ar¬ 
tikler og er bl.a. medlem af det ame¬ 
rikanske Videnskabernes Akademi 
(AAAS). 

Til støtte for Werners udsagn ta¬ 
ler også denne detalje. I et forsøg 
på at finde frem til den nøjagtige 
dato for den påståede hændelse gik 
Werner ind på at vise sin dagbog, 
som han dengang førte. På et af de 
gulnede blade stod der ud for den 
20. maj 1953 bl.a.: »Nå, nu er der 
ikke mere blæk i pennen. Tilbragte 
det meste af dagen på Frenchman’s 
Flat med at inspicere kabiner (test¬ 
barakker?) og overvåge svejsningen 
af en (et ulæseligt ord) bro, der rev¬ 
nede efter den sidste sprængning. 
Fik en underlig opringning fra dr. 
Doil kl. 10.00. Jeg skal ud på en spe¬ 
cialopgave i morgen«. For den 21. 
maj står der i dagbogen: »Op kl. 
7.00. Arbejdede det meste af dagen 



Wright-Patterson Luftbasen ved Dayton, Ohio. 

på Frenchman med kabiner. Brev 
fra Bet. Hun har det gud ske lov bed¬ 
re nu. Blev kl. 16.30 hentet ved In- 
dian Springs flyvebasen til et job, 
jeg hverken kan skrive eller tale 
om«. 

7. tilfælde: Beskrivelse af karakte¬ 
ristika ved døde UFOnauter, hvor 
den ene syntes at være af hunkøn: 

I sommeren 1977 blev jeg af en lo¬ 
kal, ledende forretningsmand — tid¬ 
ligere officer i flådens efterretnings¬ 
væsen — opfordret til at holde et 
foredrag om UFOerved det årlige I. 
septembermøde i pilotforeningen 
Cincinnati Chapter of the World 
Wings. Mødet blev afholdt i ad¬ 
ministrationsbygningen på Cin- 
cinnati’s Lunken Lufthavn. Efter 
foredraget var der en spørgsmål¬ 
svar runde, og under denne rejste 
en af piloterne i en gruppe på 25 
spørgsmålet om de påståede bjær¬ 
gede UFOer og disses besætnings¬ 
medlemmer. Jeg syntes, at hans be¬ 
mærkninger tydede på, at han var 
ualmindelig godt informeret om em¬ 
net, så jeg bad ham blive tilbage for 
en sludder efter arrangementet. Da 
tilhørerne havde forladt salen førte 
han mig hen til et mere afsides væ¬ 
relse, der domineredes af et meget 
stort kort af USA på væggen. 

Mens han stod og betragtede kor¬ 
tet, sagde han ligefrem: »Jeg har 
set de døde UFO-nauter!« Uden at 
tage øjnene fra kortet — og op¬ 
mærksom på min afventende tavs¬ 
hed — pegede han løst på et områ¬ 
de i staten Arizona. »Det var ca. dér, 
tallerkenen forulykkede. Det var i et 
ørkenområde, men jeg kender ikke 
den nøjagtige position. Jeg er næ¬ 
sten bombesikker på, at det skete i 
1953«. 

Piloten var mit første møde med 
et førstehånds-vidne. Som han stod 
der ved kortet med et direkte og 
åbent blik, fik jeg et indtryk af en 
person, der både var oprigtig og ær¬ 
lig og i besiddelse af sund fornuft. 
»Jeg så de afsjælede legemer på 
Wright Patterson basen«, fortsatte 
han, »Jeg var på det rigtige sted på 
det rigtige tidspunkt, da transport¬ 
kasserne ankom om natten med en 
DC-7«. 

Vi blev stående ved kortet og han 
fortalte, at han havde stået inde i en 
hangar og på ca. 3V2 m afstand kig¬ 
get på fem kasser på en gaffeltruck. 
Så vidt han kunne bedømme, var 
kasserne lavet i al hast og fremstil¬ 


let af træ. I tre af disse kasser lå 
små menneskelignende væsener, 
ca. 120 cm lange, utildækkede på 
noget stof, der skulle beskytte mod 
forfrysningssår fra den tøris, der var 
anbragt i bunden af kasserne. Der 
stod et antal betjente på vagt fra 
basens politi, men det lykkedes 
ham at få et rimelig godt kig på ud¬ 
seendet af skikkelserne i kasserne. 
Han kunne huske, at deres hoveder 
var uden hår og ret smalle. Ifølge 
vore normer var hovederne ufor¬ 
holdsmæssigt store, og huden fore¬ 
kom brun i hangarens belysning. 
Øjnene syntes at stå åbne, munden 
var lille, og næsen — hvis der over- 


... »Jeg så de afsjælede 
legemer på Wright-Patter- 
son basen«, fortsatte han, 
»jeg var på det rigtige sted 
på det rigtige tidspunkt ...« 


hovedet var nogen næse — var 
svær at skelne. Armene var placeret 
ned langs siden af kroppen, men 
hverken hænder eller fødder var rig¬ 
tig til at se. På et spørgsmål om de¬ 
res beklædning, forklarede piloten, 
at de syntes at være iklædt tætsid¬ 
dende, mørke dragter, og — netop 
på grund af de tætsiddende dragter 
— var der en afslørende og noget 
forbløffende detaille. En af skikkel¬ 
serne syntes at være af hunkøn. 
Han fortalte: »Enten havde en af 
skikkelserne en yderst muskuløs 
overkrop — eller også skyldtes bu¬ 
lerne kvindelige bryster!« På et se¬ 
nere tidspunkt hørte han fra en af 
flyets besætningsmedlemmer, som 
han lå i barak med, at man antog en 
af skikkelserne for at være af hun¬ 
køn. Samme person havde også for¬ 
talt, at en af væsenerne stadig var i 
live inde i objektet, da militæret nå¬ 
ede frem til det. Man havde forsøgt 
at redde dets liv ved at give ilt, men 
uden held. 

Men dereret andet vigtigt punkt! 
Hvordan havde militæret været i 
stand til at spore nedstyrtningen? 
Min kilde fortalte, at den person han 
havde talt med i barakken havde 
sagt, at UFOet var blevet fanget ind 
på et specielt sporingsudstyr, der 
fandtes på Mt. Palomar i Califor¬ 
nien. Piloten erklærede også, at han 


senere havde hørt, at det bjærgede 
fartøj — der var intakt — også var 
blevet sendt til Wright-Patterson 
basen. Han kunne dog ikke oplyse 
om tidspunktet el. på hvilken måde. 

Kommentar: 

Jeg har haft mindst et dusin sam¬ 
taler med min førstehåndskilde, si¬ 
den vort første møde ved mit fore¬ 
drag, og har i denne periode lært 
ham at kende som en hengiven fa¬ 
miliefar, af profession ingeniør. 
Han havde også foretaget adskillige 
rejser til Wright-Patterson basen for 
behandling af en medicinsk skade. 
Han havde en omfattende militær 
karriere, hvor han havde tjent som 
sikkerhedsofficer i hæren placeret 
på Wright-Patterson basen i de tidli¬ 
ge 50’ere. I den senere tid har han 
været i reserven som Flight Com- 
mander i det nationale luftvagt- 
værn. 

Min kilde forekom velinformeret 
om UFOer, men havde på intet tids¬ 
punkt nogen lyst til at deltage i 
UFO-efterforskningen og delagtig¬ 
gøre andre i sin viden. Det er min 
opfattelse, at han var udmærket i 
stand til at skille facts fra rygter. 
Han havde bl.a. også hørt, at 8th Air 
Force under 2. verdenskrig havde 
bjærget et UFO - en foo-fighter - i 
England. Da han havde bemyndigel¬ 
se til at omgås top-hemmeligt mate¬ 
riale havde han set fotos på Wright- 
Patterson basen, der viste et bjær¬ 
get UFO, samt et nærbillede, der vi¬ 
ste sære tegn på objektets overfla¬ 
de, tegn som han syntes mest af alt 
lignede Sanskrit. Han var også ud¬ 
mærket klar over de eventuelle kon¬ 
sekvenser af at tale for meget om 
hemmelige emner, og refererede ofte 
til straffe som f.eks. forvaring eller 
indespærring på en base i USA, som 
han brugte øgenavnet »Kalkunfar¬ 
men« på. 

I august 1978 bad jeg om en be¬ 
kræftende erklæring — eller en 
båndoptagelse — der beskrev hans 
1953 oplevelse. Jeg skulle bruge 
den til mit private arkiv. Han afslog 
dette med henvisning til sit tavs¬ 
hedsløfte. Jeg bad derefter om en 
erklæring, som først måtte åbnes 
efter hans død. Hans svar var, at han 
først måtte checke med sin sikker¬ 
hedsofficer. Som man kunne forven¬ 
te fik han svaret: »Du har intet set, 
intet hørt, og du kan så sikkert som 
ind i H... ikke underskrive noget som 
helst!«. Det var de endelige ord. 

Uden forvarsel flyttede han i efter¬ 
året 1978 bort med sin familie uden 
at give besked om sin nye adresse. 

Ifølge min kilde, plus vidnesbyrd 
fra to andenhåndsvidner (hvoraf det 
ene er omtalt i tilfælde 6) synes 
1953 enten at have været et ret ak¬ 
tivt år mht. UFO-nedstyrtninger, el¬ 
ler også beskriver de tre vidner ét 
og samme tilfælde. Alle tre beskri¬ 
ver nedstyrtningsstedet som et ør¬ 
kenområde, og to af dem navngiver 
stedet som Arizona. 

8. tilfælde: Manden, der havde vagt 
ved døde UFO-nauter. 

Det interessante ved dette tilfælde 
er, at vidnesbyrdet fra en anden¬ 
håndskilde blev bekræftet, da jeg 
fik kontakt med førstehåndsvidnet. 
Det tog nogen tid at nå så langt, og 
krævede både strategi og held at få 
kontakt med vedkommende for at 
opnå en bekræftelse. Mine første 
oplysninger stammede fra anden¬ 
håndskilden, en kvinde der var gift 
med den person, der havde haft op¬ 
levelsen. I august 1977 fortalte hun 
mig følgende: 

I 1973 blev Carl, hendes mand og 
dengang sergent indenfor luftvåb¬ 
nets militærpoliti, kaldt til tjeneste 
midt om natten. Han blev kørt til et 
bestemt område og fik her bind for 
øjnene. Hun fortalte, at han kunne 
huske, at han var blevet ført over en 
mark med vådt græs, blev derefter 
hjulpet ned af en trappe og eskorte¬ 
ret gennem en lang korridor. På et 
tidspunkt blev han stoppet og bin¬ 
det for øjnene blev fjernet. Han blev 
derefter instrueret om sin opgave 
og om hvor han skulle stå vagt. Til 
sin store forskrækkelse befandt han 
sig i et rum med højtstående office¬ 
rer og civilklædte specialister, der 
stod og betragtede tre små menne¬ 
skelignende skikkelser. Disse væ¬ 
sener var døde og lå udstrakt på et 
bord. Carl havde fortalt hende, at 
kroppene var omkring 1 m lange, 
deres hoveder var unormalt store og 
de syntes at have noget der lignede 
dun eller kort, kruset hår oven på 
hovedet. Hudfarven var off-white el¬ 
ler flødefarvet. Hun kunne ikke hu¬ 
ske andre detailler beskrevet af 
Carl, da hun kun havde hørt Carl ta¬ 
le om sin oplevelse dengang han 
gjorde haneben til hende. Det var i 
1975. Han syntes imidlertid den¬ 
gang at være rystet over oplevelsen. 

»Jeg er overbevist om, at oplevel¬ 
sen virkelig havde gjort dybt ind¬ 


tryk på ham«, fortalte hun og tilføje¬ 
de«. Han fortalte engang sin søster 
om det, men hun lo bare. Siden den¬ 
gang har han nægtet at diskutere 
sagen med nogen overhovedet, selv 
ikke med mig«. 

Ved adskillige, senere lejligheder, 
når jeg ringede til hende, bad jeg om 
at komme til at tale med Carl. En af¬ 
ten var han til stede og sad og drak 
kaffe ved bordet, da jeg ringede. Jeg 
kan huske, at hun spurgte ham, om 
han ville tale med mig om sin ople¬ 
velse, men han afslog. Da hun kom 
tilbage til telefonen sagde hun: 
»Han siger, at han ikke har tilladelse 
til at tale om det, men at han vil for¬ 
tælle alt hvad han ved, efter at præ¬ 
sident Carter er kommet med en of¬ 
ficiel udtalelse«. 

Grundet hendes sygdom og hen¬ 
des ønske om ikke at blive involve¬ 
ret i noget med UFOer igen, gik der 


ret lang tid før jeg igen fik mulighed 
for at ringe og forhøre mig om hen¬ 
des tilstand. Hun var i mellemtiden 
blevet rask og lød munter, og jeg 
bragte hende up to-date mht. mine 
undersøgelser af »Fund af 3. grad«, 
men da jeg bad om at tale med Carl, 
gentog hun hans modvilje mod at 
tale om sin 1973-oplevelse. »Han vil 
ikke fortælle noget«, sagde hun, 
»han var for følelsesmæssigt påvir¬ 
ket«. 

Jeg vidste allerede hvor Carl ar¬ 
bejdede, og at hans arbejdstider 
varierede, så jeg spurgte om, på 
hvilket tidspunkt jeg lettest kunne 
nå ham pr. telefon. Jeg antydede, at 
jeg måske ville tage chancen og rin¬ 
ge ham op direkte. Hun bøjede sig, 
men mente ikke, jeg havde mange 
chancer. 

Den 17. oktober 1978 fangede jeg 
Carl ved en vel-beregnet telefonop- 

ringning i hans frokostpause. Uden 
omsvøb fortalte jeg ham formålet 
med min opringning, citerede nogle 
overbevisende data fra andre kilder 
med relation til hans egen oplevelse 
og forsikrede ham, at hverken hans 
navn eller identitet ville blive røbet. 
Efter længere tids tavshed bekræf¬ 
tede Carl — omend med nogen tø¬ 
ven — sin oplevelse, og beskrev 
den scene, som han havde overvæ¬ 
ret under sin vagttjeneste. Hans be¬ 
skrivelse var i store træk overens¬ 
stemmende med det, som hans ko¬ 
ne havde fortalt, men desuden for¬ 
talte han, at de tre væseners ansigts¬ 
træk var ens, og huden havde sam¬ 
me farve som huden »på et lig, der 
lige var blevet trukket op af vandet«. 

Da jeg spurgte ham om hans reak¬ 
tion på oplevelsen, sagde han lav¬ 
mælt: »Jeg var chokeret. Jeg vil 
helst glemme alt om det«. Han kom 
ikke med flere oplysninger, og jeg 
pressede ikke yderligere på. 

Kommentar: 

Min kilde, Carl, havde ingen oplys¬ 
ninger vedrørende den egentlige 
bjærgningsoperation, men de bjær¬ 
gede væsener stammede utvivl¬ 
somt fra en nedstyrtning af ret ny 
dato. Jeg har ingen grund til at tviv¬ 
le på Carls sandfærdighed — hans 
reaktion på mine spørgsmål og hele 
hans stemmeføring pegede på, at 
det, han berettede, var sandt. Han 
ønskede ikke på nogen måde at ta¬ 
ge del i den aktive UFO-forskning, 
men foretrak at blive ladt i fred og 
ikke blive generet i forbindelse med 
UFOerne. Da jeg senere checkede 
en kilde indenfor efterretningsvæ¬ 


senet for evt. at få en bekræftelse 
på 1973-tiIfældet, fik jeg kun svaret 
»Ingen kommentarer!«. 

9. tilfælde: Noter vedr. hemmeligt 
center, der varetager data om »Fund 
af 3. grad«. 

Den 29. juni 1978 fik jeg af min svi¬ 
gersøn Jeffrey Sparks, der dengang 
var assisterende professor ved St. 
Leo College i Dade City i Florida, at 
vide, at han havde talt med en per¬ 
son, der havde set de fremmede væ¬ 
sener på Wright-Patterson basen i 
1966. Ifølge Jeff havde hans kon¬ 
takt en ansvarsfuld position rent fi- 


... Siden 1948 har man 
opbevaret hemmelige in¬ 
formationer vedrørende 
UFO-aktiviteter, der har in¬ 
volveret det amerikanske 
militær, i et computer¬ 
center på Wright-Patterson 
basen... 


nansieringsmæssigt ved et privat 
firma i Tampa, og den pågældende 
havde været tjenestgørende inden¬ 
for hærens efterretningstjeneste. 
Han gav mig den pågældendes navn 
samt oplysninger om, hvor jeg kun¬ 
ne få fat i ham. 

Den 5. juli 1978 havde jeg en læn¬ 
gere samtale med hr. JK vedrørende 
hans tjeneste indenfor efterret¬ 



ningsvæsenet, om det han havde 
set på Wright-Patterson basen samt 
om mange andre aspekter ved 
emnet: UFO-nedstyrtninger og 
bjærgningsaktionerne. Han kom og¬ 
så med hentydninger til det compu¬ 
terregister — eller »kulkælder¬ 
arkiv« — hvor man opbevarede hem¬ 
melige informationer om UFOer 
og har gjort det siden 1948. 

JK, der var tjenestgørende ved 
Nike Missile, fortalte mig følgende: 

a. Han havde set 9 afsjælede, 
fremmede kroppe konserveret ved 
nedkøling og placeret under velbe¬ 
lyste, tykke glaslåg. Kroppene var 
ret korte, omkring 120 cm. Under 
den pågældende belysning syntes 
deres hud at have en grålig farve. 
Det område, hvor disse kroppe blev 
opbevaret, var under kraftig bevogt¬ 
ning, både udenfor og inde i selve 
bygningen. Han fik under forevisnin¬ 
gen af ligene at vide, at man på det 
pågældende tidspunkt opbevarede 
30 lig på basen på samme måde. 

b: Han så ikke selv UFOer op¬ 
magasineret på basen, men fik at vi¬ 
de, at der var sådanne fartøjer an¬ 
bragt på denne base. Ligeledes fik 
han fortalt, at et sådant fremmed 
fartøj opbevaredes på Langley luft¬ 
basen i Virginia og yderligere et på 
McDill lutbasen i Florida. 

c: Fraset Wright-Patterson luft¬ 
basen havde han kendskab til yder¬ 
ligere 3 nøgleområder, hvor man i 
1960'erne foretog visse hemmelige 
UFO-forskningsprojekter. Her 
nævntes Langley, Avon Bomber¬ 
området, der er en del af McDill luft- 
basekomplekset nær ved Sebring i 
Florida, og Seymour-Johnson luft¬ 
basen i Goldsboro i Nord Carolina. 

d: På visse militærbaser fandtes 
der specielt trænede, mobile enhe¬ 
der, der var i konstant alarmbered¬ 
skab, så de med øjebliks varsel kun¬ 
ne sendes til ethvert sted i USA for 
at bjærge nødlandede eller nedstyr¬ 
tede UFOer. Disse special-enheder 
var på det pågældende tidspunkt 
kendt som »De blå Baretter«, og 
kunne operere hemmeligt og effek¬ 
tivt, bl.a. ved at anvende diverse for¬ 
mer for taktik, der forhindrede ind¬ 
blanding fra offentligheden. Blandt 
deres midler var også skabelsen af 
et passende »power blackout« — 
dvs. pludselig svigt i el- og kraftfor¬ 
syningen indenfor et afgrænset om¬ 
råde. 

e: Under Vietnam-krigen, hvor JK 
var i aktiv tjeneste, skete der 5 UFO- 

nedstyrtninger i tidsrummet 1966— 
68 indenfor et område omfattet af 
de tre stater Ohio, Indiana (nær 
Evansville) og Kentucky. Ligeledes 
var der ét kendt tilfælde, hvor man 
bjærgede 3 fremmede væsener. 
Under denne operation opstod der 
skærmydsler mellem de fremmede 
og vore egne militærenheder. Det 
blev forårsaget af usikkerheden 
mht. deres (UFO-nauternes) hensig¬ 
ter. Man antog, at de havde uvenli¬ 
ge hensigter, fortalte JK. Hvor dette 
tilfælde fandt sted, samt tidspunk¬ 
tet, blev ikke afsløret. 

f: JK fortalte yderligere: »Siden 
1948 har man opbevaret hemmelige 
informationer vedrørende UFO-akti- 
viteter, der har involveret det ameri¬ 
kanske militær, i et computercen¬ 
ter på Wright-Patterson basen. På 
denne base opretholdes et hoved- 
komputerregister med supplerende 
støtteregistre og kopiregistre for¬ 
delt på andre militære installatio¬ 
ner. Får man fat i det komplette ho¬ 
vedregister og støtteregistrene, så 
er man i besiddelse af alle de hem¬ 
meligholdte UFO-data«. 

Der synes således at være væ¬ 
sentlige data om UFOer, som det 
end ikke er muligt at nærme sig via 
Freedom of Information Act lovgiv¬ 
ningen, og som ej heller findes ar¬ 
kiveret i National Arkiverne i Was¬ 
hington, D.C. 

Kommentar: 

Jeg har haft adskillige lange sam¬ 
taler med JK siden juli 1978. En del 
informationer, som han refererede, 
og som havde relation til visse tek¬ 
niske aspekter af hans tidligere job, 
er efter hans anmodning ikke med¬ 
taget i det ovenfor beskrevne. En af 
vore samtaler afslørede, at han hav¬ 
de været stationeret på Wright-Pat¬ 
terson basen på det tidspunkt, da 
senator Barry Goldwater havde be¬ 
søgt basen i det håb at få til ladelse 
fra general Curtis Lemay til at se de 
UFO-beviser, man opbevarede her 
— men hans anmodning blev af¬ 
slået! JK fortalte, at dette afslag for¬ 
årsagede noget af en pinlig situa¬ 
tion på basen. 

Underet besøg på Universitetet i 
Dade City i Florida i april 1979 — jeg 
skulle holde et foredrag — lykkedes 
det mig ikke som aftalt at mødes 
med JK. Jeg blev imidlertid noget 
forbløffet, da jeg efter mit foredrag 
blev passet op af et tidligere med¬ 
lem af »De blå Baretter«, som ønske¬ 


de en privat snak med mig. Jeg erin¬ 
drede JK’s omtale af dette korps 
rolle i den sag, jeg beskæftigede 
mig med. 

Den følgende dag besøgte CAM 
— den tidligere »Blå Baret« — min 
datters hjem, og jeg talte alene med 
ham om dette korps, dets struktur 
og opgaver — samt om nogle af 
hans oplevelser i Vietnam bag fjen¬ 
dens linier. Skønt han aldrig selv 
havde været involveret i en UFO- 
nedstyrtning & -bjærgning, vidste 
han, at en af hans kolleger havde 
deltaget i en sådan operation. De¬ 
taillerne var noget tågede og spred- 


... » Stamfaderen«til alle 
nedstyrtnings-beretninger¬ 
ne omhandlede landingen 
af et fartøj med 12 besæt¬ 
ningsmedlemmer knap 20 
km vest for Aztec... 
Fartøjet blev fundet i næ¬ 
sten ubeskadiget stand... 


te, men CAM huskede specielt, at 
hans ven havde omtalt sin deltagel¬ 
se i bjærgningen af »et stort hoved« 
fra et fremmed fartøj. 

Den sidste gang jeg talte med JK 
var den 12. september 1979. Han var 
i mellemtiden blevet leder af sit eget 
firma og han bekræftede sandfær¬ 
digheden af alle de udtalelser, han 
tidligere var kommet med. 

10. tilfælde: Nye oplysninger om¬ 
kring »Scully tilfældet«. 

Vi er nu nået til et tilfælde, som jeg 
mener fortjener både en udsøgt be¬ 
handling og en nyvurdering af alle 
kendte oplysninger, for det drejer 
sig om det første tilfælde, hvor man 
hævder at have bjærget et fartøj 
med besætning; og tilfældet har 
haft stor indflydelse på al senere 
forskning indenfor dette emne. 

Det pågældende tilfælde er den 
kontroversielle historie om Aztec- 
UFOet fra New Mexico, februar 
1948, som blev gjort til noget af en 
sensationsberetning af Frank Scul¬ 
ly i hans bog »De flyvende Tallerke¬ 
ner«. Dette ene tilfælde har været 
årsag til mange fordomme hos seri¬ 


øse forskere i den tid, der fulgte ef¬ 
ter. De fleste er stadig sure eller for¬ 
bitrede over Scully-historien, og det 
har medført, at de har afvist eller 
skyet alle beretninger om »fund af 3. 
grad«. 

Mens Scully brugte tvivlsomme 
personer som støtte for sin beret¬ 
ning, så er der senere dukket nye 
data op, der stammer fra personer 
af væsentlig mere pålidelig karak¬ 
ter. Dette skyldes ikke mindst pro¬ 
fessor Robert Spencer Carr’s arbej¬ 
de, en mand, hvis pålidelighed in¬ 
gen har grund til at drage i tvivl. 

Professor Carr, der nu er pensio¬ 
neret, underviste tidligere indenfor 
området massekommunikation på 
South Florida Universitetet, og vir¬ 
kede som forskningsleder i Walt 
Disney Studierne, og han bragte de 
store overskrifter frem på avisernes 
forsider over hele landet, da han i 
1975 igen åbnede låget på det »Az- 
teciske Pandora’s skrin« under et 
presseinterview i Tampa. Da han af 
en ung reporter blev bedt om at un¬ 
derbygge sine påstande om, at 
UFOerne stammede fra det ydre 
rum, svarede Carr kortfattet med 
anvendelse af en del af de data, som 
han havde samlet om »de små men¬ 
nesker« man havde bjærget i Aztec. 
Da historien røg ud gennem nyheds¬ 
bureauerne, blev mange UFO-for- 
skere bogstavelig talt taget på sen¬ 
gen — og det gjaldt også for mig 
selv. Som de fleste andre, der deref¬ 
ter blev udspurgt af journalister, rea¬ 
gerede jeg med skepsis. På det tids¬ 
punkt havde jeg ingen nye data om 
Aztac-tilfældet, og jeg havde ikke 
haft kontakt med professor Carr si¬ 
den 1950’erne, da jeg redigerede 
tidsskriftet Crifo Orbit. Jeg checke¬ 
de mit gamle arkiv og løb de tidlige¬ 
re breve fra ham igennem og kon¬ 
staterede, at alle var velskrevne, 
saglige og konservative i synspunk¬ 
terne. 

Da jeg den 28. marts 1978 besøg¬ 
te min datter og hendes mand i 
Dade City i Florida ringede jeg til 
professor Carr i Clearwater, der ikke 
ligger så langt derfra. Efter en gen¬ 
opfriskning af vore UFO-diskussio- 
ner i 50-erne spurgte jeg til hans 
indsamlede data om bjærgninger af 
UFOer og spurgte specielt til Aztec- 
tilfældet. Hans reaktion var positiv 
og oplysende. Det var lykkedes ham 
at samle flere oplysninger om 
Aztec-tilfældet, end jeg overhove¬ 
det havde kunnet forestille mig. Jeg 

ringede til ham igen den 31. marts 
og bad om tilladelse til at benytte 
nogle af hans data til denne rede¬ 
gørelse. Carrvar igen velvilligt ind¬ 
stillet, men var noget tøvende mht. 
at benytte hans kilders navne. Som 
han sagde: »Jeg har brugt 17 år på 
at indsamle de oplysninger jeg har 
om Aztec-tilfældet. Jeg har fået 
kendskab til andre bjærgninger, 
men mit primære mål gennem disse 
år har været at koncentrere mig om 
de kilder, der vidste noget om Aztec- 
tilfældet. Jeg kunne skrive en hel 
bog om bare dette ene tilfælde«. 

»Stamfaderen« til alle bjærg¬ 
nings-beretningerne — som Carr 
kalder tilfældet — omhandlede lan¬ 
dingen af et fartøj med 12 besæt¬ 
ningsmedlemmer knap 20 km vest 
for Aztec, der er en lille, tyndtbefol¬ 
ket landsby i et afsides ørkenom¬ 
råde. Ifølge Carr blev objektet fulgt 
fra tre separate radarbaser — Muroc 
luftbasen, (der nu hedder Edwards), 
én i Santa Fe og én i det sydøstlige 
hjørne af Colorado — og ved hjælp 
af triangulerings-beregninger var 
man i stand til at beregne landings¬ 
punktet til at ligge nær Aztec. Det 
amerikanske luftvåben sendte hur¬ 
tigt militær til stedet. Fartøjet blev 
fundet i næsten ubeskadiget stand, 
idet der kun var sket en punktering 
af et af fartøjets »koøjer«. Carr men¬ 
te, at dette hul sandsynligvis var 
årsagen til besætningens død, da 
han fra pålidelig kilde havde fået at 
vide, at besætningen var blevet 
dræbt af et pludseligt trykfald. Det¬ 
te hul var også den eneste mulighed 
for luftvåbnet til at få adgang til ob¬ 
jektets indre. Fartøjets besætnings¬ 
medlemmer blev i huj og hast over¬ 


ført til Muroc-basen, hvor de blev 
anbragt i et slags kølet lighus. Se¬ 
nere blev de overført til Wright- 
Patterson basen til obduktion og op¬ 
bevaring ved nydfrysning. 

Carr fortalte mig, at han indenfor 
sine 17 års efterforskning af Aztec- 
historien havde modtaget mange 
oplysninger fra 5 øjenvidner. En af 
hans hovedkilder var en nu afdød 
operationssygeplejersker, der hav¬ 
de deltaget i obduktionen. En anden 
af kilderne var en højtstående offi¬ 
cer i flyvevåbnet, der var stationeret 
på Wright-Patterson basen, og som 
var uddannet i antropologi fra et af 
universiteterne i en af de østlige 
stater. To andre, der begge var fly¬ 
ingeniører, kunne give værdifulde 
oplysninger om fartøjets opbygning 
og styresystemer. Desuden var der 
en anden kilde, der havde kendskab 
til Aztec-nedstyrtningen, nemlig en 
person ansat ved flyvevåbnet, der 
havde haft vagttjeneste på en luft¬ 
base, hvis identitet han ikke afslø¬ 
rede. Ifølge Carr var der overens¬ 
stemmelse i de beskrivelser af næ¬ 
senerne, som han havde fået fra 
sine kilder. Væsenerne var mellem 
90 og 120 cm høje, havde noget af¬ 
lange hoveder, der forekom meget 
store i forhold til kroppene, og øjne¬ 
ne var skæve, hvilket gav dem et 
orientalsk udtryk. Hvert besæt¬ 
ningsmedlem bar en tætsluttende 
dragt, der var uden mærker eller 
tegn. 

Professor Carr havde også mod¬ 
taget nogle oplysninger om den hi¬ 
storie, der verserede om Præsident 
Eisenhowers besøg på Wright-Pat¬ 
terson basen i 1952. Han kom for 
bl.a. at se det bjærgede fartøj og 


besætningen. Ifølge et øjenvidnes 
beskrivelse blev Eisenhower — der 
som påskud havde anført, at han 
skulle spille golf i Palm Beach i Flo¬ 
rida — samlet op af en helikopter 
på et afsides sted af banen og der¬ 
efter fløjet til luftbasen. Dér blev 
han modtaget af 80—100 militær¬ 
personer og videnskabsmænd i en 
hemmelig hangar og fik forevist 
både fartøjet og de dybfrosne 12 
væsener. Da præsidenten spurgte 
om fartøjets fremdrivningsmetode, 
hvor det kom fra og hvad dets mis¬ 
sion havde været her på Jorden, 
kunne ingen — ifølge Carr’s kilde — 
give nogen form for svar. Eisenho¬ 
wer blev rød i hovedet af vrede og 
beordrede med en løftet pegefinger, 
at »Ingen må få noget at vide!«. Han 
beordrede absolut hemmelighol¬ 
delse og bragte CIA ind i billedet 
med alle dets effektive metoder til 
at sørge for, at det også blev sådan. 
Ifølge Carr’s kilde troede man den¬ 
gang i CIA for alvor på, at offentlig¬ 
heden ville fået »kulturchock«, hvis 
den fik at vide, at UFOerne kom fra 
en avanceret civilisation ude i rum¬ 
met. 


Kommentar: 

Efter personligt at have diskuteret 
pålideligheden af hans øjenvidne- 
kilder med professor Carr, er jeg af 
den overbevisning, at Aztec-tilfæl¬ 
det nu kan betragtes med fornyet 
tillid og at det er fritaget for den be¬ 
lastning, som opstod med Scully’s 
omtale af det. 

Oversætt.: Fl. Ahrenkiel 

Fortsættes... 


Til UFO-NYTs læsere 
fra TIDSSKRIFTSARKIVET 

SUFOIs tidsskriftsarkiv, der indeholder tidsskrifter fra omkring 35 forskellige lande, søger 
materialer. 

Vi søger især gamle danske tidsskrifter, men også udenlandske har interesse. 

De danske tidsskrifter skal bl.a. bruges ved SUFOIs 25-års jubilæum i 1982, hvor vi 
planlægger en udstilling af danske UFO-tidsskrifter gennem tiderne. 

Hvis nogle af vore læsere har gamle ting liggende — det være sig både duplikerede 
enkeltsider, som rigtige hæfter og blade — og mener De kan gøre en god gerning, ved 
at lade disse ting være tilgængelige for eftertiden, så de for eks. kan bruges til forsk¬ 
ning, modtager arkivet gerne alt hvad De må have liggende af både dansk og udenlandsk 
materiale. — Det kan blot sendes til: 

SUFOIs TIDSSKRIFTSARKIV 

Jørgen Bengtvig, Galgebakken Skrænt 3—15 A, 2620 Albertslund. 

GAMMELT & NYT 

Fra Rumænien 


Observationer over Rumænien 
i gammel tid 

Det første dokumenterede vidnes¬ 
byrd om UFOer i Rumænien er et 
par frescomalerier i Woivocal (?) 
Kirken i Tirgoviste. De stammer fra 
det 17. århundrede og viser nogle 
meget mærkelige objekter, meget 
lig rumraketter. 

I de gamle Rumænske Annaler: 
»Letopisetul Moldovenesc« (»Mol- 
dau-Krøniken) er nærmere omtalt 
følgende: 

»I året 725, den 8. november vi¬ 
ste sig et stort tegn på himlen. Det 
lyste fra nord og var stort som et 
menneskes ansigt. Det var synligt i 
lang tid førend det blegnede bort på 
himlen (egentlig forsvandt i him¬ 
len)«. 

I »Brassov Annalerne« (ligeledes 
gamle Rumænske historieberetnin¬ 
ger, /KML) har professor N. Topor 
fundet følgende beretninger: 

»Den 26. august 1536 omkring kl. 
11 blev der set 3 sole på himlen«. 

»Den 14. januar 1549 observe¬ 
rede mange mennesker 6 sole på 
himlen«. 

»Den 19. januar 1549 sås på den 
klare himmel fra kl. 11 og indtil sol¬ 
nedgang 3 sole og mod nord bevæ¬ 
gede sig i en halv kreds en mindre 
iriserende sol af en mørkere farve«. 

»Den 12. april 1600 blev iagttaget 

3 klare sole«. 

»D. 29. marts 1604 blev der fra kl. 

4 til 6 set et stort tegn på himlen. 
Det var flammerødt«. 

»Den 9. december 1613 sås et 
blodrødt tegn på himlen«, »også 
måneden før: 16. november (1613) 
blev et stort flammende tegn set på 
himlen fra kl. 7 om aftenen og hele 
aftenen og indtil kl. 4 næste nat«. 


»Den 5. september 1694 omkring 
midnat sås en stor blodfarvet ring, 
der skinnede meget klart«. 

»Den 15. februar 1730 sås kl. 6 et 
hvidt lys med et blodrødt skær på 
himlen mod vest. Det bevægede sig 
fra horisonten op over himlen-buen 
mod nord, og det kunne ses til kl. 9 
om aftenen. Det var strålende som 
månen, ja det var næsten frygtind¬ 
gydende at se på«. 

TiberiusA. Topor, 
Rumænien, Timosoara/KML. 

Hændelse i 1979 

Af UFO-hændelser i nyere tid beret¬ 
tes i det rumænske blad »UFO« (nr. 
5/80) udgivet af RUFOR: Rumanian 
UFO Research om følgende obser¬ 
vation, der fandt sted den 29. marts 
1979 i en af de sydlige provinser 
(Muntenia) i Rumænien. 

10 skolebørn i alderen 11-14 år 
fra Scaieni så mærkelige lys på top¬ 
pen af et bjerg, der er ca. 500 m 
højt. Lysene kunne ses over et stort 
område. De var store og befandt sig 
tæt ved hinanden. Lysenes farve 
vekslede mellem rødt og orange, og 
lysstyrken varierede fra meget kraf¬ 
tig til svag.Ét stort objekt syntes at 
bevæge sig i cirkler. Der var ingen 
lyd at høre. Det store objekt, der be¬ 
vægede sig i cirkler, blev beskrevet 
af en fjortenårig pige. 

Hun fortalte, at objektet forsvandt 
bag bjergtoppen ca. 10 min., men så 
dukkede det op igen, og før det kom 
til syne, sås meget stærke stråler 
bag bjergtoppen. Objektet for¬ 
svandt og dukkede frem igen flere 
gange, og formen skiftede mellem 
kugleform og oval. En anden skole¬ 
pige blandt de ti vidner observerede, 
at der også dukkede to små orange¬ 
farvede lys op. Disse forsvandt og¬ 


så, men kom igen, nu på et andet 
sted. Her syntes de at smelte sam¬ 
men til ét strålende lys, som bevæ¬ 
gede sig ned til foden af bjerget, 
hvor de igen forsvandt for at dukke 
op igen på bjerget som ét lys. En 
tredje skolepige berettede, at lyset 
på bjerget var på størrelse med en 
billygte. Hun så det skifte plads 
ustandselig. Snart sås det på top¬ 
pen af bjerget, snart dukkede det op 
ved foden af bjerget, hvor der løber 
en flod. Her syntes objektet at være 
på jorden en fem minutters tid for 
til sidst i løbet af få sekunder at 
forsvinde op over træerne efterla¬ 
dende et røgspor. Det ændrede og¬ 
så farve fra rødt til gult, idet det fløj 
væk. 

En lokal skolelærer tog sig forat 
undersøge sagen nærmere. Han 
fandt på det formodede landings¬ 
sted et helt cirkelrundt spor med af¬ 
brændt græs; og med højre hånd 
samlede han jord og græs sammen 
fra dette sted. Da han kom hjem, 
fik han en heftig hovedpine, og hans 
højre hånd var svulmet op og kløede 
stærkt. Han søgte dog ikke læge, 
da de nævnte symptomer fortog sig 
ret hurtigt. Hr. A. Morarufra RUFOR 
fortsatte undersøgelserne og fandt 
ud af, at foruden den runde cirkel 
med afbrændt græs var der tilsyne- 
landende også gået ild i en nær¬ 
stående busk, måske antændt af 
UFOets udstødning. En ingeniør 
fandt, at der var spor af radioaktivi¬ 
tet på stedet. 

Nogen endelig forklaring på den¬ 
ne hændelse foreligger ikke endnu, 
men i tiden siden da har der i sam¬ 
me område været rapporteret yder¬ 
ligere observationer af mærkelige 
lys/landinger. 

Oversat af KML/SUFOI 

UFO-FOTO 


Kegleformet UFO fotograferet 
i Argentina? 


Den 3. juli 1960 kørte en officer i det 
argentinske luftvåben, kaptajn Hu¬ 
go Niotti, i sin bil mod byen Cordo- 
ba i Argentina. Vejret var elendigt, 
det støvregnede, og himmelen var 
fuldstændig overskyet. Skydækket 
var kun 100—150 meter over jord¬ 
overfladen. Regnen besværliggjor¬ 
de i nogen grad kørselen, og kap¬ 
tajn Niotti koncentrerede sig helt 
om den glatte vejbane. Omkring 
klokken 16.30 var han ca. 70 km fra 
Cordoba og nær Yacanto-området. 
Da han kom kørende gennem en 


langstrakt S-formet vejstrækning 
med lav hastighed, fik han pludselig 
øje på et objekt, der svævede i luf¬ 
ten til højre for vejen. Overrasket 
ved synet af dette mærkelige objekt 
standsede kaptajn Niotti sin vogn, 
tog sit kamera og steg ud. Objektet 
virkede metallisk. Det havde en fuld¬ 
stændig glat overflade, uden synli¬ 
ge sammenføjninger eller nitter. 
Set med det blotte øje var det ens¬ 


farvet mørkegråt. Niotti kunne se, at 
objektet var kegleformet og dets 
akse vendt mod syd, parallelt med 
jordoverfladen. Det bevægede sig 
langsomt, måske med ca. 10 km i 
timen, mod syd. Det roterede lang¬ 
somt om sin akse i urviserretning. 
Kaptajn Niotti gik et par skridt væk 
fra vognen og tog det viste billede. 
Han sænkede kameraet forat spole 
frem til næste optagelse, men inden 


Foto taget den 3. juli 1960 af kaptajn i det argentinske luftvåben, Hugo Niotti. Læg mærke 
til den grå »kegle« på siden af objektet. Photo credit: Onife, Organizacion Investigativa de 
Fenomenos Espaciales. 




Udsnitsforstørrelse af fotografiet, her gengivet i en lidt lysere udgave. Photo credit: Onife. 


han var så vidt, accelerede objektet 
pludselig, steg højere op og for¬ 
svandt i det lavthængende skydæk¬ 
ke. Den totale observationsvarighed 
var ca. 40 sekunder. Objektet havde 
sat farten op til ca. 200 km i timen i 
løbet af 3-4 sekunder uden at afgive 
nogen som helst lyd. Ifølge kaptajn 
Niotti befandt objektet sig i begyn¬ 
delsen i en afstand af 100 m fra ham 
og 20 m overjorden. 

Der er 2 specielt interessante de¬ 
taljer i forbindelse med denne ob¬ 
servation: 

1) For kaptajn Niotti, der så objek¬ 
tet med det blotte øje, var objek¬ 
tet på observationstidspunktet 
ensfarvet mørkegråt. Imidlertid 
viser det fremkaldte negativ og 
foto objektets bundflade som 
næsten sort, uden andre farveto¬ 
ner eller reflekser. Selve keglen 
fremstår svagt, som om den er 
delvis skjult af tågen. 

2) Kaptajn Niotti erindrer ikke at ha¬ 
ve lagt mærke til hesten, der så 
tydeligt ses i midten af billedet. 

Værdien af UFO-fotos afhænger i 
allerhøjeste grad af fotografens re¬ 
nomme*. I den henseende har dette 
foto pæne akkreditiver, for kaptajn 
Niotti er nu vicekommandør i det 
argentinske luftvåben, indtager en 
meget ansvarsfuld stilling og er 
højt værdsat af sine officerskolle¬ 
ger og underordnede. Hertil kom¬ 
mer, at hændelsen er blevet offent¬ 
liggjort i det velansete tidsskrift »La 
Revista Nacional de Aeronautica«, 
nr. 222 (officielt organ for det argen¬ 
tinske luftvåben), efter at billedet 
er blevet betegnet som værende »i 
god (til-) stand« (good health) af SIA 
(Servicia de Informationes de Aero¬ 
nautica). Endvidere er billedet blevet 
underkastet grundige computerana¬ 
lyser — udviklet af Ground Saucer 
Watch*) — med følgende resultat: 
Billedet viser et kegleformet objekt 
med en fuldstændig plan bund¬ 


flade, hvis diameter er 3,6—4,5 m. 
Bunden er let elipse-formet, med 
hovedaksen lodret orienteret. 

Objektet er ikke en miniature¬ 
model. Det ser ud til at befinde sig 
mellem 100 og 150 m fra kameraet. 
Den kegleformede del har afgjort et 
metallisk udseende. Den yderst 
mørkt-fremtrædende bundflade le¬ 
der tanken hen på en energikilde 
eller -felt i umiddelbar nærhed af 
UFOet. Konklusion: Et bemærkel¬ 
sesværdigt billede visende et abso¬ 
lut uidentificeret objekt. 


*) se artiklen om computeranalyse af fotos 
i UFO-NYT 2/81. 


Kilde: 

CUFOS Associate Newsletter, 
december 1980. 
Oversættelse: P. E. Heldt. 


Artiklen er første gang offentliggjort i 
UFO Press No. 3, det officielle organ for 
SIU, Buenos Aires, Argentina. Oversat 
fra spansk til engelsk og redigeret af 
dr. Willy Smith, medarbejder og spansk¬ 
oversætter ved CUFOS, Center for UFO 
Studies, USA. 

Billedet er tidligere offentliggjort i 
forbindelse med en mindre omtale af 
Oscar A. Galindez i det engelske tids¬ 
skrift »Flying Saucer Review«, jan/feb. 
1967. 

UFO-RAPPORTER 

DAN MARK 




0.0 

Ordinær observation. 


C.E.O 

Nærobservation uden særlige 
kendetegn, hvor objektet er 
set på så tæt hold, at man kan 
fastslå dets struktur eller form 
med en sådan grad af sikker¬ 
hed, at konventionelle flyven¬ 
de genstande kan udelukkes. 


Q C.E.1 

Et flyvende fartøj som i C.E.-O, 
men set inden for en afstand 
af 150 meter eller mindre. 



C.E.2 

Et flyvende fartøj som i C.E.-O 
eller C.E.-1, der tillige efter¬ 
lader tegn på at have været 
der - såsom landingsmærker, 
stråling, beskadiget vegetati¬ 
on osv. 



C.E.3 

Et flyvende fartøj - som i C.E.-O, 
C.Ev-1 eller C.E.-2 - hvor der er 
iagttaget en besætning inde i 
eller i umiddelbar nærhed af 
objektet. 


C.E., Close Encounter = Nær¬ 
observation. 



C.E.4 

Tilfælde, hvor mennesker rap¬ 
porterer om, at fremmede væ¬ 
sener med tilknytning til et 
uidentificeret flyvende fartøj 
klart har grebet ind i deres liv. 



Er en observation refereret i 
UFO-NYT, vil der desuden væ¬ 
re at finde en stjerne bag klas¬ 
sifikationssymbolet. 


Den anvendte gruppering er 
hentet fra bogen U.F.O. Close 
Encounters fra US/UFO Re¬ 
search Lab. Inc., 401 Canyon 
View. Tucson Arizona 85704. 

En mandag midt i sept. 1980 C.E.O 
kl. 01.00 
Em, 9760 Vrå 

Observatøren var på vej i bil fra 
Børglum og mod Vrå. Ved broen 
over Stenvad Å, nær sidevejen til 
Em, fik han øje på en mørk, oval 
genstand med 7-8 hvide og gule 
lys. 

Objektets mørke form tegnede 
sig tydeligt på baggrund af den 
overskyede himmel. Pågrund af bi¬ 
lens egen motorstøj kunne det ik¬ 
ke afgøres, om der kom nogen lyd 
fra objektet. UFOets størrelse be¬ 
skrives som »2 gange fuldmånen«. 

Objektet bevægede sig i en ret 
linie fra øst og mod syd. På et tids¬ 
punkt fløj det foran en gruppe træ¬ 
er, som befandt sig ca. 1,5 km fra 
bilen. 

Efter små 5 minutter var gen¬ 
standen forsvundet i horisonten i 
retning mod Brønderslev. 


Den 18. oktober 1980 C.E.1 

kl. 23.15 

Bollingstedt, Vesttyskland 

En dame, som SUFOI kom i forbin¬ 
delse med ved et tilfælde, gav os 
følgende rapport: 

. . . »Jeg var gået ud af mit hus i 
Bollingstedt for at lufte hunden. 
Jeg stod foran døren og kiggede 
op mod himlen, da der pludseligt 
dukkede en stor lysende pil op(!). 
Lyset var mat, mælkehvidt. Jeg 
kaldte på min mand, der var i køk¬ 
kenet, men inden han nåede at 
komme, var objektet forsvundet 
igen. Der var ingen skyer, hvor det 
forsvandt ...« 

Objektet bevægede sig fra øst 
og mod vest, og der hørtes ingen 
lyd. Hele observationen tog blot 
nogle få sekunder, men fruen for¬ 
tæller, at objektet var væsentligt 
større end fuldmånen. 

I øvrigt mener hun at kunne ude¬ 
lukke naturlige himmelfænome¬ 
ner, som hun mener at være for¬ 
trolig med. Efter observationen var 
hun meget urolig og nervøs, og 
søvn kunne der ikke blive tale om. 


Den 2. januar 1981 C.E.O 

kl. 20.05 
9300 Sæby 

En amatørornitolog skrev til SUFOI 
og fortalte følgende: 

. . . »Fredag aften den 2. januar 


havde jeg til fods besøgt Sæby- 
gård Skov, hvor jeg lyttede efter 
ugler. På tilbagevejen spadserede 
jeg langs Sæbygårdvej, som fører 
præcis vest-øst mod Sæby. 

Da jeg ca. kl. 20.05 var henved 
250 meter fra byens yderste be¬ 
byggelse, så jeg stik øst ind over 
byen (eller længere borte?) et UFO, 
der bevægede sig langsomt mod 
nord. Objektet var nærmest » ko¬ 
met-formet «, dog ikke spidst. Om¬ 
ridset var skarpt afgrænset og ikke 
diffust. Dets lys var nærmest grå- 
grønt eller hvidlig/grøn. Om det var 
selvlysende eller om lyset skyldtes 
gadebelysningen, ved jeg ikke. I lø¬ 
bet af de næste par minutter fløj 
genstanden længere mod nord, 
hvor det forsvandt bag nogle træer. 

Under hele observationen stod 
jeg stille for at sikre mig, at det 
var UFOet, der bevægede sig. Det 
foregik meget langsomt. 

Mens det stod på hørte jeg støj 
fra et jetfly, som vistnok fløj mod 
sydvest ...« 

Formen (trekantet med afrunde¬ 
de hjørner og let tilspidset i flyve¬ 
retningen) fik observatøren til at 
overveje muligheden for at det 
kunne skyldes en fugleflok, belyst 
af byens lys. På grund af årstiden 
og den fortsatte observation, for¬ 
kastede han imidlertid selv denne 
forklaring. Afstanden dertil har mu¬ 
ligvis været et par kilometer. 


Den 3. januar 1981 C.E.O 

kl. 22.30 

Strib, 5500 Middelfart 

En ung dame har fortalt om en 
observation nær Brugsen i Strib 
den 3. januar. Hun mente først at 
se en stjerne, der bevægede sig 
fra øst og mod nordvest. Men det, 
der fangede hendes opmærksom¬ 
hed, var at en sky fulgte med ne¬ 
denunder! 

Da fænomenet kom nærmere 
(100-200 meter borte) så hun, at 
»stjernen« var et lys, der lyste ned 
på »noget rundt« under det. Hele 
genstandens omrids anslås til et 
par meter, men er ret usikkert. 
Bortset fra lyset foroven, så var 
objektet gråt. 

Mod slutningen satte UFOet ha¬ 
stigheden op, inden det forsvandt 
bag et træ og nogle huse. Obser¬ 
vatøren var på det tidspunkt meget 
bange. Det kan ikke oplyses, om 
der kom nogen form for lyd fra ob¬ 


jektet, da observatøren bar styrt¬ 
hjelm. — På et tidspunkt foretog 
UFOet en 90° drejning. 


Den 26. januar 1981 C.E.O 

kl. 18.04 
4300 Holbæk 

Fra Holbæk har SUFOI modtaget 
denne rapport: 

. . . »Mandag den 26. januar ob¬ 
serverede min kone og jeg et me¬ 
get kraftigt lys på himlen oppe 
over vores naboejendom; det skab¬ 
te en del diskussion, om hvad det 
mon kunne være. Selv mente jeg 
ikke, at det kunne være fly eller 
noget lignende, da disse blinker. 
Dette objekt havde kun ét meget 
skarpt lys, som vendte nedad. Vi 
stod i køkkenvinduet og så det be¬ 
væge sig i ryk fremad, men pludse¬ 
lig forsvandt det. Hele observati¬ 
onstiden varede et lille halvt minut. 
For os så det ud som en kugle, 
der lyste meget mere end en stjer¬ 
ne; desuden var den langt nærme¬ 
re. Det lys, den rettede nedad var 
nærmest hvidligt/blåligt; det må 
have været et UFO. — Jeg glemte 
vist at fortælle, at klokken var 
18.04 

Den 17. februar 1981 C.E.1 

kl. 05.30 
8210 Århus V 

Et ungt ægtepar fra Århus var tirs¬ 
dag den 17. februar ude for en op¬ 
levelse, der virkelig gjorde dem 
bange. Selv fortæller fruen: 

... »Jeg vågnede omkring kl. 05.30 
ved et meget stærkt lys. Det var 
nærmest som en projektør, der 
blev sat direkte mod vores vindue. 
Det hele varede henimod 5 minut¬ 
ter. Efter det stærke lys — som 
kom i lange glimt — kunne jeg se 
en meget stor, gul, rund tingest 
flyve bort med retning mod Skejby. 
Jeg kunne ikke se den før lysglim¬ 
tene holdt op. Det virkede, som om 
lyset var koncentreret om netop 
vores vindue. Tingesten har nok 
været ca. 30 meter fra os. Tids¬ 
punktet er vanskeligt at angive 
helt nøjagtigt, da jeg ikke sansede 
andet end det meget mærkelige 
ved denne oplevelse.«... 

Objektet blev først set i vestlig 
retning. Senere bevægede det sig 
mod nordvest. Ægteparret mente, 
at UFOet var lydløst. Dets diameter 
blev anslået til godt 4 meter. 

AKTIVITETER _ 

Rapportoptagerkurser 1981 

Ved Per Andersen 


I januar/februar blev der for første gang i Danmark afholdt 
bredt organiserede kurser for rapportoptagere. Formålet 
med kurserne var at give vores rapportoptagere bedre vi¬ 
den om og større erfaring med rapportoptagelse. 


Derhar igennem længere tid været 
røster fremme om, at vi burde arran¬ 
gere kurser for de personer, som vi 
sender ud forat optage rapport på 
formodede UFO-hændelser. Sådan¬ 
ne kurser afholdes også af større 
udenlandske UFO-organisationer, 
og f.eks. har den svenske organisa¬ 
tion »Riksorganisationen UFO-Sve- 
rige« igennem længere tid regel¬ 
mæssigt afholdt rapportoptager¬ 
kurser. 

Det er væsentligt, at vores rap¬ 
portoptagere får et fundamentalt 
kendskab til rapportoptagelse. Ikke 
bare evnen til at »snakke med folk« 
er vigtig, men det er også særdeles 
ønskeligt med erfaringer indenfor 
en række emner som f.eks. inter¬ 
view-teknik, udfyldelse af spørge- 



Et udsnit af deltagerne ved rapportoptager- 
kurset i København. 


Torben Birkeholm var en af de faste instruk¬ 
tører. Her forklarer han deltagerne om inter¬ 
view-teknikken under rapportoptagelse. 


skemaer, identificering af kendte 
fænomener og anvendelse af tek¬ 
niske hjælpemidler. 

Derfor har vi længe ønsket at for¬ 
bedre rapportoptagelsen igennem 
en uddannelse af rapportoptagerne, 
og i begyndelsen af 1981 følte vi 
endelig, at vi tidsmæssigt og øko¬ 
nomisk var i stand til at arrangere 
en række rapportoptagerkurser over 
hele landet. 



Dansk samarbejde 

Men også et andet forhold fik tinge¬ 
ne til at falde i hak i 1981.11980 blev 
der nemlig indgået en aftale imel¬ 
lem organisationerne SUFOI og 
FUFOS (Frit UFO Studium) vedrø¬ 
rende en koordinering af rapportar¬ 
bejdet. Således bliver alle rapporter 
der indkommer til organisationerne, 
udvekslet i kopi imellem dem. I den 
indgåede aftale hedder det endvi¬ 
dere: »til fremme af aftalens formål 
arrangeres kurser for rapportopta¬ 
gere, hvor primært rapportoptagere 
fra de tre organisationer (SUFOI, 
FUFOS og IGAP /pa) instrueres i 
rapportoptagningsteknik«. 

Starten af disse kurser var der¬ 
med også opfyldelsen af et af punk¬ 
terne i den indgåede samarbejds¬ 
aftale på rapportoptagningsområ¬ 
det. Og selv om kurserne blev til¬ 
rettelagt og gennemført af en grup¬ 
pe på 7 personer fra SUFOI, så var 
kurserne åbne for medlemmer af al¬ 
le organisationerne. Instruktørgrup¬ 
pen bestod af: Torben Birkeholm, 
Ole J. Knudsen, Jesper S. Damtoft, 
Bent Eriksen, Arne Edlich, Jørgen 
Bengtvig og undertegnede. 

Kurserne blev afholdt fire week¬ 
ender fire forskellige steder i lan¬ 
det. Vi lagde ud i Fredericia lørdag/ 
søndag den 24.-25. januar. Ved dette 
første kursus var vi naturligvis 
spændte på, hvordan vores kursus¬ 
program egentlig virkede på delta¬ 
gerne. Specielt var vi spændte på, 
om vi kunne nå igennem de mange 
kursuspunkter, som vi fandt væ¬ 
sentlige. Kurset i Fredericia viste, 
at der skulle visse tidsmæssige 
små-justeringer til, førend det kørte 
rimeligt. Disse justeringer blev så 
foretaget inden de næste tre kurser 
i rækken. 

I weekenden den 31. januar—1. 
februar afholdtes kurset så det an¬ 
det sted i Jylland, nemlig i Viby ved 
Århus. Her forløb kurset uden pro¬ 
blemer, hvilket er mere end man kan 
sige om det kursus, vi planlagde i 
København den følgende weekend! 

I København løb vi nemlig ind i 
problemer med fremskaffelse af et 
pasende kursus-sted. Tænk sig, det 
sted i landet, hvor de fleste lokaler 
må formodes at befinde sig, opstod 
der lokaleproblemer! Det må fortæl¬ 
le noget om, hvordan københavner¬ 
ne indretter sig (PS.: Jeg er selv fra 
Århus)! Nå, problemerne blev klaret 
med venlig hjælp fra FUFOS, idet 
vi lånte deres lokaler i København. 

Så i weekenden den 7.-8. febru¬ 
ar løb kurset af stablen i Køben¬ 
havn og den følgende weekend — 
den 14.—15. februar — afsluttede 
vi med kurset i nogle usædvanlig 
velegnede lokaler i Ringsted. 

Det var en grupe trætte instruk¬ 
tører — hvoraf nogle havde været 
med i fire weekender i træk — der 
vendte hjem fra Ringsted. 

To dages koncentreret arbejde 

Indholdet af de to dages arbejde 
med rapportoptagelse blev fastlagt 
på et planlægningsmøde i decem¬ 
ber 1980. Selv om der også foregik 
småjusteringer, hvad angik indhol¬ 
det, så var de fire kurser indholds¬ 
mæssigt stort set identiske. 

Vi lagde på kurserne vægt på vi¬ 
den om rapportoptagelse fremfor 
viden om UFOerne. Fra starten gjor¬ 
de vi deltagerne opmærksomme 
på, at vi ikke ønskede at bruge tid 
på diskussioner om UFOernes na¬ 
tur og organisatoriske forhold. Selv 
om sådanne diskussioner også som 
regel er interessante, ville vi i den 
begrænsede tid, der var til rådighed, 
udelukkende berskæftige os med 
det, der var kursernes formål: Rap¬ 
portoptagningsteknik. 

Og hvad indeholdt kurserne så? 
Ja, kurserne var bygget op af øvel¬ 
ser (teoretiske og praktiske), grup¬ 
pearbejde og oplæg fra instruktø¬ 
rerne, og det må være på sin plads 
med en kort gennemgang af pro¬ 
grammet for kursernes to dage. 

Lørdag startede vi med en kort 
introduktion, hvorunder alle umid¬ 
delbart praktiske spørgsmål om kur¬ 
set blev afklaret. Herefter blev del¬ 
tagerne smidt hovedkulds til den før¬ 
ste gruppeøvelse, der gik ud på at 


optage en rapport på en fiktiv (op¬ 
digtet) observation. Man kan undre 
sig over, hvorfor kursisterne skulle 
i gang med dette allerede inden de 
havde hørt de første oplæg. Forkla¬ 
ringen er dels, at deltagerne dermed 
fra starten kom i gang med at snak¬ 
ke om tingene, dels at de dermed 
fik øjnene op for de fundamentale 
sider ved rapportoptagelse, og en¬ 
delig, at vi i resten af kurset kunne 
tage udgangspunkt i de fejl og mis¬ 
forståelser, der blev gjort under den¬ 
ne øvelse. 

Efter et oplæg om de centrale be¬ 
greber for rapportoptagere (»UFO«, 
»UFO-rapport«, »observatør«, »rap¬ 
portoptager« m.v.), fik deltagerne 
så kritik fra instruktørerne af deres 
første gruppeøvelse med rapport¬ 
optagelse. Samtidig blev rapport¬ 
skemaets punkter gennemgået, så¬ 
ledes at meningen med de enkelte 
spørgsmål blev klarlagt. 

Resten af lørdagen blev brugt til 
to oplæg om »generelle retnings¬ 
linier for rapportoptagelse«, hvor 
hele forløbet under en rapportopta¬ 
gelse kort blev skitseret, og»inter- 
view-teknik«. I forbindelse med in¬ 
terview-teknikken var der igen 
gruppe-øvelser — denne gang cen¬ 
treret om det at bruge en båndop¬ 
tager under interviewet og selve 
teknikken med at stille spørgsmål 
og ikke mindst at høre efter svare¬ 
ne! Endelig blev der lørdag taget 
hul på et større punkt om anvendel¬ 
se af hjælpemidler. 

Søndagen fortsatte så med punk- 



Arne Edlich, SUFOI’s repræsentant i Køben- 
havns-området, har stor ekspertise vedrø¬ 
rende flys lygteføring og bevægelsesmåder, 
og han videregav en mængde af denne viden 
til kursusdeltagerne. 


tet »hjælpemidler«, og eftér en in¬ 
troduktion, hvor begreber som måle- 
usikkerhed, planlægning før rap¬ 
portoptagelsen, relative/absolutte 
størrelser og selve hjælpemidlerne 
(kompas, vinkelmåler, stopur m.v.) 
blev gennemgået, gik man gruppe¬ 
vis i gang med en række praktiske 
øvelser. Da det ikke altid lykkedes 
os at få UFOerne til at komme un¬ 
der disse praktiske øvelser, var vi 
nødsaget til at foretage opmålinger 
af skorstene, master og hustage! 
Men man fik under alle omstændig¬ 
heder praktisk erfaring i anvendel¬ 
se af kompas, vinkelmåler og lign. 

Efter de praktiske øvelser gik man 
så i gang med at beregne størrelser 
og afstande ud fra målingerne. Ikke 
til udelt begejstring for dem, der 
ikke havde deres stærke side i ma¬ 
tematikken! 

Søndagen blev fortsat med et op¬ 
læg om »identificering af kendte 
fænomener« — et virkelig vigtigt 
emne for rapportoptagerne. Den sid¬ 
ste øvelse foregik igen gruppevis, 
og grupperne fik frie hænder til at 
foretage en rapportoptagelse på en 
af instruktørerne, der havde »set 
noget spændende over Bagsværd«. 
Sidst i kurset blev deltagerne så 
udsat for en lille prøve, der til dels 
skulle give dem et lille resumé af de 
to dages emner, og til dels fortælle 
os selv, hvor vi ikke havde forklaret 
os godt nok. 

Efter en snak om kursets forløb 
— for at der kunne foretages nød¬ 
vendige justeringer af programmet 
inden det næste kursus løb af stab¬ 
len — var der så almindelig opbrud 
og oprydning. 

Tilfredshed 

I kurserne deltog i alt omkring 40 
deltagere fra de to organisationer 
SUFOI og FUFOS, og det var vist 
det almindelige indtryk — når vi nu 
selv skal sige det — at kurserne 
forløb med en rimelig succes. I 
hvert fald kunne alle kursister anbe¬ 
fale andre at deltage i et sådant kur¬ 
sus. 

En ikke sjælden bemærkning fra 
deltagerne efter kurset var noget i 
retning af: »Jeg troede, da jeg kom, 
at det at optage rapporter var for¬ 
holdsvis nemt, men nu ved jeg, det 
er fantastisk svært! Hvornår afhol¬ 
der I de næste kurser?«. Men ikke 

UDEFRA _ 

UFOer over Antarktis 


Et tidligere medlem af U. S. Coast 
Guard (den amerikanske kystbe¬ 
vogtningstjeneste) har fortalt om to 
meget usædvanlige oplevelser, han 
havde, mens han var udstationeret 
i Antarktis. Skønt begge observatio¬ 
ner skete for så mange år siden, er 
det meget bemærkelsesværdige 
oplevelser selv den dag i dag. 

Vidnet, hr. X fra Californien, var 
udstationeret ved Sydpolen i forbin¬ 
delse med den operation, der havde 
fået navnet Deep Freeze. Han gjor¬ 
de dengang tjeneste som besæt¬ 
ningsmedlem på en helikopter om 
bord på isbryderen East Wind, der 
tilhører Coast Guard. Senere gjorde 
han tjeneste som leder for mand¬ 
skabet på en C—130 transportma¬ 
skine. 

X’s første observation skete i de 
tidlige morgentimer den 20. april 
1964. Han var sammen med 5 andre 
besætningsmedlemmer om bord på 
en C—130 på vej til flådebasen ved 
McMurdo Sound. 

De var i den sidste fase af, hvad 
han selv kalder en »rundtur«. Flyet 
startede fra McMurdo, tog til Christ- 
church på New Zealand for at hente 
forsyninger og udstyr og skulle så 
tilbage til McMurdo. X fortalte, at 
turen forløb normalt, og at deres 
eneste »selskab« var en russisk ma¬ 
skine, som fløj parallelt med dem 
ca. 8 km ud for deres styrbord vinge, 
og de havde haft ham på radaren i 
nogen tid. X fortalte, at selv om de 
russiske baser lå adskillige hundre¬ 
de miles fra McMurdo, så brugte 
de fleste ankommende flyvere på 
grund af vinden den samme corri- 
dor på vej ind i Antarktis. Pludselig 
rapporterede styrbords-udkiggen, at 
han så en serie UFOer over og til 
højre for flyvemaskinen, og at de 


kom nærmere med en fart af ca. 750 
km/t. I modsætning til det russiske 
fly var UFOerne ikke synlige på ra¬ 
daren. Objekterne tog derefter far¬ 
ten af, så de kom ned på samme 
hastighed som flyet, som på det 
tidspunkt fløj ca. 300—350 km/t i en 
højde af 10.700 meter. Til at begyn¬ 
de med var det kun styrbord-udkig¬ 
gen, der var i stand til at se UFOer¬ 
ne; Piloten tippede højre vinge ned¬ 
ad, således at han selv kunne kom¬ 
me til at se objekterne, som nu fløj 
bagved hans maskine. X sagde, at 
da dette skete, var objekterne syn¬ 
lige gennem observationskuplen 
ovenpå deres fly. Lidt efter kom ob¬ 
jekterne nærmere, og besætningen 
kunne nu betragte dem gennem vin¬ 
duerne i højre side. X beskriver 
UFOerne som 9 glødende, hvide ob¬ 
jekter, der fløj i en V-formation. 
UFOerne forfulgte flyveren et styk¬ 
ke tid, men så bevægede de sig 
over den store C—130 til en posi¬ 
tion oven over og på venstre side af 
den. Dette markerede begyndelsen 
af en utrolig kæde af hændelser, 
som gjorde besætningen fuldstæn¬ 
dig forvirret. 

På dette tidspunkt forsøgte de at 
sende et SOS (»Mayday«), men op¬ 
dagede, at deres radio var »død« li¬ 
gesom deres radar var det. Flyve¬ 
rens elektriske system begyndte nu 
at sætte ud, og piloten forsøgte at 
skifte over til hjælpemotoren, men 
fandt at den heller ikke virkede. X 
sagde, at det var, som om hele ma¬ 
skinens elektriske system var ude 
af kraft. Turbopropellerne arbejdede 
endnu på dette tidspunkt, men så 
begyndte de lidt efter lidt at køre 
med besvær og nærmest standse. 
Det var X's teori, at fordi motorerne 
ikke fik nogen elektrisk kraft, be¬ 


gyndte olien at stivne i den lave tem¬ 
peratur. Dette kunne være grunden 
til miseren. På dette tidspunkt skul¬ 
le man forvente, at den store maski¬ 
ne faldt ned som en sten, men til 
besætningens overraskelse fortsat¬ 
te flyveren tilsyneladende i uæn¬ 
dret højde og kurs. X har ikke nogen 
idé om, hvorfor flyveren ikke faldt 
ned, men det kunne se ud, som om 
UFOerne på een eller anden måde 
holdt den oppe. X sagde, at det var 
en pokkers modbydelig følelse at 
flyve uden motorer og i fuldstændig 
stilhed. X sagde også, at de var ude 
af stand til at manøvrere med ma¬ 
skinen (hverken få den til at stige 
eller dreje den til venstre eller til 
højre). Det var, som om andre kon¬ 
trollerede den. 

Så skete der endnu en mærkelig 
ting. 

X sagde, at flyveren pludselig 
kom ind i en mærkelig tåge. Han 
troede, det var en begyndende »Whi- 
te-out«. (White-out er et vejrlig, der 
ofte forekommer i Antarktis, når 
skyer og sne danner et ensartet, 
mælkehvidt dække med sigtbarhed 
0. /o.a.). 

Han beskriver tågen som væren¬ 
de meget tør og fyldt med statisk 
elektricitet. Han påstår, hvis man 
kom tæt på metal, fik man et elek¬ 
trisk stød. Han fortalte videre, at han 
hele tiden følte sig »underlig«, mens 
de var inde i tågen. — Efter ca. 20 
minutter forsvandt tågen. 

Flyvningen fortsatte endnu i flere 
minutter, stadig med UFO-forma- 
tionen bagved. Så pludselig kom 
den elektriske strøm igen, og be¬ 
sætningen kunne starte motorerne 
igen én efter én. I løbet af kort tid 
fungerede alle systemerne, og det 
hele var igen normalt om bord på 

flyveren. Næsten i samme øjeblik 
fløj UFOerne bort, og den store 
transportmaskine fortsatte til Mc- 
Murdo. I alt havde maskinen fløjet 
45—50 minutter uden hjælp af mo¬ 
torerne og uden elektrisk kraft. — 
Så opdagede man endnu en mærke¬ 
lig ting. Det så ud til, at man i løbet 
af de 45—50 minutter havde tilbage¬ 
lagt en distance på 490 km. Som X 
tidligere havde oplyst, fløj C—130 
med en fart af 300—350 km/t, og 
han havde ingen forklaring på, hvor¬ 
ledes det var lykkedes flyet at til¬ 
bagelægge 490 km på mindre end 
en time! 

Efter landingen samledes hele 
mandskabet i maskinens cockpit 
for at diskutere den oplevelse, de 
lige havde haft. Kort tid efter afleve¬ 
rede mandskabet en rapport til de¬ 
res overordnede sammen med 7 af 
de 9 ruller film, de havde taget af 
UFOerne. 

Og nu kom et nyt mysterium til! 

Da jordpersonellet begyndte at 
checke C —130’ren, opdagede de, 
at den havde for meget brændstof 
om bord til at have kunnet flyve fra 
Christchurch til McMurdo. Til en vis 
grad kunne dette forklares ved, at 
maskinen havde fløjet 490 km uden 
at motorerne havde været i gang. — 
Den næste ting, man opdagede, 
kunne ikke forklares så nemt. — 
Man havde nu sat maskinen under 
afspærring, og da man begyndte 
at losse udstyret fra flyet, opdagede 
man, at meget af materiellet om 
bord vejede mindre, end det skulle. 
X forklarede med et eksempel: »Hvis 
man havde en metalkæde, der veje¬ 
de et pund, så vejede den nu kun et 
halvt pund«. Det syntes, at jern- og 
stålting var mest påvirket af det 
uforklarlige vægttab. Udstyr lavet 
af aluminium eller metallegeringer 
synes slet ikke at have tabt nogen 
vægt. X fortalte, at de havde trans¬ 
porteret to D—18 traktorer, og en af 
cheferne for jordpersonellet var vir¬ 
kelig ophidset; han sagde, der var 
noget i vejen med traktorerne, for 
de vejede ikke nok! 

De to ruller film, som X havde si¬ 
kret sig fra de oprindelige 9, der blev 
taget under observationen, fik han 
adskillige uger senere tilbage. Han 
berettede, at filmene var tågede, 
som om de havde været udsat for 
en eller anden slags bestråling, og 
han fandt senere ud af, at de 7 ruller 
film, der var blevet udleveret til flå¬ 
den, også havde været tågede. X 


fortalte også, at han og de andre 5 
besætningsmedlemmer var blevet 
udspurgt igen og igen i to dage af 
forskellige officerer på McMurdo 
basen. Da han selv ikke var statio¬ 
neret på McMurdo, var han ikke be¬ 
kendt med navne og rang på de for¬ 
skellige officerer, der havde afhørt 
ham, og identifikation var yderligere 
blevet vanskeliggjort, fordi office¬ 
rerne bar tykke polardragter over 
deres uniformer. Han var overbevist 
om, at nogle af officererne var fra 
Søværnets Efterretningsvæsen, for¬ 
di der var et O. I. kontor (Efterret¬ 
ningskontor) på McMurdo. Under 
forhørene blev besætningsmedlem¬ 
merne indskærpet i meget skarpe 
vendinger, at de skulle holde tæt 
med det, de havde set og fotografe¬ 
ret. 

X’s anden observation fandt sted 
den 3. januar 1965. På det tidspunkt 
gjorde han tjeneste som chef for be¬ 
sætningen på en C—130C. Maski¬ 
nen fløj på gyrokurs 065°, kun om¬ 
kring 160 km fra det sted, hvor han 
havde haft sin første observation 
det foregående år. Han understre¬ 
gede, at de ikke havde andre flyvere 
på radaren og antog, de var alene. 
Pludselig kl. 16.45 mistede maski¬ 
nen al elektrisk kraft, også radioen 
og nødgeneratoren satte ud. X sag¬ 
de, at besætningen »gjorde sig klar 
til at springe«. Så aldeles pludselig 
- ud af den blå luft - passerede et 
aflangt glødende objekt maskinen 
med et »helvedes brag«. Flyet kom 
ind i luftstrømmen efter objektet 


og blev ganske kraftigt rystet. X be¬ 
skriver objektet som aflangt, måske 
nærmest dråbeformet. Objektets 
farver gik fra lys gylden over i lys 
blå, og det havde en kondensstribe 
efter sig. Der var også et fremspring 
på siden af det. UFOet var større 
end C—130 C flyet og fløj hurtigt 
nok til at frembringe lydmursbraget. 
Efter ca. 3 minutters forløb kom 
strømmen tilbage på flyet, og de 
kaldte deres base og spurgte, »om 
de havde selskab«. Der blev svaret 
tilbage, at der ikke var andre flyve¬ 
maskiner i det område. Så havde de 
kontaktet Polar Radar Station og 
fået samme svar: »der var ikke andre 
fly i området«.! Under observationen 
tog besætningen 7 ruller film af ob¬ 
jektet og fik senere at vide, at de 
al le var gode. Fotografierne var over¬ 
leveret til flåden. 

Jeg spurgte X, om han havde noget 
kendskab til, at andre militærperso¬ 
ner havde haft observationer, eller 
om der forelå rapporter om andre 
UFO-observationer i området. Det 
eneste, han kendte til, var, at russer¬ 
ne ofte klagede over, at ukendte fly 
forstyrrede deres anlæg. 

Selvfølgelig kan man ikke drage 
nogen slutning eller få besvaret 
nogle spørgsmål på baggrund af 
disse hændelser. Men det kan være 
endnu en brik i puslespillet om 
UFOer og deres interesse for Mili¬ 
tæret. □ 

APRO Bulletin, marts 1981. 

Oversætt.: Karen M. Linneballe. 

bare har kursus-deltagerne fået 
lært fundamentale sider ved rap¬ 
portoptagelsen. Også instruktører¬ 
ne har haft uvurderlig gavn af at 



Deltagerne havde under kurserne lejlighed 
til praktiske øvelser i rapportoptagelse, dog 
med opdigtede observationer. Her gennem¬ 
går Torben Birkeholm og Per Andersen re¬ 
sultatet af en sådan rapportoptagelse af en 
»U FO-observation«. 

Fotos ved Kim Lykkegaard. 


arrangere disse kurser. Vi kan ikke 
betragte os selv som nogle store 
eksperter i rapportoptagelse, så kur¬ 
serne lærte også os mange nye 
forhold vedrørende rapportoptagel¬ 
se. 

Endvidere var det nok sundt for 
rapportsamarbejdet imellem orga¬ 
nisationerne, at rapportoptagere fra 
SUFOI og FUFOS mødte hinanden 
og fik lært hinanden lidt at kende. 

Hvornår de næste kurser bliver 
arrangeret kan ikke siges med sik¬ 
kerhed. Det skal ikke være nogen 
hemmelighed, at det tog lang tid og 
mange kræfter af vores fritid at 
arrangere kurserne. Men jeg tror der 
er mulighed for, at der igen vil blive 
arrangeret kurser i slutningen af 
1982 eller måske i løbet af 1983. Til 
den tid vil kurserne naturligvis blive 
annonceret her i bladet. □ 

ASTRONOMI _ 

TLP’er på Månen 

Af Tommy Christensen 


»Månen er en død og uforanderlig 
verden«. Dette standpunkt frem¬ 
satte de to store pioner-seleno- 
grafer Beer og Mådler i 1838 ef¬ 
ter deres revolutionerende kort¬ 
værk var færdigbearbejdet. På¬ 
stande fra adskillige astronomer 
om nye kraterdannelser bl.a. ved 
den berømte grube Linné i Klar¬ 
hedens Hav, var med rette blevet 
afvist, og teorien om en fuldstæn¬ 
dig død Måne var gennem de sid¬ 
ste 400 år mest udbredt. Nuvel, 
sagen forholder sig ganske ander¬ 
ledes! 

Ganske vist ændres det smukke 
månelandskab ingenlunde, men 
derimod forekommer i relativ stort 
antal mystiske lysfænomener, der 
ikke kan forklares som et resul¬ 
tat af de uhyre komplicerede syste¬ 
mer af lys og skygge i detaljerige- 
områder under skrå belysning. Hi¬ 
storien om disse fænomener, der 
af englænderen Patrick Moore er 
blevet dobt TLP’er eller Transient 
Lunar Phenomena (kortvarig måne¬ 
fænomen), er fuldstændig analog 
med UFO-sagens udvikling. For 
TLP’ernes vedkommende har hi¬ 
storien imidlertid allerede på nu¬ 
værende tidspunkt fået en opkla¬ 
ringens »Happy End«, som UFO- 
problemet jo endnu mangler. For 
at give læseren et indtryk af den¬ 
ne overensstemmelse mellem to 
opklaringsprocessers forløb, skal 
vi nu se lidt nærmere på de spek¬ 
takulære månefænomener. 

Formationerne på måneoverfla¬ 
den forandrer hurtigt deres tilsyne¬ 
ladende udseende som følge af 
den skiftende belysning. Et ring¬ 
bjerg der fremtræder som en vel¬ 
markeret dannelse en bestemt af¬ 
ten, kan ofte ligne en udflydende 


tågeklat en lille dags tid senere, 
og der er endda tilfælde, hvor sel¬ 
ve den reelle form synes at vari¬ 
ere. Generelt er månelandskabet 
imidlertid skarpt defineret pga. 
den manglende atmosfære. Lokale 
slørområder, hvor de fine detaljer 
forsvinder, formørkelser m.v., kan 
altså ingenlunde forklares som 
skylag eller tåge, og lyder derfor 
helt usandsynlige, men i løbet af 
årene er der dukket så mange rap¬ 
porter op omhandlende disse ef¬ 
fekter, at vi ikke kan afvise TLP’er¬ 
nes realitet. 

Under TLP-betegnelsen hører 
flg. fænomener: lysskær, ofte af 
rødlig farve, ellers hvidtonede; far¬ 
veløse slør over begrænsede om¬ 
råder, der skjuler overfladedannel¬ 
ser som riller og små gruber; samt 
i sjældne tilfælde større slør, der 
ikke direkte skjuler detaljerne, men 
blot gør dem mindre tydelige. Man¬ 
ge fænomener skyldes naturligvis 
rent syns-optiske illusioner, der 
nemt opstår i en verden som Må¬ 
nens, men under TLP’erne hører 
de ikke, idet vi hermed kun mener 
fysiske effekter. Når tvivlstilfælde 
foreligger, hvilket jo ingenlunde 
kan undgås, benytter vi her den 
gyldne regel, hellere en potentiel 
TLP-observation mindre end en 
usikker. 

Lad os nu gå tilbage i tiden til 
1955, hvor erkendelsen af hele 
problematikken for alvor tog sin 
begyndelse. Dr. Dinsmore Alter 
benyttede den 50 tommer store re¬ 
flektor på Mount Wilson Obser¬ 
vatoriet nær Los Angeles i Cali¬ 
fornien, der hører til et af verdens 
største. Han optog bl.a. nogle bil¬ 
leder af to voldsletter, Alphonsus 
og Arzachel, der ligger nær den for 


os synlige måneskives midte. Al¬ 
ter tog sine fotos gennem både 
infrarødt og ultraviolet filter. Infra¬ 
rød vil jo gennemtrænge eventuel¬ 
le forekommende luftmolekyler, 
mens de længere stråler som ul¬ 
traviolet (begge områder er usyn¬ 
lige for det menneskelige øje) vil 
blokeres eller spredes, hvorfor 
himlen altså har den smukke blå 
farve, vi på sjældne dage her i 
landet kan opleve. Nuvel, Alter for¬ 
ventede naturligvis at begge bil¬ 
ledserier havde den samme 
skarphed, men det viste sig, at på 
nogle af de i ultraviolet ekspone¬ 
rede fotos manglede enhver form 
for detaljer på den østlige side 
af Alphonsus’ bundflade, mens Ar¬ 
zachel i alle tilfælde stod tydeligt 
frem. 

Det var ingenlunde første gang 
TLP-fænomenet var registreret i 
Alphonsus, men her havde man 
fået et definitivt bevis, troede man! 
De autoritære folk blandt astrono¬ 
merne benægtede fysisk aktivitet 
på overfladen, og mente fænome¬ 
nets natur måtte skyldes Jordens 
egen atmosfære i stedet. Patrick 
Moore, der er den højest renomme¬ 
rede amatørastronom verden over, 
tog affære, og i sin egenskab af 
formand for månesektionen un¬ 
der British Astronomical Associ¬ 
ation (BAA) oprettede han en 
alarmkæde blandt amatørseleno- 
graferne i det ganske England. På 
den måde kunne mange observa¬ 
tører bevidne en TLP, og mæng¬ 
den af data blev både større og 
bedre. I den engelske månesektion 
gjorde man således nogle gode 
iagttagelser gennem flere år. Imid¬ 
lertid forblev de professionelle 
astronomer hårdnakket på deres 

teorier om pletter for øjnene, fan¬ 
tasiafbildninger m.v., og de adskil¬ 
lige amatørastronomer, der var over¬ 
bevist om det modsatte og arbejde¬ 
de for at bevise det, blev ikke taget 
særlig seriøst. 

Sagen tog et afgørende vende¬ 
punkt i 1958, hvor sandhedens time 
slog for TLP’erne. Patrick Moore 
udsendte en appel til en del astro¬ 
nomer på de største observatorier 
verden over, deriblandt også N. A. 
Kozyrev på Krims Astrofysiske Ob¬ 
servatorium i USSR. Moore bad 
astronomerne om specielt at holde 
et godt øje til Alphonsus, hvor må¬ 
nesektionen under BAA havde kon¬ 
stateret øget aktivitet. Den 3. no¬ 
vember 1958 opdagede Kozyrev un¬ 
der eksponeringen af et spektro¬ 
gram, at centralbjerget i Alphonsus 
ligesom blev indhyllet i en rødlig 
»sky«. Et spektrogram er et billede 
af en lyskildes fysiske sammensæt¬ 
ning, hvor lyset bliver brudt i alle 
regnbuens farver, og udfra bestem¬ 
te linier i bestemte områder i spek¬ 
tret og deres bredde, er det muligt 
ganske definitivt at bestemme lys¬ 
kildens natur. Denne metode benyt¬ 
tes hyppigt i den stellare astrono¬ 
mi, hvor den giver os informationer 
om stjernernes opbygning, hastig¬ 
hed og andre forhold, som vi rent 


Kig på himlen 

Aug./sept. 1981 

Lørdag den 8. august slutter de ly¬ 
se nætter, og det bliver igen muligt 
at observere den mørke stjerne¬ 
himmel. 

Omkring den 12.-13. august kan 
man i tilfælde af klart vejr se me¬ 
teorsværmen Perseiderne (også 
kaldet Skt. Laurentii Tårer). Det bli¬ 
ver dog ikke under de mest gun¬ 
stige omstændigheder, da lyset fra 
fuldmånen vil genere. 

Kort efter solnedgang vil man 
kunne se planeten Venus i vest. 
Den 26. og 27. august vil den stå 
ca. 1 grad fra planeten Jupiter. I 
september er der ingen specielle 
hændelser på himlen, men man 
kan glæde sig over at kunne nyde 
stjernehimlen uden at få kulde i 
tæer og fingre! 

Jens-Henrik G lint borg. 


visuelt ingenlunde kan gisne om. 

Kozyrev's resultater kom helt bag 
på en stor del af videnskaben. Spek¬ 
trogrammet viste, at varme gasser 
med kulstof (kulilte?) var strømmet 
ud gennem måneskorpen og havde 
skabt en lokal temperaturstigning 
på måske 2000 grader. Astronomer¬ 
ne var ikke alle lige begejstrede for 
denne forklaring, men dervar unæg- 
teligt sket noget på måneoverfla¬ 
den, der måske var værd at studere 
lidt nærmere. Hvis nogen tvivl om 
TLP’ernes eksistens endnu herske¬ 
de efter episoden i 1958, blev den 
elimineret i 1963, hvor adskillige 
astronomer iagttog stor aktivitet 
bl.a. i Aristarchus i Det stormfulde 
Ocean. Også mandskabet i Apollo 
11 og 15 konstaterede TLP’er, og 
man har nu definitivt fundet årsa¬ 
gen til deres opståen, takket være 
videnskabens interesse og forsk¬ 
ning på et område, der i lang tid hav¬ 
de været tabu. Det har vist sig, at 
TLP-fænomenet er hyppigst fore¬ 
kommende, når Månen er nærmest 
Jorden, hvor overfladen er udsat for 
størst gravitations-forskydelse. Her¬ 
ved opstår måneskælv, og den po¬ 
tentielle gas, der ligger i lommer i 
Månens indre, kan således sive ud; 
og i det stærke sollys dannes en 
form for fosforisering. 


Patrick Moore og Barbara Midd- 
lehurst fra USA udarbejdede et TLP- 
katalog, der i 1971 omfattede 713 
tilfælde — ikke alle lige pålidelige. 
Pudsigt nok rækker observationer¬ 
ne helt tilbage til det 18. århundrede 
(1787 ved selveste William Her- 
schel), hvor teleskoperne var kvali¬ 
tetsmæssigt gode nok til seleno¬ 
grafiske studier af rimelig højt ni¬ 
veau. I Desmond Leslie’s kapitel om 
UFOer på Månen i »Flyvende taller¬ 
kener er Landet« giver han en liste 
over mystiske lysfænomener fra 
1824 til 1920. Leslie benægter en¬ 
hver lighed mellem de i listen nævn¬ 
te tilfælde og Moores »vulkanske 
støvteori«, selvom sagerne efter 
min mening står noget anderledes. 
Det kan imidlertid tænkes, at til¬ 
hængere af teorien om UFO-ba- 
ser på Månen herefter vil hævde, 
at TLP’erne er udstødning fra nogle 
interplanetare rumskibe, hvis uhyre 
komplicerede maskineri endnu ikke 
er varmet op til den lange færd i 
universet, måske for at føje nye 
»naturbegivenheder« til andre be¬ 
boede planeters måner. □ 

Litteratur: 

Patrick Moore: 

»Guide to the Moon« 

Lutterworth Press, 

London 1976. 


Planeternes op- og nedgangstider pr.: 




1. august 

11. august 

21. august 

Mars (op). 

2.25 

2.19 

2.15 

Mars (ned). 

19.57 

19.41 

19.22 

Jupiter (op). 

10.58 

10.29 

10.01 

Jupiter(ned). 

22.49 

22.12 

21.35 

Saturn (op).. 

10.51 

10.17 

9.44 

Saturn(ned). 

22.56 

22.18 

21.40 


1. september 11. september 

21. september 

Mars (op). 

2.12 

2.10 

2.08 

Mars (ned). 

18.59 

18.35 

18.09 

Jupiter (op). 

9.30 

9.03 

8.36 

Jupiter (ned). 

20.54 

20.18 

19.41 

Saturn (op). 

9.08 

8.35 

8.03 

Saturn (ned). 

20.58 

20.20 

19.42 

Månen i august/september 1981: 



Første kvarter. 

7/8 

6/9 


Fuldmåne. 

15/8 

14/9 


Sidste kvarter. 

22/8 

20/9 


Nymåne. 

29/8 

28/9 

NYT OM SUFOI 


Til og fra medlemmerne 

Ved Peter A. Hansen 


Tysk UFO-konference 

I Syrgenstein i det sydlige Vest¬ 
tyskland arrangerer den tyske UFO- 
organisation CENAP (se UFO-NYT 
nr. 2/1980 side 47-51) et UFO KON¬ 
VENT. Man håber på besøg fra alle 
nabolandene. 

Konventet foregår i dagene den 
18.-20. september 1981. De to ty¬ 
ske UFO-organisationer CENAP og 
GEP er i disse år alene om at tegne 
den seriøse tyske UFO-forskning. 
Alene af den grund anbefaler vi vo¬ 
re medlemmer at kigge indenfor, 
dersom De skulle befinde Dem på 
de kanter i september. Et nærmere 
program kan fås ved henvendelse 

Peter A. Hansen 

Ericaparken 12,2820 Gentofte 

LÆSERBREVKASSEN: 

Til UFO NYT 
Redaktion 

Ja, nu må i undskylde at jeg blander 
mig, det kan godt være, at I inde på 
bladet vil opfatte mig som en fræk 
hund, men det er der ikke noget at 
gøre ved.- 

Jeg er nyt medlem af bladet og 
efter det som I skriver, vil I gerne 
høre noget godt eller skidt fra læ¬ 
serne, så I får altså allerede nu et 
skud for boven, — jeg er ikke inkar¬ 
neret kværulant, men jeg tåler hel¬ 
ler ikke, at tidsskrifter binder folk 
noget på ærmerne. — Det kan jo 
være, at det er fødselsveer eller 
tankeløshed, hvad ved jeg ... 

... Og nu tilbage til det amerikan¬ 
ske bombefly, den artikel dvæler I 
for meget ved. I gentager jer selv 
flere gange og billederne af det in¬ 


dre i flyet, er spild af godt papir, der 
kunne have været brugt til noget 
mere spændende. F.eks. som et 
landkort med optegnelser over, hvor 
observationer er sket gennem en år¬ 
række, så man kunne danne sig et 


»T/7 og fra medlemmerne« 
bringer med jævne mellem¬ 
rum omtale af begivenheder i 
SUFOI. Rubrikken kan også 
opfattes som læsernes tale¬ 
rør. Al henvendelse »Til og 
fra...« bedes rettet til SUFOI, 
Postbox 6,2820 Gentofte. 


billede af UFO-aktiviteter — og ikke 
som et landkort, der er blæst om af 
en tyfon, som i bladet. — 

I dvæler også for meget ved mø¬ 
der og kongresser, som nu ved 
SUFOI kongressen 1980. Her kunne 
I udmærket godt have undladt bil¬ 
lederne no. 2, 3 og 14 — derved 
kunne der blive mere plads til flere 
nærbilleder af Rummets Riddere, 
Hvad der også irriterer mig og sik¬ 
kert flere andre, er de billeder af 
tom snak om lysstofrør, el-hegn og 
parkerede biler — et kedeligt fyld¬ 
stof, som ikke har folks interesse. 
Det leder bare tanken hen på f.eks. 
12 årige børns skoleblad og det vir¬ 
ker lidt for naivt, og må jeg så til 
slut gøre de herre opmærksomme 
på, at os der har meldt sig til at af¬ 
tage UFO-NYT, er UFO-fans og be¬ 
taler for bladet, har krav på, at det 
indeholder en hvis standart, og ikke 


billeder af døds syge græstotter, 
der ikke har en skid med UFOer at 
gøre... 

Med hilsen 
E. J. Lindharth 

Kære E. J. Lindharth. 

Tak for brevet med »skuddene for 
boven«. Brevet var langt, så vi har 
tilladt os at pille de afsnit ud, der 
behandlede de ris, vi efterlyste i nr. 
1/81. 

Det var en lang og detailleret ar¬ 
tikel vi bragte om det amerikanske 
bombefly, men forklaringen ligger 
sådan set i overskriften »UFO-klas- 
sikere«. Denne rubrik er specielt be¬ 
regnet til en virkelig grundig be¬ 
handling af de specielle UFO-obser- 
vationer, der i tidens løb er gået hen 
og blevet klassikere — dvs. der re¬ 
fereres til dem i tide og utide i UFO- 
litteraturen, idet man går ud fra, at 
alle kender observationerne. Dette 
er imidlertid ikke altid tilfældet, 
især ikke for personer, der kun har 
beskæftiget sig med UFO-proble- 
met i relativ kort tid. For alles — 
men specielt for disse personers — 
skyld gennemgår vi »UFO-klassiker¬ 
ne«, og får samtidig lejlighed til at 
tilføje evt. nytilkomne oplysninger. 

Danmarkskortet ved de danske 
observationer ser måske lidt for¬ 
blæst ud, men vi har for afvekslin¬ 
gens skyld valgt at bringe Dan- 
marks-kortet som en aftegning af et 
satellitfoto af landet. Kigger man 
på de Danmarkskort vi således lø¬ 
bende har bragt siden januar 1978 
med indplottede observationsste¬ 
der, så har man netop den efterly¬ 
ste oversigt over UFO-aktiviteten i 
Danmark! 

Jeg synes ikke vi dvæler særlig 
meget ved møder og kongresser — 

referater fra sådanne begivenheder 
bringes måske én eller to gange om 
året — og da UFO-NYT jo også er 
et medlemsblad, har det vel en vis 
interesse hos læserne at se og læse 
lidt om, hvad SUFOI går rundt og 
laver herhjemme ved siden af arbej¬ 
det med UFO-rapporterne. 

Helt uenige er vi mht. bemærk¬ 
ningerne om »tom snak om lysstof¬ 
rør« og »dødssyge græstotter«. Det 
er faktisk af væsentlig interesse at 
illustrere, hvordan helt ordinære 
fænomener pludselig kan fremstå 
som mulige UFO-tilfælde — hvis 
der ikke foretages en grundig under¬ 
søgelse så hurtigt som muligt. I det 
omtalte tilfælde blev der reageret 
hurtigt fra SUFOI, og i stedet for om 
et par år at støde på rygter om lan¬ 
dede UFOer ved Skagen i 1980, er 
historien nu blevet manet i jorden 
før evt. rygter kunne opstå. Det kan 
alle vel få lidt forstand af ved nær¬ 
mere eftertanke. Bl.a. derfor bringer 
vi også sådanne »opklarings-histo¬ 
rier«. 


Jeg håber — og har da også det 
indtryk — at UFO-NYT’s læsere i 
det store og hele synes at bladet er 
afvekslende og spændende, og jeg 
trorat den i brevet luftede utilfreds¬ 
hed måske kan skyldes, at hr. Lind- 
harth — som han selv skriver — er 
en ny læser af bladet og betragter 
nr. 1/81 som det første nummer — 
men UFO-NYT er faktisk udkommet 

siden 1958! ... 

Fl. Ah ren ki el 


Kære brevkasse. 

I bogen »UFO-myten og de psykiske 
fænomener« af Brinslev le Poer 
Trench, fortælles der om 8 »obelis¬ 
ker«, som er fotograferet på Månen 
af NASA, samt at nogle sovjetiske 
videnskabsmænd har lavet en ana¬ 
lyse af disse »obelisker«, og at pla¬ 
ceringen mellem nogle af stenene 
er arrangeret nøjagtig på samme 
måde som tre pyramider ved Gizeh. 

Er der noget nyt i denne sag? 

Er der tvivl om, hvorvidt påstan¬ 
den om disse »obelisker« er rigtig? 
Hvis der er noget rigtigt i det, er det 
jo et bevis på, at der har været no¬ 
gen før os, ikke? 

Til orientering vedlægger jeg fo¬ 
tokopier fra omtalen i bogen og hå¬ 
ber at få svar i UFO-NYT. Det er jo 
spændende læsning, og måske og¬ 
så et bevis for, at vi ikke er »alene«. 

Venlig hilsen 
Torben Lind 


Tak for henvendelsen vedr. »måne¬ 
obeliskerne«. 

Påstanden om, at der skulle være 
sådanne »obelisker« på Månens 
overflade stammer fra den sovjetis¬ 
ke ingeniør Aleksander Abramov. 
Han skrev engang i tresserne en ar¬ 
tikel i det sovjetiske tidsskrift »Tek¬ 
nik for ungdommen«, hvor han hen¬ 
viste til et billede, som den ameri¬ 
kanske »Orbiter-2« rumkapsel havde 
taget af måneoverfladen den 2. no¬ 
vember 1966. 

På dette billede sås nogle ejen¬ 
dommelige aftegninger, nemlig til¬ 
syneladende skyggerne efter høje 
obelisklignende genstande. 

Da sagen interesserer mig en hel 
del, har jeg gennem årene foretaget 
visse efterforskninger for at finde 
flere oplysninger og detaljer om 
»obeliskerne«. 

Tilsyneladende er der tale om 
nogle forholdsvis små forhøjninger 
i månens terræn. Da disse forhøj¬ 
ninger imidlertid er placeret i et om¬ 
råde, der i forvejen skråner lidt, og 
solen står lavt i horisonten, får man 
disse meget lange skygger frem. 

Disse skygger ser ejendommeli¬ 
ge ud på billedet, som vi gengiver 
her i lille format. De kan let give ind¬ 
tryk af at være forårsaget af høje 
spir eller obelisker, hvilket tilsyne¬ 
ladende ikke er tilfældet. 

Desværre tror jeg altså ikke, at 



man via »måneobeliskerne« kan fin¬ 
de bevis for, at vi ikke er alene i uni¬ 
verset. 

Mine efterforskninger i denne al¬ 
ligevel interessante sag er desvær¬ 
re blevet forsinket og kompliceret 
af, at jeg endnu mangler visse de¬ 
tailoplysninger fra den amerikanske 
rumadministration NASA. 

Imidlertid håber jeg på en snarlig 
løsning på disse problemer, så vi 
kan få en større, orienterende artikel 
i et af de kommende nr. af UFO-NYT 
om »måneobeliskerne«. 

Venlig hilsen 
Ole Henningsen 



Det originale foto fra Månens overflade taget af Lunar Orbiter 2. »Måneobeliskerne« 
ses ca. i midten af billedet. Det hvide kryds i højre side af billedet er et af NASA’s re¬ 
ferencemærker. Foto: NASA, Washington, D.C. 

NOTITSER 

Kort fortalt 


Under denne overskrift 
bringes løst og fast - 
herunder også avisnotitser, 
som vi ikke altid har haft 
mulighed for at undersøge 
nærmere. red. 


UFO-bølge over Brasilien 

Året 1981 kunne ikke starte bedre 
for de brasilianske ufologer: Der 
bliver observeret masser af ufoer over 
Brasilien. Denne UFO-bølge starte¬ 
de allerede i oktober, november og 
december 1980, hvor der indkom 
over 100 UFO-rapporter til gruppen 
OPETOVNI. Dette er fortsat her i 
1981, hvor der bliver rapporteret om 
adskellige nærobservationer af 1. 
og2. grad. 

Denne forøgede aktivitet har også 
medført øgede PR-aktiviteter. I 
Maringå (staten Paranå) er der star¬ 
tet en serie seminarer og høringer 
på universiteter og skoler. Der er 
endvidere blevet afholdt en udstil¬ 
ling »EXPO-UFO ’80« — den første 
af sin art i staten Paranå. Til den¬ 
ne udstilling kom der 6500 besø¬ 
gende — et tal, der måske siger 
lidt om UFO-interessen i Brasilien! 
Der blev under udstillingen også 
afholdt et møde for ufologer. Til 
mødet kom der repræsentanter for 
37 byer fordelt over 7 brasilianske 
delstater. Man håber på denne må¬ 
de at få et samarbejde i stand 
imellem de brasilianske ufo-grup¬ 
per. 

I Brasilien har de det — i øvrigt 
ikke ukendte — problem, at der er 
et hav af ufo-grupper. Og samar¬ 
bejdet er dårligt. De fleste tænker 
kun på at lancere »de sidste nye« 
kontaktpersoner og ønsker ikke at 
bruge tid på metoderne og teorien 


for rapportoptagere. 

Der er i dag omkring 120 grupper 
i Brasilien. Mange bestårdog kun 
af en enkelt person — og der er 
som nævnt et dårligt samarbejde. 
Man kan dog skære det ned til 
30 grupper, der arbejder seriøst og 
med regelmæssig indbyrdes kon¬ 
takt. Men ingen af dem arbejder 
med 100 % videnskabelige 
metoder — en alvorlig fejl. Grup¬ 
pen OPETOVNI håber ved sit ar¬ 
bejde at hæve forskningen i Bra¬ 
silien op på et mere videnskabe¬ 
ligt niveau. 

Fra SUFOI’s korrespondent i 
Brasilien A.J. Gevaerd 
Præsident for OPETOVNI 
Unidentified Flying Objects The- 
oretical 

Studies and Research Organiza- 


UFO styrt og fotos af ufo- 
nauter afsløret!. 

Sådan lyder overskriften på en 
pressemeddelelse fra Dennis Pi- 
lichis fra »UFO Information Net¬ 
Work«, Ohio i USA. Det meddeles, 
at gruppen vil afsløre og offentlig¬ 
gøre to fotografier af døde ufo- 
nauter, som er blevet bjærget fra et 
UFO-styrt«. 

Det ene billede skulle forestille en 
ufonaut i det ødelagte rumskib, 
mens det andet skulle vise ufonau- 
ten bjærget med diverse militære 
personer omkring. UFO-styrtet skul¬ 
le være sket i Mexico (syd for La- 
redo) den 7.juli 1948. 

Desværre er de medfølgende fo¬ 
tokopier af fotografierne så dårlige, 
at man hverken kan se fisk eller 
fugl, så oplysningerne skal nok ta¬ 
ges med alle mulige (og måske især 
umulige) forbehold, indtil nærmere 
oplysninger kommer for dagen. 

BU FORA Journal, 
november 1980/pa. 


CUFOS Konference 

I dagene den 25-27. september 1981 
holder »Center for UFO Studies«, 
CUFOS, en konference i Chicago 
i USA. Hovedemnet for konferencen 
vil være videnskabelige undersøgel¬ 
ser af ufo-fænomenerne. Man håber 
på at få et forum samlet, hvor 
den seneste forsning kan blive 
præsenteret og diskuteret, og alle 
opfordres til at fremsende fore¬ 
drags-manuskripter til vurdering. 

Korrespondance/pa. 


Ny præsident for 
BUFORA 

Den engelske ufo-organisation 
»British UFO Research Associati¬ 
on«, BUFORA, har fået ny præsi¬ 
dent. Det er ingeniøren og viden¬ 
skabsmanden Lord Kings Norton, 
derharsagt ja til posten. 

Lord Kings Norton haren nævne¬ 
værdig baggrund. Han startede i 
30erne med at være videnskabelig 
førsteofficer i det engelske RAF. 
Siden gik det videre som videnska¬ 
belig afdelingsleder i ministeriet for 
fly-produktion (under krigen), viden¬ 
skabelig leder af ministeriet for 
brændstof og energi, formand for 
Rådet for videnskabelig og industri¬ 
el forskning og endelig præsident 
for Det Kongelige Aeronautiske Sel¬ 
skab i England. 

Lord Kings Norten er af den op¬ 
fattelse, at de fleste ufo-rapporter 
kan opklares som kendte naturlige 
fænomener, men ar der er en 
lille rest tilbage, der ikke kan for¬ 
klares. Selv om disse også kan vise 
sig at være af jordisk oprindelse, 
vil han ikke udelukke, at der er 
tale om ikke-jordisk intelligens. 

Joo, de har sandelig stil, de eng¬ 
lændere! 

BU FORA Journal, 
November 1980/pa . 

ClA-dokumenter om UFO’er 

I UFO-NYT nr. 2/1980 fortalte vi om 
retssagen mellem den amerikan¬ 
ske centrale efterretningstjeneste 
CIA og den amerikanske UFO-orga- 
nisation Ground Saucer Watch. 
Denne retssag havde til formål at 
få frigivet dokumenter fra CIA om¬ 
handlende UFO-observationer m.v. 
CIA frigav den 14. december 

1978 340 dokumenter fra egne arki¬ 
ver, ialt 900 sider til Ground Saucer 
Watch. Senere frigav CIA i februar 

1979 yderligere 200 sider. 

Det frigivne materiale er efter¬ 
hånden gennemgået af en række 
UFO-organisationer, der på forskel¬ 
lig måde har fremskaffet kopier af 
dokumenterne. 

Blandt andet har en af den ame¬ 
rikanske UFO-organisation NICAP’s 
forskere set på det fremlagte ma¬ 
teriale, som virker særdeles spæn¬ 
dende og interessant at høre om. 

Det spændende går måske i no¬ 
gen grad af materialet, når man hø¬ 
rer nærmere om, hvilke materialer 
det indeholder. 

Nedenstående inddeling er fore¬ 
taget af den forsker, der gennemså 
i alt 879 sider ClA-dokumenter for 
NICAP. 

33% af siderne var oversættelser 
fra fremmede sprog af radio¬ 
udsendelser eller avisartikler. Ingen 
af disse var hemmeligtstemplede, 
hverken i original eller i oversæt¬ 
telse. 

25% af siderne var henvisningsark 
og omslag, hvorpå der kun stod 
navn og kontornummer på mod¬ 
tageren. 

18% af siderne var kopier af ori¬ 
ginaler, der allerede var i arkiverne 
eller udkast til memoranda og bre¬ 
ve, der så i original befandt sig i 
arkiverne. 

7,3% af siderne var ulæselige på 
grund af de primitive kopierings¬ 
metoder, der blev anvendt, da de 
blev skrevet først i halvtredserne. 

En meget lille del af dokumenterne 
i denne kategori var så kraftigt cen¬ 
surerede af CIA inden frigivelsen, 
at de ingen mening gav. 

6,5% af siderne bestod af breve 
modtaget fra offentligheden. Breve, 
der f.eks. fortalte om observationer, 
bad om forklaringer eller om¬ 
handlede teorier omkring UFOer. 
Denne gruppe af dokumenter in¬ 
deholder også de sædvanlige intet¬ 
sigende fortrykte svar fra CIA. 

Breve, der trods deres længde i 
realiteten ikke siger andet end 
»tak for henvendelsen«. 

5,7% af de frigivne sider drejede 
sig om relevante ting, som f.eks. 
alt materialet omkring det berømte 


Robertsonpanel fra 1953 (findes 
bl. a. nærmere omtalt i J. Allen 
Hynek: UFO-dokumenteret, SUFOI 
og Strubes Forlag 1974, side 160— 
162). 

3% af siderne bestod af breve fra 
fhv. major Donald E. Keyhoe og 
andre UFO-forskere, der anmodede 
CIA om at åbne arkiverne om UFOer, 
samt ClA’s afvisende svar på disse 
henvendelser. 


1,5% af siderne var simpelthen 
kopier af artikler om UFOer fra 
amerikanske aviser og tidsskrifter. 
Denne opdeling i emner findes i 
»UFO Investigator« for april 1980 
og må vel uden videre betegnes 
som skuffende læsning. 

Som det ses ovenfor, er der dog 
også tale om visse dokumenter af 
værdi for UFO-forskere. Vi vil for¬ 
søge at finde dokumenter fra CIA- 
arkiverne, der har interesse for 
skandinaver, og publicere disse i 


UFO-NYT. 


Ole Henningsen. 


Jordskælv og ufoer 

En dag da den australske ufolog 
Shirley Kemp fik fingerne i en bog 
med jordskælvcentre, studsede 
hun, da hun så et kort med jord¬ 
skælvcentrene i et område af Syd- 
austalien. Var det ikke de samme 
steder, som der havde været ufo¬ 
observationer? 

Hun plottede både jordskælvscen¬ 
trene og ufo-observationerne ind i 
på et kort og opdagede til sin for¬ 
bavselse et vist sammenfald. Er der 


tale om tilfældigheder, eller er der 
en sammenhæng imellem jord¬ 
skælv og ufo-observationer? spørger 
Shirley Kemp. 

Australian International 
UFO Flying Saucer Research, 
november 1980/pa. 


Atter en -naut! 

I april 1979 underskrev Frankrig 
og Sovjetunionen en protokol om 
rumsamarbejde, hvoraf det blandt 
andet fremgår, at Sovjetunionen vil 
opsende en franskmand i kreds¬ 
løb om jorden i en rumstation. 
Frankrig har udvalgt de to test¬ 
piloter Jean-Loup Chrétien og 
Patrick Baudry til opgaven, og de 
er sendt på træningsophold i 
»Stjernebyen« ved Moskva. Opsen¬ 
delsen finder sted i første kvartal 
af 1982.1 februar udsendte presse¬ 
bureauet APN en noget forsinket 
meddelelse om dette, hvori man 
omtaler franskmændene som »spa- 
tionauter« — nu har vi haft kos¬ 
monauter og astronauter (og måske 
UFOnauter!), så nogen har åbenbart 
ment, at forvirringen skulle have 
en tand til (spatio- har at gøre med 
rummet på fransk). Hvis ideen føl¬ 
ges op, må vi hurtigst muligt fin¬ 
de på en betegnelse for den før¬ 
ste dansker i rummet; rummand 
er brugt i anden forbindelse og 
rummonaut er ikke så velklingende, 
men måske kunne vi bare kalde 
ham Petersen?!! 

OJK. 



Den franske »spationaut« bliver, sammen med en sovjettiske kollega, opsendt med en 
Soyuz-rakat som denne fra startrampen på Tyuratam-rumbasen i Kazahstan. Den anden 
franskmand bliver i kontrolcenteret for at hjælpe med radiokommunikationen. Foto: APN. 

BØGER OG TIDSSKRIFTER 

Anmeldelser 


En dansk UFO-historiebog 

De, der har fulgt med i UFO-sagen 
i Danmark gennem de sidste årtier, 
vil vide, at Willy Wegner er en gam¬ 
mel kending blandt UFO-logerne. 
Willy Wegner har før skrevet og redi¬ 
geret flere hæfter om UFOerne, og 
der er også kommet en enkelt UFO- 
bog: »UFO-landinger i Danmark«. 
Men det mest betydningsfulde Weg¬ 
ner har udarbejdet er vel hans store 
bibliografi over dansk UFO-littera- 
tur 1946—1970. Wegner har også 
spredt sig til andre emner, og han 
har f.eks. skrevet bogen »Dåniken i 
Søgelyset«. 

Nu har Willy Wegner barslet med 
en ny bog. Ja, historiebog må man 
vel sige. Det er bogen »UFOer — top 
secret?«, der, som han selv siger det, 
»er et resume'af den historiske ud¬ 
vikling gennem tyve år, med fokus 
på striden mellem de amerikanske 
myndigheder og UFO-logerne«. Og 
som sådan er bogen glimrende. 

Men man mangler fra forfatterens 
side en klar stillingtagen til de op¬ 
lysninger, der bliver bragt frem — 
f.eks. til de forskellige kontakt¬ 
beretninger. Det er, ligesom Wegner 
ikke tør tage et standpunkt, og det 
klare forhold til tingene, som bl.a. 
kendes fra »Dåniken i Søgelyset«, 
er ikke at finde i Wegners nye bog. 
Men det er måske, fordi bogen så 
kan sælges både til de personer, 
der tror på kontaktberetningerne og 
til dem, der ikke gør det! 

Under alle omstændigheder kan 
man dog i bogen læse om vigtige 
begivenheder vedrørende de på for¬ 
skellige tidspunkter nedsatte un¬ 
dersøgelsesgrupper og komissioner 
hos U. S. Air Force, og også skabel¬ 
sen af de første amerikanske UFO- 

grupper er belyst. Det er en periode 
— som bogtitlen lidt sensationelt 
siger — der til en vis grad var præ¬ 
get af hemmeligholdelse. 

I bogen findes også forskellige 
kontaktberetninger, både fra USA 
og europæiske lande som Frankrig 
og Norge. Her har f.eks. beretn. om 
to norske søstres kontakt med en 
rummand ikke tidligere været me¬ 
get omtalt; og en kontaktbe¬ 
retning, hvor to svenskere var in¬ 
volveret, har tidligere kun sporadisk 
været kendt i Danmark. 

Adskillige afsnit i bogen, herun¬ 
der et afsnit om Kenneth Arnolds 
observation i 1947, bærer præg af, 
at Willy Wegner virkelig har øst af 
adskillige kilder til glæde for os al¬ 
le, inden han skrev beretningerne 
ned. 

»UFO — topsecret?« kan med 


udbytte læses både af »nye på om¬ 
rådet« og de lidt »ældre i gårde«, 
og vi kan absolut anbefale at inve¬ 
stere i bogen. SUFOI har købt et 
parti af bogen hjem, og kan tilbyde 
vores læsere den for kun kr. 44,00 + 
forsendelse og porto kr. 5,00, ialt 
kr. 49,00. Bogen bestilles lettest ved 
at indbetale beløbet til giro nr. 
9 11 77 25. SUFOI, Postbox 6, 
2820 Gentofte. Skriv venligst »UFO¬ 
er - top secret« på modtagerdelen. 


Willy Wegner: UFOer — top secret? 
Forlaget FUFOS, 1980. 

78 sider, illustreret. 

Sælges af SUFOI til kr. 44,00 + 5,00 
ialt kr. 49,00. 

G i ro 9 11 77 25. 

Per Andersen. 


Saglig viden om 
Cheops-pyramiden 

Siden pyramide-mystikken begynd¬ 
te at blomstre i midten af 1800-tal- 
let, har der været skrevet et utal af 
bøger om pyramiderne ved Giza i 
Ægypten. Nu har den danske arki¬ 
tekt Hubert Paulsen føjet endnu en 
bog til rækken. Men denne bog ad¬ 
skiller sig fra de fleste andre: Den 
er saglig, og oplysningerne er tro¬ 
værdige! Desværre er dette undta¬ 
gelsen snarere end reglen for pyra¬ 
midelitteraturen. 

I bogen »Den store Pyramide« 
gør Paulsen rede for nogle af for¬ 
holdene ved Cheops-pyramiden — 
den største af pyramiderne ved 
Giza. Og dette bliver gjort på en let 
læselig måde, der henvender sig til 
et bredt publikum. 













Bogens hovedafsnit handler om 
det daværende ægyptiske samfund, 
den store pyramides ydre og indre 
mål, rummenes placering i pyrami¬ 
den, lovmæssigheden i målene og 
placeringen af kamrene, og endelig 
Hubert Paulsen’s yndlings-teori om 
et ukendt kongekammer. Så foruden 
at være et godt reference-værk om 
pyramiden, gennemgår forfatteren 
sin teori om, at det oprindelig kon¬ 
gekammer endnu ikke er fundet. 
Dette argumenterer han for ved at 
vise det usandsynlige i, at et af de 
allerede fundne kamre skulle være 
kongekammeret, og samtidig giver 
hans geometriske teori om pyrami¬ 
den en nøjagtig anvisning på, hvor 
det rigtige kongekammer skal fin¬ 
des. 

Hubert Paulsen’s teori er besnæ¬ 
rende og kan bestemt ikke afvises. 
Og i hvert fald er argumenterne sag¬ 
lige. Teorien bryder ikke med de 
kendsgerninger, vi i dag ved om det 
daværende ægyptiske samfund — i 
modsætning til de fleste andre me¬ 
re eller mindre vilde teorier om 
Cheops-pyramiden, der totalt for¬ 
nægter de ting, vi ved om Ægypten. 

Bogen er ikke bare sat op på en 
pæn måde, men er også fyldt med 
forklarende og spændende illustra¬ 
tioner, og der er kun få trykfejl 
m.v. at finde. 

Hvis man skal finde minusser ved 
bogen, må det være, at nyhedsvær¬ 
dien er ret ringe. Bogen når stort 
set ikke længere, end Jørgen Roos' 
film om Cheops-pyramiden nåede 
for år tilbage. Teorien om det end¬ 
nu ikke fundne kammer er stadig 
ikke blevet bekræftet i praksis. Der 
mangler også en grundigere gen¬ 
nemgang af forfatterens geometri¬ 
ske system. De geometriske figu¬ 
rer virker uforståelige, især fordi 
der kun er lidt forklarende tekst. 

Endelig er der i bogen original¬ 
citater på engelsk. Selv om dette 
absolut er en fordel for engelsk¬ 
kyndige, må det siges at være et 
minus, hvis bogen er beregnet for 
et bredere publikum. 

Men på trods af dette er bogen 
absolut anbefalelsesværdig. Som 
reference-værk og som spændende 
læsning. 

Hubert Paulsen: 

Den store Pyramide 
Gyldendal, 1980. 

Per Andersen 


En fra venstre hånd 

Branner og Korch har udgivet en 
lille serie på 6 bøger om »verdens 
uløste mysterier«, og her iblandt 
har man naturligvis også en bog 
om UFOer. Bogen lægger ud med 
en let fordrejet udgave af Kenneth 
Arnolds observation fra 1947, og 
refererer så en del »klassiske« 
amerikanske sager meget kort. I 
kapitel 3 drøfter Collins så om 
UFOerne kommer fra andre plane¬ 
ter, og efter nogle gevaldige side¬ 
spring til »fortidsastronauter, Pa- 
lenquer-relieffet og pyramiderne 
ved Gizeh, må han konstatere, at 
han ikke kan andet end stille nogle 
gevaldige spørgsmålstegn ved 
UFOernes oprindelse. Argumenta¬ 
tionen er ret meget goddag-mand- 
økseskaft, idet han for eksempel 
besvarer spørgsmålet: Er UFOerne 
fra andre planeter? med bemærk¬ 
ningen: Hvis vi ser nærmere på 
nogle gamle beretninger, kan dis¬ 
se godt lede tanken hen på besøg 
fra rummet. - citat slut. Efter endnu 
et par gamle rapporter (— og det er 
da i parentes bemærket en ud¬ 
mærket idé at bringe sådan nogle, 
hvis man refererer korrekt!) får vi 
så at vide, at der findes tre grup¬ 
per UFOer: flyvende tallerkener, 
som Arnolds; cigarformede UFOer 
og rapporter fra folk, som påstår 
at de har set eller talt med væsener 
fra rummet. Denne opdeling er en 
ny version af en gammel løgn - og 
det bliver den ikke mere sand af! 

Bogen fortsætter så med et par 
referater af nærobservationer, og 
den slutter med det gamle argu¬ 

ment: Når vi nu sender rumsonder 
ud fra Jorden, eller som der står: 
». . vi rejser til andre verdener, er 
det så for svært at tro, at andre væ¬ 
sener fra det ydre rum kan rejse 
til vores verden?« Forfatterens dis¬ 
position af bogen er faktisk rigtig 
udmærket, men udførelsen bærer 
præg af at være venstrehåndsar¬ 
bejde. Observationsreferaterne er 
sjuskede, og nogle steder direkte 
forkerte. Argumentationen er løs 
og usikker, og billedteksterne er i 
en klasse helt for sig. Dertil kom¬ 
mer så — selvfølgelig, skulle jeg 
næsten sige — at oversætteren 
også bidrager med et par »mor¬ 
somheder«. Disse er dog ikke ale¬ 
ne nok til at ødelægge indtrykket. 

På plussiden skal nævnes, at bo¬ 
gen præsenterer sig pænt, med 
klare og store bogstaver og pænt 
trykte billeder. Desuden er der in¬ 
gen stavefejl. Dette er dog ikke 
nok til, at jeg vil anbefale bogen — 
man kunne jo komme til at læse i 
den, og det skulle nødigt ske! 

Jim Collins: UF O’er 
Branner og Korch, 1980 
48 sider, illustreret. 

Ca. kr. 25. 

OJK. 

SITUATIONSRAPPORT 

Projekt Starlight 

af Kim Møller Hansen 


I UFO-NYT nr. 1, 1981 bragte vi en situationsrapport fra Pro¬ 
jekt Starlight International (PSI) i U.S.A., der fortalte om PSI’s 
seneste resultater med instrumentel sporing af UFO-fæno- 
mener. PSI’s arbejde vil her blive nærmere omtalt på bag¬ 
grund af nyligt indkommet informationsmateriale til SUFOI. 


"Project 

Idotarlight 

International 


Projekt Starlights direktør Ray 
Stanford fortæller om PSI: »Vi var 
en lille gruppe videnskabsmænd i 
Texas, der i 1972 blev enige om, at 
spekulationerne i forbindelse med 
anekdotiske UFO-hændelser hav¬ 
de fjernet sig meget fra disse rap¬ 
porters mulige værdi som bevis¬ 
materiale. Da instrumenter er bety- 
lig mere følsomme og fintmærken¬ 
de og ikke har forudfattede menin¬ 
ger, hvilket kan være tilfældet med 
menneskelige undersøgere, beslut¬ 
tede vi, at arbejdskraft og kapital 
skulle bruges til at udvikle et fuld¬ 
stændigt system af sporings- og 
registreringsudstyr. Udstyret skulle 
placeres et afsidesliggende og 
uforstyrret sted og arbejde døgnet 
rundt alle ugens dage. En central 
del af instrumenterne skulle være 
transportable. De skulle placeres i 
et mobilt laboratorium, der kunne 
køre til steder med livlig UFO-akti- 
vitet«. 

Dette system er nu en realitet og 
er placeret i Texas, 30 km nordvest 
for Austin. Den permanente base er 
placeret på et 160 hektar stort om¬ 
råde mellem bakker og søer. Labo¬ 
ratoriet er i drift døgnet rundt og 
betjenes af PSI’s mandskab på 5 
lønnede personer, deriblandt en 


fuldtidsansat ingeniør. De ledende 
personer er Robert Dunnam, Samu¬ 
el Voung og Ray Stanford. 

PSI koncentrerer sine ressourcer 
omkring det permanente laborato¬ 
rium, fordi man har erfaring for, at 
der er større chance for at registrere 
UFO-fænomener ved gentagne må¬ 
linger fra ét sted, i stedet for ustand¬ 
seligt at køre fra det ene »UFO-bøl- 
ge område« til det næste — altid 
et skridt efter UFOerne, der normalt 
kun optræder i kort tid hvert sted. 


Fig. 1. Radar med en rækkevidde på 20 km. 



Men PSI-folkene er altid klar til at 
rykke ud til et område med livlig 
UFO-trafik med det veludstyrede 
mobile laboratorium. Udstyret kan 
transporteres til ethvert sted i Nord¬ 
amerika, men feltarbejde i det syd¬ 
vestlige USA foretrækkes. Labora¬ 
toriet med mandskab kan lånes gra¬ 
tis af enhver seriøs og videnskabe¬ 
lig UFO-organisation i USA, forud¬ 
sat at det kan dokumenteres, at der 
er en rimelig, vægtig grund til at 
flytte forskningsudstyret til det giv¬ 
ne område. 

Udstyret 

Rapporterne om nærobservationer 
af UFOer rummer beskrivelsr, der 
antyder, at UFOer skaber magne¬ 
tiske-, radiobølge- og gravita¬ 
tionseffekter og forstyrrelser, samt 
usædvanlige barometerændringer, 
elektrostatiske fænomener, tem- 
peraturændringerog mærkelige ly¬ 
de. PSI’s laboratorium indeholder 
derfor udstyr, der tager højde for 
sådanne forhold. Herunder bl.a. 
magnetometre, gravimetre (tyngde¬ 
målere) fintfølende termometre og 
en parabolsk mikrofon på trefod til¬ 
sluttet avanceret forstærker- og op¬ 
tagerudstyr. 

Alle registreringer på båndopta¬ 
gere, videooptagere og kurveskri¬ 
vere foretages samtidig med, at der 
indkøres en tidsreference, som er 
vigtig, når de forskellige data skal 
sammenholdes. 

Selv om det påstås, at nogle 
UFOer ikke kan registreres på ra¬ 
dar, anvender laboratoriet en 360° 
radar med en rækkevidde på ca. 20 
km. Den er i stand til at registrere 
flyvende objekter med selv et me¬ 
get lille tværmål. PSI har planer om 
at udbygge systemet med flere ra¬ 
darer. (Se fig. 1) 

Fig. 2. 


UFO/VECTOR instrumenterne ses her i midten af billedet til højre for en PSI-medarbejder, 
der sidder med kontrolpulten. Laseren er anbragt under et teleskop, der både tjener til 
betragtning af objektet med samtidig registrering på videobånd og til automatisk ind¬ 
stilling af laserstrålens retning til objektet. 


Et apparat kaldet UFO/VECTOR 
(UFO/Video Experiment Console for 
Transitional Overt Response) kan 
afsende og modtage lyssignaler op 
til 2.5 megaherz. UFO/VECTOR’en 
udsender via en moduleret laser¬ 
stråle et lyssignal med en medde¬ 
lelse til det formodede UFO. Appa- 
ratet kan modtage ethvert vedva¬ 
rende lyssignal, som et UFO måtte 
udsende som svar på laserkommu¬ 
nikationssignalerne. De modtagne 
signaler registreres og kan gengi¬ 
ves på båndoptager eller på en TV- 
skærm. (Se fig. 2). 

Medarbejderen som betjener 
UFO/VECTOR’en kan »sigte« med 
apparatet ved at se på et billede af 
UFOet på en TV-skærm, og ved 
hjælp af en lille »styrepind« kan han 
få billedet af UFOet til at falde sam¬ 
men med et sigtemærke på TV- 
skærmen. Hvis videosigtemetoden 
skulle svigte, kan operatøren sigte 
direkte ved at anvende et teleskop. 

I så fald må han bære specielle bril¬ 
ler, i tilfælde af at UFOet svarer med 
en skadelig lysstråle. 

Man har valgt rødt laserlys som 
kommunikationsmiddel i stedet for 
radiobølger, fordi UFOer i flere til¬ 
fælde har forstyrret radiotransmis¬ 
sion og/eller-modtagelse, og fordi 
man aldrig har registreret radio¬ 
transmission stammende fra UFOer 
(bortset fra radiofrekvensstøj). Deri¬ 
mod eksisterer der rapporter om 
UFOer, der har udsendt en laser¬ 
lignende lysstråle mod jorden, per¬ 
soner eller et andet UFO. 

Betydningen af PSI’s UFO/ 
VECTOR lasereksperimenter er i 
modsætning til det øvrige sporings¬ 
udstyr blevet let overdrevet af me¬ 
dierne og UFO-organisationerne i 
USA, fordi disse forsøg på kommu¬ 
nikation med eventuelt andre intel¬ 
ligensvæsner giver gode avisover¬ 
skrifter. PSI-folkene vil selv blive 
overrasket, hvis udstyret nogen sin¬ 
de vil tjene til andet end at registre¬ 
re og optage ikke-kommunikative 
UFO-lysimpulser. 

Udstyret kan også afprøve hypo¬ 
tesen om, hvorvidt de formodede 
ændringer i atmosfærens tæthed 
omkring UFOer er i stand til at af¬ 
bøje lysstråler. 

Et 35 mm filmkamera og adskilli¬ 
ge andre kameraer, hvoraf et har et 
indbygget diffraktionsgitter (der af¬ 
bøjer lysstråler) til brug ved analy¬ 
ser af lysspektre, er placeret ved 
bestemte poster på forskningsom¬ 


rådet. 

PSI anvender også en anden form 
for kommunikationssystem, som 
ses på fig. 3. Det er en stor cirkel på 
30 meter i diameter bestående af 91 
spotlights på hver 150 watt med en 
enkelt spot i centrum. Lysene er 
kodet elektronisk, så enkeltlys eller 
dele af cirklen kan lyse eller blinke 
efter fastlagte mønstre. Det skal til¬ 
føjes, at det ikke er et UFO-»lokke- 
middel«. 

I tilfælde af en nærobservation 
eller et tilfælde, hvor en person 
hævder at have været bortført (og 
hvorfor ikke også forført?) i et UFO, 
kan Projekt Starlights medarbejdere 
undersøge vidnets pålidelighed ved 
hjælp af en elektroencephalograf 
(EEG) til undersøgelse af hjernens 
elektriske impulser og en polygraf 
(»løgnedetektor«). 



Fig. 3: Kommunikationssystem bestående 
af 91 spotlights kodet efter fastlagte blink¬ 
mønstre. 


Operation Argus. 

PSI’s største projekt hedder Opera¬ 
tion ARGUS (Automatic Ringup on 
Geolocated UFO Sightings). Argus 


er i den græske mytologi en kæm¬ 
pe med mange øjne, som aldrig er 
tillukkede alle på én gang. På 3 nøje 
fastlagte poster på det 160 hektar 
store område er der placeret foto¬ 
teodolitter (En teodolit er et vinkel¬ 
målingsinstrument), som kan filme 
et UFO, medens lysstråler i teodo¬ 
littens lodrette og vandrette akse 
samtidig omkoder UFOets data på 
binær form (totalssystemet) til brug 
for PSI-computeren. Medens foto¬ 
teodolitterne fodrer computeren 
med oplysninger om UFOet, skal 
operatørerne ved de 3 fototeodo¬ 
litter sørge for, at UFOet er placeret 
nøjagtig på sigtepunktet i en spe¬ 
ciel sigtekikkert. Næsten samtidig 
med at computeren modtager op¬ 
lysningerne, beregner den afstan¬ 
den til UFOet, horisontalafstanden, 
højden og UFOets størrelse. 

Derudover er computeren i stand 
til at udvælge et kort fra et lager af 
i forvejen indkodede luftfotos eller 
topografiske kort over det område, 
som computeren har beregnet, at 
UFOet flyver over el. er landet i. Det¬ 
te kort eller luftfoto vises på en TV- 
skærm, hvor man samtidig kan se 
UFOets beregnede position. Dette 
kombinerede billede optages på vi¬ 
deobånd for nærmere undersøgel¬ 
ser. 

På denne måde kan PSI-mand- 
skabet finde ud af, over hvilket ter¬ 
ræn UFOet passerer eller svæver, 
og et eventuelt landingssted kan 
findes med stor nøjagtighed. Så 
selv om PSI’s mobile laboratorium 

ikke kan nå observationsstedet, før 
UFOet forsvinder, kan man ret hur¬ 
tigt finde stedet og lede efter spor. 
(Se fig. 4). 

Medens computeren behandler 
alle de indkomne data, ransager den 
også sin hukommelse for navne og 
telefonnumre på alle de frivillige del¬ 
tagere i Operation ARGUS, som er 
bosiddende i det område, hvor det 
ukendte objekt ifølge beregninger¬ 
ne befinder sig i. Computeren kon¬ 
takter via adskillige telefonforbin¬ 
delser og via de mest benyttede 
amatørradiofrekvenser automatisk 
alle deltagerne. Når telefonen tages, 
siger en båndoptagelse: »Dette er 
en Operation ARGUS alarm. Vær 
venlig at gøre som aftalt!« Deltage¬ 
ren (lægmand, ingeniør, videnskabs¬ 
mand m.m.) vil derefter gå udenfor 
til sin observationspost og forhå¬ 
bentlig observere UFOet, tage bil¬ 
leder, gøre notater osv. 

Computeren vil derefter udskrive 
navne og telefonnumre på de per¬ 
soner, som reagerede på telefonop¬ 
kaldet, således at de senere kan 
kontaktes, hvis de »glemmer« at rap¬ 
portere tilbage. 

SUFOI har i adskillige år haft en te¬ 
lefonalarmeringskæde. Den styres 
fra Alarmcentralen i Aarhus, tlf. 06 
19 88 90, og har med held været i 
funktion i flere tilfælde, hvor de få, 
men aktive alarmkædemedlemmer 
har kunnet be- eller afkræfte en 
UFO-observation. Men Alarmkæden 
har for få deltagere til at være rigtig 
effektiv. Hvis De har telefon og har 
lyst til at være med, så kontakt 
SUFOI’s nærmeste repræsentant. 


UFOer filmet fra Boing 747. 

I weekenden den 6.-8. juni 1980 af¬ 
holdt den amerikanske UFO-organi- 
sation MUFON (Mutual UFO Net¬ 
Work) sin 11. kongres i Clear Lake 
City, Texas. Blandt de prominente 
foredragsholdere var Ray Stanford, 
som fortalte om PSI’s udstyr, arbej¬ 
de og foreløbige resultater. 

Ray Stanford viste bl.a. en 2800 
billeders farvefilm optaget den 12. 
december 1977 i 1.190 meters højde 
fra en Boing 747, som Stanford be¬ 
fandt sig i på vej til Dallas-Fort 
Worth International Lufthavn. 

På filmen ses et mørkt og rundt 
objekt, der bevæger sig hurtigt mod 
højre på filmen. Netop som det for¬ 
svinder, dukker et andet objekt op 
— et cigarformet objekt med stor 
lysstyrke — der ser ud til at udsen¬ 
de intense lysstråler fra den ene en¬ 
de, omtrent ligesom et romerlys. 
Lysstrålerne udsentes med en varig¬ 
hed på 1/6 til 1/24 sekund. 

I de efterfølgende 28 måneder 
blev filmen nøje undersøgt. Man op¬ 
dagede adskillige uforklarlige fæno¬ 
mener af utrolig kort varighed. I nog¬ 
le tilfælde opstod og forsvandt fæ¬ 
nomenerne næsten hurtigere, end 
det menneskelige øje kunne opfat¬ 
te. 

På f.eks. et enkelt billede af det 
mørke cirkulære objekt afsløres det, 
at objektet pludselig ændrer lys¬ 
styrke til at blive kraftigt lysende 

med et hvidt lys, der omfatter hele 
objektets overflade. 

En anden film, optaget den 11. 
november 1974, viser nøjagtig den 


modsatte effekt, nemlig et kraftigt 
lysende kugleformet objekt, der 
blinker ca. 30 gange i sekundet, hvil¬ 
ket giver en illusion om en konstant 
glødende lyskilde. 

Det cigarformede objekt på de¬ 
cember 1977-filmen udviser en ef¬ 
fekt, som først blev opdaget senere. 
Af og til ser det ud til, at der i den 
omkringliggende luft dannes chok¬ 
bølger, som forplanter sig udad med 
lydens hastighed. En anden usæd¬ 
vanlig opdagelse er tydelige mørke 
og lyse ringe omkring objektets ak¬ 
se. Ifølge Stanford er det for tidligt 
at sige noget endeligt om ringenes 
oprindelse, men det kan muligvis 
være et fænomen, som kaldes »Fa- 
raday rotation«, dvs. rotation af plan¬ 
polariseret lys, der passerer gen¬ 
nem et magnetfelt. Opdagelsen af 
de periodiske lysstråler og de kon¬ 
centriske ringe vil måske øge for¬ 
ståelsen af de fysiske kræfter, som 
kan forbindes med UFO-fænome- 
nerne. 

Stanford berettede på MUFON- 
kongressen om andre opdagelsr, 
som vi omtalte i et tidligere num¬ 
mer af UFO-NYT. Stanford afrun¬ 
dede sit foredrag med følgende ord: 

»Hvis UFOerne er en fysisk reali¬ 
tet, kan vi registrere dem instrumen¬ 
telt. Hvis vi får tilstrækkelige mange 
data om dem, kan vi studere deres 
fysiske natur. Og når vi objektivt 
og fordomsfrit studerer deres fysis¬ 
ke natur, vil vi måske kunne sige 
noget mere sikkert om dem, end vi 
kan nu alene ud fra det indsamlede 
rapportmateriale. — Altså lad os 
omhyggeligt undersøge de fysiske 
data. Det er ikke utænkeligt, at vi 
derved gør opdagelser, som kan 
være til stor gavn for menneskehe¬ 
den gennem en ny forståelse af vis¬ 
se fysiske processer«. 

Dokumentation? 

Projekt Starlight har ikke hidtil væ¬ 
ret særlig meddelsom uden for 
USA’s grænser om sit arbejde og 
resultater, hvilket begrundes med, 
at undersøgelserne er langvarige, 
og at man ikke har råd til at offent¬ 
liggøre resultaterne. Når man læser 
om alle PSI’s avancerede og dyre 
instrumenter, som er ganske ene¬ 
stående for en UFO-organisation, 
ville det være rart at vide, om de 
også fungerer efter hensigten — 
Altså, hvilke erfaringer har PSI gjort 
med sporingsudstyret? Oplysnin- 



ig. 4: Operation ARGUS. UFOets data ses indkodet på skærmen til venstre. På TV-skær- 
len til højre ses et kombineret billede af henholdsvis UFOets bane og det landområde, 
et er placeret over. 

ger om dette vil være af stor værdi 
for andre seriøst arbejdende UFO- 
organisationer — og ikke mindst 
forSUFOI’s Projekt FOTA, der har 
sporingsudstyr under opbygning. 

Hvilke UFO-fænomener har PSI 
registreret, og hvad fortæller un¬ 
dersøgelserne af de indsamlede da¬ 
ta om UFOerne? 



Dette foto er en 5 sekunders eksponering af et 
UFO, der svævede nær ved PSI’s laboratorium i 
Austin, Texas. Observationen fandt sted den 10. 
december 1975 og varede omkring 10 minutter 
med start kl. 20.58. 



Samme objekt som i fig. 5 fotograferet kl. 21.09. 
Objektet bevæger sig mod venstre i denne 8-se- 
kunders eksponering. Bemærk den mærkelige 
»røgsky«. Den blev IKKE set af observatørerne 
men registreret på filmen. Objektet foretog et 
skarpt drej på 90° og forsvandt bag en nærlig¬ 
gende bakke. 

SUFOI modtager gennem uden¬ 
landske kilder og direkte fra PSI 
informationsmaterialer om PSI, men 
disse oplysninger er alle meget kort¬ 
fattede og ikke særlig dybtgående. 
I betragtning af det høje videnska¬ 
belige niveau, som PSI siges at ar¬ 
bejde på, er det særdeles rimeligt 
at forvente, at PSI offentliggør sine 
resultater i veldokumenterede rap¬ 
porter. Dette ville højne informa¬ 
tionsniveauet på internationalt plan 
og forhindre unødigt dobbeltarbej¬ 
de. 

Så snart nye og veldokumentere¬ 
de oplysninger dukker op, vil vi na¬ 
turligvis bringe dem videre til UFO- 
NYTs læsere. □ 

Kilder: 

1. Journal UFO, nr. 2, sept. 1980 

2. MUFON UFO Journal, nr. 149, juli 
1980. 

3. »Proceedings of the 1976 CUFOS 
Conference, 1976«. 

4. UFO-NYT, nr. 4, 1976. 


Der er flere fordele 
ved et 

UFO-NYT sendes portofrit til døren 6 gange årligt. 

Abonnenter kan købe SUFOIs bøger, særhefter, bånd m.m. 
med meget store rabatter. 

Kvitteringen fungerer som medlemsbevis, der giver adgang 
til medlemsarrangementer. 

Abonnementsprisen er kun kr. 85,- for hele årgangen 
— med 48 sider pr. nummer. 

Der er også mulighed for fællesabonnement på UFO-NYT og 
Det Ukendte — 12 numre i alt (1 blad hver måned) for kun 
kr. 145,-; De sparer kr. 25,-! 


JA jeg vil gerne have alle medlemsfordelene som 
abonnent på UFO-NYT □ UFO-NYT + Det Ukendte □ 

— og vedlægger crosset check på kr. 85,- O kr. 145,- □ 

— og har indbetalt beløbet på giro 9 11 77 25 O 

— og ønsker girokort tilsendt Q 

fe ■ 

Navn: ____ 

Adresse:____ 

Postnr.:_By: _ 

KUPON sendes i kuvert (alm. brevporto) til: 

SUFOI, Postbox 6, 2820 Gentofte. 

•■■■■■■■■■■■■■■■■■■■■■■■■■i 

HvisDe ikke vil klippe i UFO-NYT, kan De blot indbetale beløbet 

på giro og notere, hvad De betaler for. . _ 

RUMFÆRGEN 


Alle disse bagateller... 

Af Iver O. Kjems. 


Rumfærgen Columbia skal — efter 
at have »slikket sine kakkel-sår«, 
der holdt verden i ånde under den 
første tur — snart op igen. 

Efter den vellykkede landing den 
14. april har teknikerne haft travlt 
med at gennemgå alle dele af far¬ 
tøjet for fejl. Foruden de store og 
mere alvorlige problemer som for 
eksempel de kakkelstykker (fra den 
varmebeskyttende kappe), der faldt 
af under opsendelsen, var der iføl¬ 
ge Jyllands-Posten ikke færre end 
52 mindre problemer. Ét af disse 
var forårsaget af en papirclips, der 
svævede rundt i en batterikasse 
under rumfærden. Papirclipsen blev 
overset ved kontrollerne, inden Co¬ 
lumbia startede, og der skete der¬ 
for en mindre kortslutning i batteri¬ 
kassen. Et reservebatteri kunne dog 



Man kan se mærker fra turen ned gennem atmosfæren på nogle af kaklerne, der alle har 
påtrykt placeringsbetegnelse. De mørke felter under navnet er dog ikke kakkelhuller. 


Columbia »fanget« i det øjeblik, hovedhjulene rørte landingsbanen på Edwards flyvebasen i Californien. 

sørge for en uafbrudt strømforsy¬ 
ning. 

De amerikanske rumforskere an¬ 
ser de 52 små problemer for at 
være så ubetydelige, at rumfær¬ 


gen efter deres opfattelse sagtens 
kunne være sendt op igen længe 
inden den næste fastlagte tur, der 
efter planerne skal indledes 30. 
september. »Vi kunne såmænd 


sende den op i dag, om de't skulle 
være,« siger Joseph E. Mechelay, 
chefen for de teknikere, der i tiden 
siden landingen har vurderet Co- 
lumbia’s »helbredstilstand«. 


Hvorfor 
nøjes med 
at læse 
UFO-NYT? 



... når der er masser af 
andre gode tilbud! 



Synspunkter — Tre UFO-artikler. Om UFOer og kuglelyn, 
rapportmaterialet og UFO-observatører. 60 sider, 
ill. BEMÆRK —STÆRKT NEDSAT PRIS. kr. 14,00 

Per Andersen: Projekt UFODATA — Et System til Elek¬ 
tronisk Databehandling af UFO/IFO Rapporter. 

Rapport om Projekt UFODATA, databehandlingen 

af rapporterne og det internationale samarbejde 

på dette område. Ill.Medlemspris kr. 7,50 

Ribera/Farriols: UFOs i Fokus. Stærkt omdiskuterede 
observationer i Spanien — udløber af UMMO-sagen. 

182 sider, ill. NÆR UDSOLGT. Gammel boglade¬ 
pris kr. 46,50. Vi sælger den for. kr. 34,50 

Hans Voigt: UFO-detektorer. Velskrevet rapport om 
brugen af UFO-detektorer. Uundværlig for enhver 
med interesse for dette område. 38 sider, 

illustreret.Medlemspris kr. 15,00 

Kim Møller Hansen: UFOer over New Zealand. En af de 

senere års bedste UFO-hændelser skete omkring 
nytåret 1978 ved New Zealand. UFOerne blev 
visuelt iagttaget, opfanget på radar, filmet — og 
beskrevet i denne rapport. 75 sider, rigt 

illustreret.Medlemspris kr. 20,00 

Sherman J. Larsen: UFOer tæt på. Let læselig bog, der 
giver en saglig og ajourført redegørelse for, hvad 
vi i dag ved om UFO-fænomenerne. 92 sider, rigt 
illustreret med farvebilleder.Medlemspris kr. 59,50 

UFO-emblem. Et elegant og diskret emblem i fornem 
guldsmedekvalitet. 26 mm bredt — med nål eller 
broche.Medlemspris kr. 26,50 

Klodernes Kamp. Kassettebånd med det originale 

radiohørespil af Orson Welles efter roman af H. G. 

Wells (engelsk-sproget).Medlemspris kr. 25,00 

UFO Encounters. Dobbeltalbum (2 plader) med 90 mi¬ 
nutters optagelser af UFO-interviews. Hør bl.a. 

Jimmy Carter, Kurt Waldheim, Allen Hynek, 

Jacques Vallee, astronaut Gordon Cooperog be¬ 
rømte UFO-vidner som Betty Hiil, Kenneth Arnold 
og mange flere. Engelsksproget.Priskr. 110,00 


Ældre årgange af UFO-NYT 

Årgang 1972, 252 sider. Pris kun.kr. 25,00 

Årgang 1973, nr. 3, 4, 5 og 6. Pris kun.kr. 30,00 

Årgang 1974 .UDSOLGT 

Bestilling sker lettest ved indbeta- Årgang 1975, nr. 3, 4, 5 og 6. Pris kun. kr. 35,00 

Ung af beløbet + kr. 5,00 (eks- Årgang 1976, nr. 2, 3, 4, 5 og 6. Pris kun.kr. 45,00 

peditionl porto) til giro 9 11 77 25 , Årgang 1977. 264 sider. Pris kun.kr. 45,00 

SUFOI, Postbox 6, 2820 Gentofte. Årgang 1978. 268 sider. Pris kun.kr. 45,00 

Skriv venligst på modtagerdelen, Årgang 1979. 268 sider. STÆRKT NEDSAT PRIS.kr. 50,00 

hvad der bestilles. Årgang 1980.260 sider. Pris kun.kr. 75,00 

UFOer i dansk TV 


Læs i 

næste 

nummer: 









